Meedhoo bandharu tharahgeekurumuge masahkai nimihje – Iru\nއިންކުއަރީއަށް ހޯމް މިނިސްޓަރ އިމްރާން ހާޒިރުކޮށްފި\nމީދޫ ބަނދަރު ތަރައްޤީކުރުމުގެ މަސައްކަތް ނިމިއްޖެ\nއައްޑޫ ސިޓީ މީދޫ ބަނދަރު ތަރައްޤީ ކުރުމުގެ މަޝްރޫޢުގެ އަމަލީ މަސައްކަތް ނިންމާލައިފިއެވެ.\nމީދޫ ބަނދަރު ތަރައްޤީކުރުމުގެ މަސައްކަތް ސަރުކާރުން ކުރިއަށްގެންގޮސްފައިވަނީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ، އެމް.ޓީ.ސީ.ސީއާ ހަވާލުކޮށްގެންނެވެ. ޕްލޭނިންގ މިނިސްޓްރީން މި މަސައްކަތް އެކުންފުންޏަށް އެވޯޑްކޮށްފައިވަނީ 2019 ވަނަ އަހަރުގެ ޖޫން މަހުގެ 23 ވަނަ ދުވަހުއެވެ.\nމި މަޝްރޫޢުގެ ދަށުން އައްޑޫ ސިޓީ މީދޫ ބަނދަރު ފުންކުރުމާއި، ބަނދަރުގެ ނެރު ފުންކުރުމާއި، 621 މީޓަރުގެ އެއްގަމު ތޮށިލުމުގެ މަސައްކަތް އެމް.ޓީ.ސީ.ސީން ވަނީ ކޮށްފައެވެ. އަދި އެއްގަމު ތޮށި ވަށައިގެން 3125 އަކަމީޓަރުގެ ސަރަޙައްދެއްގައި ޕޭވްމަންޓް ހެދުމާއި، ބާޖާއި އުފުލި ފަދަ އުޅަނދުފަހަރަށް ފަސޭހައިން ބަނދަރާއި ކައިރިކުރެވޭނޭހެން ރޭމްޕެއް ހަދާފައިވެއެވެ. އަދި ނެރުބައްތި ހަރުކުރުމާއި، ބަނދަރު ސަރަޙައްދުގައި ބައްތި ހަރުކުރުމުގެ އިތުރުން، ބަނދަރުގައި މޫރިންގ ހުކްސް ހަރުކުރުމާއި، ބޮލާޑް ހަރުކުރުމުގެ މަސައްކަތްވެސް އެމް.ޓީ.ސީ.ސީން ކޮށްފައިވެއެވެ.\nއެމް.ޓީ.ސީ.ސީން ވިދާޅުވީ، މި ބަނދަރަކީ އާންމުކޮށް ރާއްޖޭގައި އެކުންފުނިން ތަރައްޤީކުރަމުން އަންނަ ބަނދަރުތަކުގެ ޑިޒައިނާއި ތަފާތު ހިތްގައިމު ބަނދަރެކެވެ.\nއެގޮތުން ވާ އައްސާ ކުޅިތަކުގެ އިތުރުން ވާ އައްސާނެ ބޮލާރޑްވެސް ވަނީ ހަރުކުރެވިފައެވެ. އަދި ބަނދަރު ޑިޒައިން ކޮށްފައިވަނީ ކުރިން މީދޫގައި ދިމާވި ބޮޑުދިޔައިގައި ރަށަށް ރާޅުއެރުމުގެ މައްސަލަ ދިމާނުވާނެ ގޮތަށް އުސްކޮށްކަން އެކުންފުނިން ވަނީ ފާހަގަކުރައްވާފައެވެ. މިއީ ދަޢުލަތުގެ ބަޖެޓުން ގާތްގަނޑަކަށް 36.5 މިލިއަން ރުފިޔާ ޚަރަދުކޮށްގެންކޮށްފައިވާ މަސައްކަތެކެވެ.


Jabir Mathiveri Ah Dhiumun Bayaku Eynaa Ah Hamalaa Dheefi ޖާބިރު މަތިވެރި އަށް ދިއުމުން ބަޔަކު އޭނާއަށް ހަމަލާދީފި – Huvadhoo News Jabir Mathiveri Ah Dhiumun Bayaku Eynaa Ah Hamalaa Dheefi Huvadhoo News\nޖާބިރު މަތިވެރި އަށް ދިއުމުން ބަޔަކު އޭނާއަށް ހަމަލާދީފި\nރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު އއ މަތިވެރިއަށް ދިއުމުން އެރަށުގެ ޒުވާނުންގެ ބަޔަކު އޭނާއަށް ހަމަލާދީފިއެވެ.\nމިކަމާ ގުޅިގެން މީޑިއާތަކަށް މައުލޫމާތު ދެއްވަމުން ޖާބިރު ވިދާޅުވީ، އޭނާއަށް ހަމަލާ ދީފައިވަނީ އެރަށަށް އޭނާ އެރިތަނުން ކަހަލަ ގޮތަކަށް ކަމަށާއި، އޭނާއަށް ހަމަލާ ދީފައިވަނީ މަސްތުގެ ހާލަތުގައި ތިބި ބަޔަކު ކަމަށެވެ.\nޖާބިރަށް ހަމަލާ ދިނުމުގެ ސަބަބުން އޭނާއަށް ލިބުނު އަނިޔާގެ ތަފްސީލެއް ލިބިފައެއް ނުވެއެވެ. އަދި މިވަގުތު ޖާބިރު ހުންނެވީ އެރަށުގެ ފުލުހުންގެ އިދާރާގައެވެ.\nޝޯޝަލް މީޑިއާގައި މިހާރު ދައުރުވަމުންދާ ވީޑިއޯގައި ގިނަ ބަޔަކު ޖާބިރު ވަށާލާ އަޑުގަދަކޮށް އެތަނުން ބައެއް މީހުން އޭނާއަށް ހަމަލާދޭ ތަން އެވީޑިއޯއިން ފެނެއެވެ.\nމިހާދިސާއާއި ގުޅިގެން އެރަށު ކައުންސިލުން ބުނީ، އެރަށުގެ ބަޔަކު ޖާބިރަށް ހަމަލާ ނުދޭ ކަމަށާއި، ނަމަވެސް ޖާބިރު ރަށަށް އެރުމާއި އެކީ ރަށުގެ ރައްޔިތުން ނުކުމެ އޭނާ އެރަށުން ކުއްޔަށް ނަގައިގެން އުޅޭ ބިމާއި ގުޅިގެން ޝުއޫރު ފާޅު ކުރި ކަމަށެވެ.\nމި ހާދިސާއާއި ގުޅިގެން ފުލުހުންގެ ބަހެއް އަދި ލިބިފައެއް ނުވެއެވެ.


Male'gai kadhuru bahan fashaanee aadhitha dhuvahu\nމާލޭގައި ކަދުރު ބަހަން ފަށާނީ އާދީއްތަ ދުވަހު\nސައުދީ ސަރުކާރުން ރާއްޖެއަށް ދެއްވާ 50 ޓަނުގެ ކަދުރު އިސްލާމިކް މިނިސްޓްރީ އާއި ހަވާލުކުރަނީ -- ފޮޓޯ- އިސްލާމިކް މިނިސްޓްރީ\nސައުދީން ރާއްޖެއަށް ހަަދިޔާކުރި ކަދުރުގެ ތެރެއިން މާލޭގެ ރައްޔިތުންނަށް ބަހަން ހަމަޖައްސާފައިވާ ބައި އަންނަ އާދީއްތަ ދުވަހު ބަހާނެ ކަމަށް މާލެ ސިޓީ ކައުންސިލުން ބުނެފި އެވެ.\nއިސްލާމިކް މިނިސްޓްރީން މާލޭގެ ރައްޔިތުންނަށް ބަހަން ކަނޑައަޅާފައި ވަނީ ރާއްޖެއަށް ހަދިޔާ ކުރި 50 ޓަނުގެ ކަދުރުގެ ތެރެއިން، 4،268 ކަދުރު ޕެކެޓެވެ. މާލޭ ސިޓީގައި ހިމެނެނީ މާލެ އާއި ވިލިމާލެ އާއި ހުޅުމާލެ އެވެ.\nސިޓީ ކައުންސިލުން މިއަދު ބުނި ގޮތުގައި ކަދުރު ބާހާއިރު އިސްކަންދޭނީ، ފަގީރުންގެ ދަފްތަރުގައި ރަޖިސްޓްރީކޮށްފައި ތިބި މީހުންނަށް ކަމަށެވެ. އެގޮތުން، ފަގީރުންގެ ދަފްތަރުގައި ރަޖިސްޓްރީކޮށްފަައި ހުރި ކޮންމެ ގެއަކަށް އެއް ކަދުރު ޕެކެޓުގެ އުސޫލުން ބެހުމަށްފަހު، ބާކީ ކަދުރު ހުސްވަން ދެން ބަހާނީ އެންމެ ފުރަތަމަ ދާ ފަރާތްތަކަށް އިސްކަންދީގެނެވެ.\nގޭބީސީތަކުން ކަދުރު ބަލާ ދާއިރު، އެ ގޭބީސީއެއްގެ ސައްހަކަން އަންގައިދޭ ލިޔުމެއް ގެންދަން ޖެހެ އެވެ. އެ ލިޔުމަކީ ކުއްޔަށް ހިފައިގެން ދިރިއުޅޭ ތަނުގެ ދެފަރާތުގެ އެގްރިމެންޓުގެ އަސްލު ނުވަތަ ގޯތީގެ ރަޖިސްޓްރީގެ އަސްލުކަން އަންގައިދޭ ލިޔުމެކެވެ. މި ލިޔުމާއެކު ދިވެހި ރައްޔިތެއްކަން އަންގައިދޭ ކާޑު ވެސް ގެންދަން ޖެހޭނެ ކަމަށް ސިޓީ ކައުންސިލުން ބުނެ އެވެ.\nކަދުރު ބެހުމަށް ހަމަޖެހިފައިވަނީ ކައުންސިލްގެ އާއްމު ހިދުމަތްތަކާ ބެހޭ ބައިން، ރަސްމީ ބަންދުނޫން ދުވަސްތަކުގެ ހެދުނު 9.30ން މެންދުރު 12.30 އަށް އަދ ރޭގަނޑު 9.00 އިން 10.30 އަށެވެ.\nމާލޭ ސިޓީ ސައުދީ އަަރަބިއްޔާ އިސްލާމިކް މިނިސްޓްރީ + ރޯދަ މަހާ ރޯއްޖާ ރޯދަ މަސް\nސައުދީން ހަދިޔާކުރި އިފްތާރު ޕެކޭޖްތައް ބަހަން ފަށައިފި\nސައުދީން ކަދުރު ހަދިޔާ ކޮށްފި


އަންހެނުންގެ ޙައްޤުތަކުގެ ޙަޤީޤަތް 18 – DhiSalafiyyah\nއިސްލާމްދީނުގައި އަނބިންނާ އަދި ދަރިންގެ މައްޗަށް ޚަރަދުކުރުން ވާޖިބުވެފައި އޮންނަނީ ފިރިމީހާގެ މައްޗަށެވެ. އަދި އެބައިމީހުންނަށް ރައްކާތެރިކަން ދިނުމަކީވެސް ފިރިންގެ ބޮލުގައި އެޅިފައިވާ ޒިންމާއެކެވެ.\nރަސޫލުﷲ ޞައްލައްﷲ ޢަލައިހި ވަސައްލަމް ޙަދީޘްކުރެއްވިއެވެ.\n((الرَّجُلُ رَاعٍ عَلَى أَهْلِ بَيْتِهِ وَهْوَ مَسْئُولٌ عَنْهُمْ، وَالْمَرْأَةُ رَاعِيَةٌ عَلَى بَيْتِ بَعْلِهَا وَوَلَدِهِ وَهىَ مَسْئُولَةٌ عَنْهُمْ)) [رواه البخاري ومسلم]\nމާނައީ:”ފިރިހެނަކީ އޭނާގެ ގޭގެ އަހުލުވެރިންގެ ބެލެހެއްޓުން ތެރިޔާއެވެ. އޭނާއަށް އެމީހުންނާމެދު ސުވާލުވެވޭނެއެވެ. އަދި އަންހެނާއަކީ އޭނާގެ ފިރިމީހާގެ ގެއާއި ދަރިންގެ ބެލެއްޓުންތެރިޔާއެވެ. އޭނާ އެކަންކަމާމެދު ސުވާލުވެވޭނެއެވެ.”


Kulhudhuffushi Online - Gina geybiseethakakah vanee fenuge asarukohfa, hindhumuge masahkai dhanee kuriah\nކުޅުދުއްފުއްޓަށް ރޭ ކުރި ވިއްސާރާގައި ގިނަ ގޭބިސީތަކަކަށް ފެން ވަދެ، ބައެއް ގޭބިސީތަކަށް ބޮޑެތި ގެއްލުންތަކެއްވެފައިވާކަމަށް ކުޅުދުއްފުށި ކައުންސިލް ވިދާޅުވެއްޖެ އެވެ.\nކައުންސިލްގެ ރައީސް އަލީ މުހައްމަދު ވިދާޅުވީ ފެންގަނޑު ބޮޑުވެފައިވާ ސަރަހައްދުތަކުން ފެން ހިންދުމުގެ މަސައްކަތް މުވައްސަސާތަކުން ފަށާފައިވާ ކަމަށެވެ. އެގޮތުން ކައުންސިލާއި ޕޮލިހާއި އެމްއެންޑީއެފް އަދި ޕަބުލިކް ވޯކްސް ކުރަމުންދާ ކަމަށެވެ.\nރައީސް ވިދާޅުވީ ކުއްޔަށް ޕަމްޕް ގެނެސް ޕަމްޕް ފޯރުކޮށްދިނުމުގެ މަސައްކަތް ވެސް ކައުންސިލުން ކުރަމުންދާ ކަމަށެވެ. އަދި ފުލުހުން ފެން ހިންދުމުގެ މަސައްކަތް މިހާރުވެސް ކުރަމުންދާ ކަމަށާއި އެކަން ފުލުހުންގެ ފަރާތުން ކައުންސިލަށް އަންގާފައިވާ ކަމަށް ރައީސް ވިދާޅުވި އެވެ.\nއަލީ ވިދާޅުވީ ފެނުގެ އަސަރުކޮށްފައިވަނީ ސީދާ ކިއްތައް ގެއަށް ކަމެއް އަދި ސާފުނުވިޔަސް ގިނަ ގޭބިސީތަކަކަށް ފެނުގެ އަސަރު ވަރަށް ބޮޑަށް ކޮށްފައިވާ ކަމަށެވެ. އަލި ވިދާޅުވީ ބައެއް ގޭބިސީތަކަށް ފެންވަދެ ހިފާގެންގުޅޭ ގިނަ ސާމާނުތަކަށް ގެއްލުންވެފައިވާ ކަމަށެވެ.\nkobai reyga enmme kurin nukumegen dhuvi fire meehunge vahaka\nހަސަން ފަރީދު 1 year ago\nޚިޔާލަކީ އެމް.އެން.ޑީ.އެފާއި ފުލުންގެ އަތުގައި ހުރި2ނުވަތަ3ޕަންޕުޖަހައިގެން މުޅި ރަށުގައި ފެންހިންދަން ކުރާ މަސައްކަތަށް ސުކުރުވެރިވާ ހާލުގައި ފުޓުބޯޅައަށް ކައުންސިލުން ކުރަމުންދާ ބޭކާރު ޚަރަދަށްވެސް ފަށްފަށުން ސާބަހާއި އައްސަރިބަސް ދެމެވެ. ކައުންސިލުގެ ބަޖެޓުގައި ޕަންޕުގަޑެއް ގަނެލެވޭވަރު ނެތަތީވެ ހައިރާނެއްނުވަމަވެ.\nރައްޔިތު މީހާ 1 year ago\nކައުންސިލުން މިހެން ބުނާއިރު ކައުންސިލްގަ އެދުނީމަވެސް ނުކެރުން ފެންގަނޑު އެންމެ ބޮޑު ވެފައިވާ ދިމާލުން މޫދަށް ކޯރު ކަނޑާލަދޭން. ކައުންސިލުން ބުނަނީ އާރޓިފިސަލް ބީޗް އާދިމާލުގަ ހުރި ލިޓްތަކަށް ކަރަންޓް ލައިފަ ހުންނާނޯ އެހެންވީމަ ނުވާނޯ. މިދެންމިކަހަލަ ހާދިސާ އެއް ދިމާވީމަ ދައްކާނެ ވާހަކައެއްތަ... މި ކޮމެންޓް ވެސް ނުޖަހާނެ މި ނޫހަކީ ކައުންސިލްގެ ނުފޫޒު ގަދަ ނޫހަކަށް ވާތީ...\nއަފީފުއްދީން ސްކޫލުގެ މަސައްކަތު ދުވަހުން ބެލެނިވެރިން 83،792 ހޯދައިދީފި


vnews - Flat thakuge salaamathee kankan belehettun fuluhunnaa havaalukohfi\nފްލެޓްތަކުގެ ސަލާމަތީ ކަންކަން ބެލެހެއްޓުން ފުުލުހުންނާ ހަވާލުކޮށްފި\nހައުސިން މިނިސްޓްރީގައި މިއަދު ބޭއްވި ރަސްމިއްޔާތުގެ ތެރެއިން --- ވީ ފޮޓޯ: ޔޫސުފް ސޮފްވާން\nމާލެއާއި ވިލިނގިލީގައި ހުރި ފްލެޓްތަކުގައި އިތުރު ކެމެރާތަކެއް ހަރުކުރުމަށް ހައުސިން މިނިސްޓްރީން ފުލުހުންނާއެކު އެއްބަސްވެއްޖެ އެވެ.\nހައުސިން މިނިސްޓްރީގައި މިއަދު ބޭއްވި ރަސްމިއްޔާތެއްގައި މިއެއްބަސްވުމުގައި މިނިސްޓްރީގެ ފަރާތުން ސޮއި ކުރެއްވީ މިނިސްޓަރު ޑރ. މުހައްމަދު މުއިއްޒު އެވެ.\nއަދި ފުލުހުންގެ ފަރާތުން ސޮއި ކުރެއްވީ އެކްޓިން ކޮމިޝަނާ އޮފް ޕޮލިސް އަބްދުﷲ ނަވާޒު އެވެ.\nމި ރަސްމިއްޔާތުގައި ވާހަކަ ދައްކަވަމުން މިނިސްޓަރު ޑރ. މުއިއްޒު ވިދާޅުވީ މާލޭގައި ދިރިއުޅޭ ރައްޔިތުުންނާއި، އެ މީހުންގެ މުދާ ހިމާޔަތް ކުރުމަށް ސަރުކާރުން ގިނަ މަސައްކަތްތަކެއް ކުރަމުންދާ ކަމަށެވެ.\nމިނިސްޓަރ ޑރ.މުއިއްޒު ވިދާޅުވީ މިއެއްބަސްވުމުގެ ދަށުން މާލޭއާއި ވިލިމާލޭގެ ފްލެޓްތަކުގެ ސެކިއުރިޓީ ކަންތައްތައް އިތުރަށް ހަރުދަނާކޮށް، ފްލެޓްތަކުގައި ކެމެރާތައް ހަރުކުރެވި ފުލުހުންގެ ފަރާތުން އެކަން މޮނީޓާކޮށް ބަލަހައްޓައިދޭނެ ކަމަށެވެ. އަދި ކުރިން މި ފްލެޓްތައް މާލޭސިޓީ ކައުންސިލްގެ ބެލުމުގެ ދަށުގައި ހުރިއިރު، ފްލެޓްތަކުގެ ސަލާމަތީ ކަންކަމާމެދު އާންމުންގެ ފަރާތުން ހުށަހެޅި ގިނަ ޝަކުވާތައް ހައްލުކުރުމަށް އެކައުންސިލުން އެދެވޭ މަސައްކަތެއް ކޮށްފައި ނުވާ ކަމަށްވެސް މިނިސްޓަރ ވިދާޅުވި އެވެ.\nފުލުހުންގެ އެކްޓިން ކޮމިޝަނާ ނަވާޒް ވިދާޅުވީ ވިލިމާލެއާއި ހުޅުމާލޭގައި ހުރި ފްލެޓުތަކުގައި ދިިރިއުޅޭ ރައްޔިތުންގެ ސަލާމަތާއި ރައްކާތެރިކަން ކަށަވަަރުކޮށްދިނުމުގެ ގޮތުން ޖުމްލަ 76 ކެމެރާ ހަރުކުރެވޭނެ ކަމަށެވެ.\nނަވާޒް ވިދޅާުވީ އަދި މިހާތަނަށް މިކަމާ ގުޅޭގޮތުން މުހިއްމު ދިރާސާތަކެއް ކޮށް، ބޭނުންތެރި މައުލޫމާތު ހޯދާފައިވާ ކަމަށެވެ.\nމީގެ އިތުރުން ނަވާޒް ވިދާޅުވީ އެ ކެމެރާތަކުގެ ނެޓްވޯކް މެދުވެރިކޮށް ފުލުހުންގެ ކޮމާންޑް ސެންޓަރުން ވަގުތުން ބަލާލެވޭނެ ކަމަށެވެ. އަދި ކެމެރާތަކުން އެ ސަރަހައްދުގައި ކުށްކުރާ ފަރާތްތައް ހޯދުމަށްޓަކައި ފަސޭހަތަކެއް ލިބިގެންދާނެކަމުގެ އުއްމީދު އެބައޮތް ކަމަށްވެސް ނަވާޒު ވިދާޅުވި އެވެ.\nކަޝްމީރާ ގުޅޭގޮތުން ޓްރަމްޕް ދެއްކެވި ވާހަކަފުޅު އިންޑިއާއިން ދޮގުކޮށްފި\nވަކިގޮތަކަށް ދައުވާ ކުރުމަށް ރައީސް ޔާމީން ނުފޫޒެއް ނުފޯރުވާ: ޕީޖީ\nޖޭޕީގެ ނާއިބުރައީސްގެ މަގާމު ސައުދު ކާމިޔާބުކުރައްވައިފި\nއައިއޯއައިޖީ / ވޮލީބޯޅަ: ކޮމޮރޯސް އަތުން ރާއްޖޭގެ ފިރިހެން ޓީމު މޮޅުވެއްޖެ\nއައިއޯއައިޖީ / ބެޑްމިންޓަން: ޓީމު އިވެންޓުން އަންހެން ޓީމުވެސް ލޯ މެޑަލް ހޯދައިފި


COVID-19: India ga thaashivefai huri STO ge beys thah genesfi | Mihaaru\nކޮވިޑް-19: އިންޑިއާގައި ތާށިވެފައި ހުރި އެސްޓީއޯގެ ބޭސްތައް ގެނެސްފި\nއިންޑިއާ އިން މިއަދު ގެނައި ބޭސްތައް: އިންޑިއާގެ އަސްކަރިއްޔާ އާއި ރާއްޖޭގެ އަސްކަރިއްޔާ ގުޅިގެން ހިންގި އޮޕަރޭޝަނެއްގައި އެ ގައުމުގައި ތާށިވެފައި ހުރި 6.2 ޓަނުގެ ބޭސް މިއަދު ގެނައި -- ފޮޓޯ: އަހުމަދު އަވްޝަން އިލްޔާސް/ މިހާރު\n02 އެޕްރީލް 2020 - 17:32\nކޮވިޑް-19 ފެތުރެން ފެށުމުން އެ ގައުމުގެ ބޮޑު ވަޒީރު ނަރެންދްރަ މޯދީ މިދިޔަ ހަފްތާގެ އަންގާރަ ދުވަހު، އެ ގައުމު ލޮކްޑައުން ކުރި އެވެ. މި ލޮކްޑައުންއާ އެކު އެ ގައުމުގެ ބޯޑަރުތައް ބަންދުވެ، އެތެރޭގެ ދަތުރުތައް ވެސް ހުއްޓުމަކަށް އައެވެ.\nކޮވިޑް-19ގެ ފަރުވާއަށް ބޭނުންކުރެވޭ ބޭސްތައް ހިމެނޭ ބޭހުގެ ޝިޕްމަންޓެއް އިންޑިއާ ސަރުކާރުގެ އެހީގައި ގެނެސްފި\nPress Release:https://t.co/gopLbSmtAT pic.twitter.com/KD1zn7yBn1\n— Ministry of Foreign Affairs 🇲🇻 (@MoFAmv) April 2, 2020\nވެލާނާ އިންޓަނޭޝަނަލް އެއާޕޯޓުގައި ބޭއްވި ރަސްމިއްޔާތެއްގައި، މި ބޭސްތަކާ ހަވާލުވެވަޑައިގަތީ ފޮރިން މިނިސްޓަރު އަބްދުﷲ ޝާހިދެވެ. މި ބޭސްތައް ހަވާލުކޮށްދެއްވީ އިންޑިއާ އިން ރާއްޖެ އަށް ކަނޑައަޅާފައިވާ ސަފީރު ސަންޖޭ ސުދީރެވެ.\nމި ރަސްމިއްޔާތުގައި ވާހަކަދައްކަމުން މިނިސްޓަރު ވިދާޅުވީ، ދުނިޔެ އެއްކޮށް ކަހަލަ ގޮތަކަށް ލޮކްޑައުނަށް އައުމުން، އިމްޕޯޓަށް ބަރޯސާވާ ރާއްޖެ ފަދަ ގައުމުތަކަށް ގެއްލުންވާ ކަމަށެވެ. އަދި މިފަދަ މައްސަލަތަކުގައި އިންޑިއާ އިން އަބަދު ވެސް އަންނަނީ ރާއްޖެ އަށް އެހީވަމުން ކަމަށް އޭނާ ވިދާޅުވި އެވެ.\nފޮރިން މިނިސްޓަރު އަބްދުﷲ ޝާހިދު ވެލާނާ އިންޓަނޭޝަނަލް އެއާޕޯޓުގައި މިއަދު ބޭއްވި ރަސްމިއްޔާތުގައި ވާހަކަދައްކަވަނީ -- ފޮޓޯ: އަހުމަދު އަވްޝަން އިލްޔާސް/ މިހާރު\n"ރާއްޖެ ފަދަ އެކްސްޕޯޓަށް ބަރޯސާވެފައިވާ ގައުމަކަށް މިއީ ވަރަށް ދަތި ވަގުތެއް. އަސާސީ ބޭނުންތަކަށް ބޭނުންވާ ތަކެތި އަޅުގަނޑުމެން މި އެތެރެ ކުރަނީ ބޭރުން. ކަނޑުގެ މަގުންނާއި ވައިގެ މަގުން، މީގެ ތެރޭގައި ވެސް ވައިގެ މަގުން އެކަނި ގެނެވޭ ފަދަ ތަކެތި ހިމެނޭ،" މިނިސްޓަރު ވިދާޅުވި އެވެ.\nދިވެހި ސަރުކާރާއި އިންޑިއާ ސަރުކާރުން ގުޅިގެން ހިންގި އޮޕަރޭޝަނެއްގައި މިއަދު އެ ގެނައީ އެސްޓީއޯ އިން މީގެ ކުރިން އޯޑަރުކޮށްފައި ހުރި 6.2 ޓަނުގެ ބޭހެވެ. މިއީ ހިތުގެ ބައްޔާއި އާރްތަރައިޓިސް، ކިޑްނީ އަދި ކެންސަރު ފަދަ ބަލިތަކަށް ފަރުވާ ދޭން ބޭނުންވާ އަސާސީ ބޭސްތަކެކެވެ. އެސްޓީއޯ އިން މި ބޭސްތައް އޯޑަރު ކުރީ، ކޮވިޑް-19 ގެ ކަންތައް ކުރިމަތިވުމުގެ ކުރިންނެވެ. ނަމަވެސް ލޮކްޑައުން އިއުލާންކުރުމުން އެކިި ސިޓީތަކުގައި އެ ބޭސްތައް ހުރީ ތާށިވެފަ އެވެ.\nIndia gai thaashivi beys shipment Buraasfathi dhuvahu gennanee\nއެ ތަކެތި ގެނައީ މެދުނުކެނޑި ދުއްވާފައި ކަމަށާއި، މުޅި ދަތުރަށް 18 ގަޑިއިރު ނެގި ކަމަށް އެ ގައުމުގެ އަސްކަރިއްޔާއިން ބުންޏެވެ.\nމި ވަގުތުގައި އިންޑިއާ އިން ރާއްޖެ އަށް ވަމުން އަންނަ އެހީ ފާހަގަކުރައްވާ، އިންޑިއާގެ ބޮޑު ވަޒީރަށާއި އެ ގައުމުގެ ފޮރިން މިނިސްޓަރު ޑޮކްޓަރު ސުބްރަމަންޔަމް ޖައިޝަންކަރު އަދި އިންޑިއާގެ ސަފީރަށް މިނިސްޓަރު ޝުކުރު އަދާ ކުރެއްވި އެވެ.\nއިންޑިއާ ސަފީރު ސަންޖޭ މި ރަސްމިއްޔާތުގައި ވިދާޅުވީ، މިފަދަ ކަންކަމުގައި އިންޑިއާ އިން އަބަދު ވެސް ރާއްޖެއަށް އެހީ ވާނެ ކަމަށެވެ.\nވެލާނާ އިންޓަނޭޭޝަލް އެއާޕޯޓުގައި މިއަދު ބޭއްވި ރަސްމިއްޔާތުގައި ބައިވެރިވި ބައެއް އިސްވެރިން -- ފޮޓޯ: އަހުމަދު އަވްޝަން އިލްޔާސް/ މިހާރު\n"ރާއްޖެއާ އިންޑިއާ އާ ދެމެދު އޮންނަނީ ވަރަށް ގާތް ގުޅުމެއް. ކޮވިޑްގެ މި ކަންތައްތައް ކުރިމަތިވުމުން، އިންޑިއާއިން އެންމެ ފުރަތަމަ އެހީވީ ރާއްޖެއަށް،" ސަންޖޭ ވިދާޅުވި އެވެ.\nކޮވިޑް ފެތުރެން ފެށުމުން، އިންޑިއާ އިން ވަނީ އެކި ބޭސްތައް އެކްސްޕޯޓްކުރުން ހުއްޓާލާފަ އެވެ. ނަމަވެސް އަސާސީ ކަންކަަމަށް ބޭނުންވާ 53 ބާވަތުގެ ބޭހެއް އެ ގައުމުން ވަނީ މިދިޔަ މަހު ރާއްޖެ އަށް ހަދިޔާކޮށްފަ އެވެ.\nފަރުވާއެއް މިހާތަނަށް ހޯދިފައި ނުވާ މި ބަލި ރާއްޖެއިން ފެނުމުން، ރާއްޖެ އޮތީ ސިއްހީ ކުއްލި ނުރައްކަލުގެ ހާލަތެއްގައި ކަމަށް ސަރުކާރުން އިއުލާން ކުރި އެވެ. ބަލި ފެތުރުން މަދު ކުރުމަށްޓަކައި ސްކޫލްތަކާއި އޮފީސްތައް ވަނީ ބަންދުކޮށްފަ އެވެ. އަދި މިއަދުން ފެށިގެން ކޮންމެ ދުވަހެއްގެ ހަވީރު 5:00 އިން ރޭގަނޑު 8:00 އަށް ކާފިއު ވެސް ހިންގާނެ އެވެ.\nCOVID-19: India in hadhiyaakuri beysthah sarukaaraa havaalu koffi\nމި ބައްޔަށް ރާއްޖެއިން ޕޮޒިޓިވްވެފައި ވާ 19 މީހުންގެ ތެރެއިން، ރަނގަޅުވެފައިވާ 13 މީހުންނަކީ ޓޫރިސްޓުންނާއި ރިސޯޓުތަކުގައި މަސައްކަތްކުރާ ބިދޭސީންނެވެ.\nއެމްއެންޑީއެފް އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރާއްޖެ-އިންޑިއާ ސަންޖޭ ސުދިރް (އިންޑިއާގެ ސަފީރު) ސިއްހީ ކުއްލި ނުރައްކަލުގެ ހާލަތު\nއަޅުގަނޑު ކައިރިޔައް އަންނަނީ ހިނި.\nއެމްމެހާ މުސްލިމުން ދުވާކުރޭ އިންޑިޔަގެ އައްދަށުން ރާއްޖެ ސަލާމައްވޭތޯ. މިނިވަން ވިޔަފަރިއެއް ކުރެވޭނެ މަގު ފެނޭތޯ.\nތިތެދެން ބޮޑުވަރު. ޗައިނައިން ދިންއެއްޗެހި ރާއްޖެން ފެންނަން ހުރީ. ލަރި ދީފަ ގަންނަ އެއްޗެހިތައްކައްވެސް އިވެންޓެ. ކީކޭބުނަނީ.\nރާއްޖެ ކުރިނަރަނީވެސް އިންޑިޔަގެ ސަބަބުން. ރައިސް ޔަމިން އެއޮތީ ސަބިތު ކޮއްދީފަ. އިންޑިޔާ ބޭނުން ވަނީ ރާއްޖެގެ އެމްމެ ލާރި ލިބޭތަންތަން ބަލާފަ އެމީހުންގެ ކުންފުނިން އެފިޔަފާރި ކުރަން. ދިވެހިން ދިންއެއްޏަކައް ވަރިހަމަ ވާގޮތަށް. ދެރަ\nޗައިނަގެ ބޭނުން ހިފާނަމަ ރާއްޖެއަ އެތައް ބިލިޔަން ރުފިޔަގެ އެހީ ލިބުނީސް.\nޝާހިދުމެން ގަންނަ ގަޑު ދިވެހިންނަ އެގޭނަމަ. ދިވެހިން މަޑަކުން ނުތިބޭނެ. ދިވެހިން ޤައުމާ ދޭތެރޭ ވިސްނަން ވެއްޖެ.\nލާރިދީފަ ގަންނަ އެޗެހިތައްވެސް ބޮޑު ޑުރާމާގަޑަކުން ނިމްމާލަނީ.\nއިއްޑިއާގެ މުސީބާތުއް ސަލާމަތްކުރައްވާށި އާމީން\nމީ އަހަރެމެން މިދައްކާ ވާހަކަ. އަވަށްޓެރިންނަށް ކުނިމޫނު ދެއްކުމަކީ ވަރަށް ނުބައިކަމެއް. އަވަށްޓެރިންނަކީ ހަމައެކަނި ތިމާގެ ގޭގެ އިންފާރާ ޖެހިފައިތިބޭ ބަޔެއްކަމަށް ހަމައެކަނި ދެކިގެން ނުވާނެ. ކިސްރާ ރަސްގެފާނު ވިދާޅުވިފަދައިން " އެއީ އަރަބިކަރައިން އަންނަކަމެއް ކަމުގައިވާނަމަ އެމީހުންނަށް ހެޔޮކަމެއް ކޮށްދިނުމަކީ އޮތްކަމެކޭ ތިމަންމަނިކުފާނަށް އަރަބީން ދެމުން ގެންދިޔަ ޖިޒީ ކަނޑާލައިފީމޭ" ކިހާރީތި މިސާލެއްތޯ؟ އެންމެންނާވެސް ރަހުމަތްތެރިކަން ބޭއްވުން\nޗައިނާއިން ދިނީ ހުރިހާއެއްޗެއް ހިލޭ!\nވަރަށް ބޮޑު ތެދެއް. ކޮވިޑް-19 ވެސް ހިލޭ އެކަމަކު އަގަކަށް ވެގެންދަނީ އިންސާނުންގެ ފުރާނަ. މީހަކު އެހީ އެއްދީފިއްޔާ ޝުކުރުވެރިކަމާއެކު ޤަބޫލުކުރަންވާނެ. އެހީ ދެނީ ދޭ މީހުންގެ ވެސް ކޮންމެ ވެސް މަސްލަހަތެއް އޭގައި ހިމެނިތީކަން ވެސް އެނގެންވާނެ. އެފަދަ ކަން އޮތް އިރު ގައުމަށް އެންމެ ރަގަޅު ގޮތަކަށް ކަން ކުރަން ރައްޔިތުން ސަރުކާރެއް ހޮވަނީ . އެހެންވެ އެސަރުކާރަކުން ކަންކުރާ ގޮތް މި ފަސް އަހަރަށް އެންމެ ރަގަޅު.


SunOnline: Maruhoom Azmee ge ufedhunthah dhakaalan maurazeh!\nމަރުހޫމް އަޒްމީގެ އުފެއްދުންތައް ދައްކާލަން މައުރަޒެއް!\nނަޖާހު މަސްއޫދު 25 Aug 2019, 20:12\nމުހައްމަދު ޖަމީލް ދީދީ މިސްކިތުގައި މަސައްކަތް ކުރަމުން ދަނިކޮށް، ވެއްޓި ލިބުނު އަނިޔާތަކުގެ ސަބަބުން ނިޔާވި މުސްތަފާ އަޒުމީގެ ފަންނީ މަސައްކަތްތައް ދައްކުވައިދޭ މައުރަޒެއް ބާއްވަން ނިންމައިފި އެވެ.\nއަޒްމީ ނިޔާވި އިރު އޭނާ ހުންނެނީ އެސްޓީއޯގެ އައިޓީ ޑިޕާޓްމެންޓުގެ ހެޑެއްގެ ގޮތުގަ އެވެ. އައިޓީގެ މަސައްކަތުގެ އިތުރުން ލަކުޑިން އެއްޗެހި އުފެއްދުމާއި ޑިޒައިން ކުރުމުގެ މަސައްކަތް އަޒްމީ ކުރެއްވި އެވެ. އޭނާ ނިޔާވީވެސް މުހައްމަދު ޖަމީލް ދީދީ މިސްކިތުގައި ލަކުޑީގެ މަސައްކަތް ކުރައްވަމުން ދަނިކޮށެވެ.\nމުސްތަފާ އަޒްމީގެ އުފެއްދުމެއް --\nލަކުޑި ބޭނުންކޮށްގެން އަޒްމީ ގިނަ ޑިޒައިންތަކުގެ ތަކެތި އުފައްދަވާފައިވެ އެވެ. އޭނާގެ އުފެއްދުންތަކުގެ ތެރޭގައި، ގޭތެރޭގައި ބޭނުންކުރެވޭނެ ތަށިތަކާއި، ކުޑަ ފޮށިތަކާއި، ރީއްޗަކަށް ބަހައްޓާލެވޭނެ ފަދަ އެތައް ލަކުޑީގެ އުފެއްދުމެއް ހިމެނެ އެވެ.\nއަޒްމީ ނިޔާވުމަށް ފަހު އެ ތަކެތި ދައްކާލަން އޭނާގެ އާއިލާއިން ތިބީ ނިންމައިގެން އެވެ. ކަލްޗާ މިނިސްޓްރީގެ އެހީތެރިކަމާ އެކު، އަޒްމީގެ އުފެއްދުންތައް ދައްކާލަން އާއިލާއިން މިހާރު ވަނީ ހާއްސަ މައުރަޒަކަށް ތައްޔާރުވެފަ އެވެ. އެ މައުރަޒު އޮންނާނީ މާދަމާއިން ފެށިގެން ބުދަ ދުވަހުގެ ނިޔަލަށް އާޓް ގެލަރީގަ އެވެ.\nމައުރަޒު ހުޅުވާފައި ހުންނާނެ ގަޑިތައް:\nއޮގަސްޓް 26: 14:00 އިން 22:00 އަށް\nއޮގަސްޓް 27: 10:00 އިން 22:00 އަށް\nއޮގަސްޓް 28: 10:00 އިން 22:00 އަށް\nއަޒްމީ ލަކުޑީގެ މަސައްކަތް ކުރައްވަން ފެއްޓެވީ 2011 ވަނަ އަހަރުގެ ތެރޭގަ އެވެ. އޭނާއާ އެކު މަސައްކަތްކޮށްފައިވާ ފަރާތްތަކުން ބުނާ ގޮތުގައި އޭނާ އަކީ ލަކުޑީގެ މަސައްކަތުގައި ދެވަނައެއް ނެތް ފަދަ ހުނަރުވެރިއެކެވެ. އެ މަސައްކަތުގައި އުޅުއްވުމުގެ ތެރޭގައި ވެއްޓި ލިބުނު އަނިޔާތަކުން ކޯމާއަކަށް ގޮސް، އަޒްމީ ނިޔާވީ މި އަހަރުގެ އޭޕްރިލް މަހުގެ ތެރޭގަ އެވެ.\nފްރީލޭންސަރުންނަށް ވެސް 5،000 ރުފިޔާ ދޭނެ\nފަންނުވެރިންނަށް އާމްދަނީ ހޯދުމުގައި އެހީތެރިވެދެނީ\nއިންޑިއާއާއި ރާއްޖޭގެ ހުނަރުވެރިންގެ މައުރަޒެއް


Aa season gai Mumbai ge furathama molhu\nމުމްބާއީ އިންޑިއަންސްގެ ރޯހިތް ޝަރުމާ\nއާ ސީޒަންގައި މުމްބާއީގެ ފުރަތަމަ މޮޅު\n14 އޭޕްރީލް 2021 - 19:36:48\nއިންޑިއަން ޕްރިމިއަރ ލީގުގެ އާ ސީޒަންގައި ޑިފެންޑިންގ ޗެމްޕިއަން މުމްބާއީ އިންޑިއަންސްގެ ފުރަތަމަ މޮޅު، ވާދަވެރި ކޮލްކަތާ ނައިޓް ރައިޑަރސް އަތުން ހޯދައިފިއެވެ. ނައިޓް ރައިޑަރސް އަތުން މުމްބާއީ މޮޅުވީ އަންގާރަ ދުވަހުގެ ރޭއެވެ.\nނައިޓް ރައިޑަރސް އަތުން އަންގާރަ ދުވަހުގެ ރޭ މޮޅުވުމުގެ ކުރިން، މުބާރާތުގެ ފުރަތަމަ މެޗުގައި މިދިޔަ ހަފުތާގައި ޗެމްޕިއަން މުމްބާއީ އިންޑިއަންސްވަނީ ރޯޔަލް ޗެލެންޖަރސް ބެންގަލޯރ އަތުން ބަލިވެފައެވެ. ރޭ މުމްބާއީ އަތުން ބަލިވި ނަމަވެސް ނައިޓް ރައިޑަރސްވެސްވެނީ އެ ޓީމުގެ ފުރަތަމަ މެޗުން މޮޅުވެފައެވެ.\nއަންގާރަ ދުވަހުގެ ރޭ ނައިޓް ރައިޑަރސް އަތުން މުމްބާއީ މޮޅުވީ ދިހަ ލަނޑުންނެވެ. މި މެޗުގައި މުމްބާއީން ކުޅެން ނުކުމެ، ވިހި އޯވަރަށް ހުރިހާ ކުޅުންތެރިން ނުބައި ވެގެން ސަތޭކަ ފަންސާސް ދެ ލަނޑު ހެދިއެވެ، ޖަވާބުގައި ކުޅެން ނުކުތް ނައިޓް ރައިޑަރސްއަށް ޗޭސްކޮށްގެން މުމްބާއީގެ ނަތީޖާ އަތެއް ނުވިއެވެ.\nއެންމެ ފަހުގެ ދެ މުބާރާތުގެ ޗެމްޕިއަން މުމްބާއީން ދެން ކުޅެން ޖެހޭ މެޗުގައި ވާދަކުރާނީ ސަން ރައިޒަރސް ހައިދަރުއާބާދާއެވެ.\nއިންޑިއަން ޕްރިމިއަ ލީގު\nމަކަރާއި ހީލަތުގެ މައްސަލައެއްގައި ދެ ބިދޭސީއަކު ހޯދަނީ\nއޭއެފްސީ ކަޕުގައި ކުޅޭ ޓީމްތައް ކަލްކަތާގައި\nމުޅި ލަންކާއިން ޕެޓްރޯލް ހުސްވެއްޖެ\nވިލިމާލެ ބައި-އިލެކްޝަން: މޮޅުވީ ޕީޕީއެމް


Samsung fayi jehey phone September gai nerenee\nސަމްސަންގެ ފަތްޖެހޭ ފޯނު ސެޕްޓެމްބަރުގައި ނެރެނީ\nގެލެކްސީ ފޯލްޑް: އަލުން މިއަހަރު ސެޕްޓެމްބަރުގައި ލޯންޗް ކުރާނެ\nމިދިޔަ އެޕްރީލް މަހު ލޯންޗު ކުރަން އުޅުނު ސަމްސަންގެ ފަތް ޖެހޭ ފޯނު، "ގެލެކްސީ ފޯލްޑް" ގެ ސްކްރީން ތަޅައިގެން ދާތީ ލޯންޗް ކުރުން މަޑުޖައްސާލުމަށްފަހު އަލުން މި އަހަރުގެ ސެޕްޓެމްބަރު މަހުގައި ގެލެކްސީ ފޯލްޑް ލޯންޗު ކުރަން ނިންމައިފި އެވެ.\nސަމްސަންގެ ކުންފުނީގެ އޮފިޝަލަކާ ހަވާލާދީ ބީބީސީން ބުނީ ސެޕްޓެމްބަރު މަހު އަލުން ފޯނު ލޯންޗު ކުރަން ނިންމާފައި ވަނީ ކުރިން ދިމާވި ހުރިހާ މައްސަލައެއް ހައްލުކޮށް ދެން އިތުރު މައްސަލައެއް ނުޖެހޭނެ ކަން ޔަގީން ކުރުމަށްފަހު ކަމަށެވެ.\nސެމްސަންގެ އެ އޮފިޝަލް ވިދާޅުވި ގޮތުގައި ފޯނު ލޯންޗު ކުރުން ސެޕްޓެމްބަރު މަހަށް ލަސްވެގެން ދަނީ ސްކްރީން ތަޅައިގެން ދިޔުމުގެ ސަބަބުން ފޯނުގެ ޑިޒައިނަށް ވެސް ބަދަލުތަކެއް ގެންނަން ޖެހިގެނެވެ.\nގެލެކްސީ ފޯލްށް ލޯންޗުކުރުމާއި ބެހޭ ގޮތުން އޭނާ އިތުރަށް ވިދާޅުވީ، ސަމްސަންގާއި ވާދަ ކުރަމުން އަންނަ ވާވޭ ކުންފުނީގެ އާ ޕްރޮޑްކްޓަކަށްވުރެ ކުރިން ބާޒާރަށް ސެމްސަންގެ ޕްރޮޑަކްޓެއް ނެރުމަކީ އަމާޒެއް ކަމަށެވެ. އަދި ވިދާޅުވީ ގެލެކްސީ ފޯލްޑް ފުރަތަމަ ވިއްކާނީ ކަނޑައަޅާ ވަކި ސަރަހައްދު ތަކެއްގައި ކަމަށެވެ.\n"ކުންފުނިން ވަނީ ވަގުތު ނަގައިގެން ޕްރޮޑަކްޓުގެ ޑިޒައިން ބަދަލުކޮށްފަައި އަދޮ މައްސަލަ ހައްލުކޮށް، ކުރަންޖެހޭ ހުރިހާ ޓެސްޓެއް މިހާރު ވަނީ ކޮށް ނިމިފައި،" އެ އޮފިޝަލް ވިދާޅުވި އެވެ.\nޗައިނާގައި ފޯނު އުފައްދާ ޒިއޯމީ އިންވެސް ވަނީ މި އަހަރުގެ ކުރީކޮޅު ފަތް ޖެހޭ ފޯނެއް ބާޒާރަށް ނެރެފަ އެވެ. އެކަމަކު އެފޯނަށް މާ ބޮޑު ސަމާލުކަން ލިބިފައެއް ނުވެއެވެ.


Everton athun Liverpool molhehnuvi, City aa United molhuvejje - AO News\nލިވަޕޫލާ ދެކޮޅަށް އެވަޓަން ކުޅުނު މެޗުގެ ތެރެއިން. --ފޮޓޯ: ޓުވިޓާ\nއިނގިރޭސި ޕްރިމިއާ ލީގުގައި ރޭ ކުޅުނު މެޗުގައި ވާދަވެރި އެވަޓަންއާ ދެކޮޅަށް އެންމެ ފަހުގެ ޗެމްޕިއަން ލިވަޕޫލް ކުޅުނު މެޗު އެއްވަރުވެގެން ނިމުނުއިރު، މެންޗެސްޓާ ސިޓީ އާއި ޔުނައިޓެޑް ކުޅުނު މެޗުން މޮޅުވެއްޖެއެވެ.\nއެވަޓަންގެ ދަނޑުގައި 2-2 އިން ލިވަޕޫލް އެއްވަރުވިއިރު، ސިޓީ ވަނީ އަމިއްލަ ދަނޑުގައި 1-0 އިން އާސެނަލް ބަލިކޮށްފައެވެ. ރަށުން ބޭރުގައި ޔުނައިޓެޑް ވަނީ ނިއުކާސަލް ޔުނައިޓެޑް އަތުން 4-1 އިން މޮޅުވެފައެވެ.\nރޭގެ މެޗުތަކަށްފަހު، ތާވަލްގެ އެއްވަނައިގައި އަދިވެސް އުޅެނީ އެވަޓަން އެވެ. އެވަޓަން އަށް ކުޅުނު ހަތް މެޗުން 13 ޕޮއިންޓް ލިބިފައިވާއިރު، އޭގެ ތިން ޕޮއިންޓް ފަހަތުން ދެވަނައިގައި އޮތީ ލިވަޕޫލެވެ. ފައިދާ ގޯލްގެ ތަފާތުން ނުވަ ޕޮއިންޓާއެކު މިވަގުތު ތިންވަނައިގައި އޮތީ އެސްޓަން ވިލާ އެވެ. ހަމަ މި އަދަދަށް ލެސްޓާ ސިޓީގެ އިތުރުން އާސެނަލަށް ޕޮއިންޓް ލިބިފައިވެއެވެ. ސިޓީ ވަނީ ރޭގެ މޮޅާއެކު ހަތަރު މެޗުން ހަތް ޕޮއިންޓް ހަމަކޮށް ލީގުގެ ނުވަވަނަ އަށް ޖެހިލާފައެވެ. ހަ ޕޮއިންޓާއެކު ޔުނައިޓެޑް އޮތީ 14 ވަނައިގައެވެ. މި ފަހަރުގެ ސީޒަނަށް ބޮޑު ހޭދައެއްކުރި ޗެލްސީ އޮތީ 8 ޕޮއިންޓާއެކު ހަވަނައިގައެވެ.\nލިވަޕޫލުން ރޭގެ މެޗަށް ނިކުތްއިރު އަނިޔާގެ ސަބަބުން ބްރެޒިލްގެ ގޯލްކީޕަރު އެލިސަން ބެކާ ނުކުޅެއެވެ. އެލިސަންގެ ބަދަލުގައި އެ ޓީމުގެ ގޯލް ބެލެހެއްޓީ ލީގުގައި އެންމެ ފަހުން ވިލާ އަތުން 7-2 އިން ބަލިވި މެޗުގައި ކުޅުނު ގޯލްކީޕަރު އެޑްރިއަން އެވެ. ރޭގެ މެޗަށް ނިކުތްއިރު އެ ޓީމަށް ލިބިފައިވާ އެންމެ ބޮޑު ހިތްހަމަޖެހުމަކީ އަނިޔާއިން ރަނގަޅުވެ ކެޕްޓަން ޖޯޑަން ހެންޑަސަންގެ އިތުރުން ކޮވިޑް-19 އަށް ޕޮޒިޓިވްވި ތިއާގޯ އަލްކަންތާރާ އާއި ސަޑިއޯ މާނޭ އެ ބަލިން ރަނގަޅުވެ ފުރަތަމަ އެގާރައިގައި ހިމެނިފައިވުމެވެ.\nއެވަޓަންގެ ގުޑިސަން ޕާކްގައި އިއްޔެ ހަވީރު ކުޅުނު މެޗު ފެށިގެން ތިންވަނަ މިނެޓުގައި ލިވަޕޫލަށް ލީޑްނަގައިދިނީ ސެނެގޯލްގެ ފޯވާޑް މާނޭ އެވެ. މިއީ އެ ޓީމުގެ ފުލްބެކް އެންޑްރޫ ރޮބަޓްސަން ތަނަވަސްކުރި ފުރުޞަތަކުން މާނޭ ކާމިޔާބުކުރި ގޯލެކެވެ. އޭގެފަހުން، މެޗުގެ 19 ވަނަ މިނެޓުގައި އެވަޓަން އަށް ނަތީޖާ ހަމަހަމަކޮށްދިނީ މައިކަލް ކީން އެވެ. މިއީ އެ ޓީމުގެ ކޮލަމްބިއާ މިޑްފީލްޑަރު ހަމޭސް ރޮޑްރިގޭޒް ނަގައިދިން ކޯނަރަކުން ލިބުނު ބޯޅައެއް ކީން ބޮލުން ފޮނުވާލައިގެން ކާމިޔާބުކުރި ގޯލެކެވެ. މި ހާފުގެ ކުރީކޮޅު ލިވަޕޫލްގެ ނެދަލެންޑްސް ޑިފެންޑަރު ވާޖިލް ވެން ޑައިކްގެ ކަކުލަށް ލިބުނު އަނިޔާއެއްގެ ސަބަބުން ވަނީ ބަދަލުކޮށްފައެވެ. މެޗުގެ ފުރަތަމަ ހާފު ނިމުނީ 1-1 އިން ދެ ޓީމު އެއްވަރުވެގެންނެވެ.\nއާސެނަލް ކޮޅަށް ލަނޑުޖެހުމަށްފަހު މެންޗެސްޓާ ސިޓީގެ ކުޅުންތެރިން އުފާ ފާޅުކުރަނީ. –ފޮޓޯ: ޓުވިޓާ\nދެވަނަ ހާފުގެ ކުޅުން ފެށިގެން ކުރީކޮޅު އެވަޓަން އަށް ލީޑްނަގައިދިނުމަށް ބްރެޒިލްގެ ފޯވާޑް ރިޗާލިސަން އަށް ލިބުނު ފުރުޞަތުގައި ފޮނުވާލި ބޯޅަ އަމާޒުވީ ގޯލްގެ އަރިމަތީ ދަނޑިއަށެވެ. ލިވަޕޫލަށް ދެވަނަ ފަހަރަށް ލީޑްނަގައިދިނީ މެޗުގެ 72 ވަނަ މިނެޓުގައި މިސްރުގެ ފޯވާޑް މުހައްމަދު ސަލާހު އެވެ. މިއީ އެވަޓަންގެ ޑިފެންޑަރު ޔެރީ މީނާ އަށް ހެދުނު ގޯހެއްގެ ފައިދާނަގައި ސަލާހު ކާމިޔާބުކުރި ގޯލެކެވެ. މި ގޯލާއެކު ސަލާހު ވަނީ ލިވަޕޫލަށް 100 ލަނޑުހަމަކޮށްފައެވެ.\nމެޗު ނިމެން ނުވަ މިނެޓަށްވެފައިވަނިކޮށް އެވަޓަން އަށް ދެވަނަ ފަހަރަށް އެއްވަރުކޮށްދިނީ މިވަގުތު ރަނގަޅު ފޯމެއްގައި ހުރި އިނގިރޭސި ފޯވާޑް ޑޮމިނިކް ކެލްވަޓް-ލެވިން އެވެ. މިއީ އެ ޓީމުގެ ފްރާންސް ފުލްބެކް ލޫކާ ޑީނިއޭ ނަގައިދިން ހުރަހަކުން ލިބުނު ބޯޅައެއް ބޮލުން ފޮނުވާލައިގެން ކެލްވަޓް-ލެވިން ކާމިޔާބުކުރި ގޯލެކެވެ. އެވަޓަން އަށް މައްސަލަތައް ކުރިމަތިވީ މެޗުގެ އެންމެ ފަހު މިނެޓުގައި ލިވަޕޫލްގެ ތިއާގޯ އަށް ކުރި ފައުލަކާ ގުޅިގެން ރިޗާލިސަން ސީދާ ރަތެއް ދެއްކުމުންނެވެ. އެވަޓަންގެ ކުޅުންތެރިއަކު މަދުވުމުގެ ފައިދާނަގައި އިތުރުވަގުތުގައި ލިވަޕޫލްގެ ކެޕްޓަން ހެންޑަސަން ގޯލެއް ކާމިޔާބުކުރިއެވެ. ނަމަވެސް، ރެފްރީ ވަނީ ވީއޭއާރްގެ އެހީ ހޯދުމަށްފަހު އެ ބޯޅަ ހެންޑަސަން އަށް ލިބުމުގެ ކުރީން މާނޭ އޮފްސައިޑް މަގާމެއްގައި ހުރިކަމަށް ނިންމައި، އެ ގޯލް ބަލައިނުގަންނަން ނިންމާފައެވެ.\nސިޓީގެ އެތިހާދު ސްޓޭޑިއަމްގައި ބެލްޖިއަމްގެ ހުނަރުވެރި މިޑްފީލްޑަރު ކެވިން ޑިބްރޭނާ އާ ނުލައި ކުޅުނު މެޗުގައި އެ ޓީމުން ޖެހި ހަމައެކަނި ލަނޑު ކާމިޔާބުކޮށްދިނީ ކެޕްޓަން ރަހީމް ސްޓާލިން އެވެ. މިއީ އެ ޓީމުގެ ޒުވާން މިޑްފީލްޑަރު ފިލް ފޯޑެން ޖެހި ބޯޅައެއް އާސެނަލްގެ ގޯލްކީޕަރު ބާންޑް ލެނޯ އަތުގައި ޖެހިފައި ނިކުތް ވަގުތު ދެވަނަ ފަހަރަށް އެ ބޯޅަ ސްޓާލިން އަށް ލިބުމުން އޭނާ ކާމިޔާބުކުރި ގޯލެކެވެ.\nރޭގެ މެޗުގައި އާސެނަލަށް އެއްވަރުކޮށްދިނުމަށް ނިކޮލަސް ޕެޕޭ އަށް ލިބުނު ފުރުޞަތުގެ ބޭނުންހިފޭގޮތެއްނުވިއިރު، އެ ޓީމުގެ ޒުވާން ކުޅުންތެރިޔާ ބުކާޔޯ ސާކާ ފޮނުވާލި ހަމަލާތަކުގެ ހުރަހަކަށްވީ ސިޓީގެ ކީޕަރު އެޑަސަން މޮރައެސް އެވެ. ސިޓީގެ ލީޑް ފުޅާކުރުމަށް ރިޔާދް މާރޭޒް އާއި ފޯޑެން އަށް ލިބުނު ފުރުޞަތުތަކުގެ ވެސް ބޭނުންހިފޭގޮތެއްނުވިއެވެ. ރޭގެ މެޗުގައި އަނިޔާއަށް ފަހު ކުޅުމަށް އެނބުރިއައި ސިޓީގެ އިތުބާރު ފޯވާޑް ސާޖިއޯ އަގުއޭރޯ އަށް މާއެދެވޭ ކުޅުމެއް ދެއްކިފައެއްނުވެއެވެ.\nނިއުކާސަލް ޔުނައިޓެޑާ ދެކޮޅަށް މެންޗެސްޓާ ޔުނައިޓެޑް ކުޅުނު މެޗުގެ ތެރެއިން. –ފޮޓޯ: ޓުވިޓާ\nސެއިންޓް ޖޭމްސް ޕާކްގައި ޔުނައިޓެޑާ ދެކޮޅަށް ކުޅުނު މެޗުގައި ކުރީން ލީޑްނެގީ ނިއުކާސަލް އިންނެވެ. މިއީ އެ ޔުނައިޓެޑްގެ ފުލްބެކް ލޫކް ޝޯ އަތުން ބައިކޮޅަށް ވަތް ގޯލެކެވެ. އޭގެފަހުން މެޗުގެ 19 ވަނަ މިނެޓުގައި ޔުނައިޓެޑްގެ ބްރޫނޯ ފެނާންޑޭސް ނަތީޖާ ހަމަހަމަކުރިނަމަވެސް، ވީއޭއާރްގެ އެހީ ހޯދުމަށްފަހު އެ ގޯލް ބަލައިނުގަންނަން ނިންމީ އެ ފުރުޞަތު ތަނަވަސްކޮށްދިން ހުއާން މަޓާ އޮފްސައިޑް މަގާމެއްގައި ހުރުމުންނެވެ. އޭގެ ހަތަރު މިނެޓުފަހުން، ޔުނައިޓެޑްގެ ކެޕްޓަން ހެރީ މެގުއާ ކާމިޔާބުކުރި ގޯލާއެކު ފުރަތަމަ ހާފު ނިމުނީ 1-1 އިން ދެ ޓީމު އެއްވަރުވެގެންނެވެ.\nދެވަނަ ހާފުގެ ކުޅުން ފެށިގެން 13 ވަނަ މިނެޓުގައި ޔުނައިޓެޑަށް ލީޑްނަގަން ރަނުގެ ފުރުޞަތެއްލިބި ވަނީ ބޭކާރުވެފައެވެ. އެ ޓީމުގެ ފޯވާޑް މާކަސް ރަޝްފޯޑަށް ނިއުކާސަލްގެ ޖަމާލް ލުވިސް ކުރި ފައުލަކަށް ރެފްރީ ދިން ޕެނަލްޓީ ބްރޫނޯ ފޮނުވާލުމުން ނިއުކާސަލްގެ ކީޕަރު ކާލް ޑާލޯ މަތަކުރިއެވެ. އެ ހިތްދަތިކަން ފިލުވާލުމަށްފަހު ފެނާންޑޭސް ވަނީ މެޗުނިމެން ހަތަރު މިނެޓަށްވެފައިވަނިކޮށް ޔުނައިޓެޑަށް ފުރަތަމަ ފަހަރަށް ލީޑްނަގައިދީފައެވެ. އޭގެފަހުން، މެޗުގެ އެންމެ ފަހު މިނެޓުގައި އާރޮން ވަން-ބިސާކާ އާއި އިތުރުވަގުތުގައި ރަޝްފޯޑް ޖެހި ގޯލާއެކު ޔުނައިޓެޑުން ވަނީ މުހިއްމު ތިން ޕޮއިންޓް ކަށަވަރުކޮށްފައެވެ.\nލީގުގައި ރޭ ކުޅުނު ފާހަގަކޮށްލެވޭ އަނެއް މެޗުގައި ސްޓެމްފޯޑް ބްރިޖްގައި ސައުތެމްޓަނާ ދެކޮޅަށް ޗެލްސީ ކުޅުނު މެޗު ނިމުނީ 3-3 އިން އެއްވަރުވެގެންނެވެ. ރޭގެ މެޗުގެ ފުރަތަމަ 30 މިނެޓުގެ ތެރޭގައި ޖަރުމަނުގެ ހަލުވި ފޯވާޑް ޓިމޯ ވާނާ ކާމިޔާބުކުރި ދެލަނޑާއެކު ޗެލްސީން ދެލަނޑުގެ ލީޑަކާއެކު ފުރަތަމަ ހާފު ނިމެންދަނިކޮށް ޑެނީ އިންގްސް ވަނީ ސައުތެމްޓަނަށް ފަރަގު ކުޑަކޮށްދީފައެވެ.\nދެވަނަ ހާފުގެ ކުޅުން ފެށިގެން 12 ވަނަ މިނެޓުގައި ޗެލްސީގެ ކީޕަރު ކެޕާ އަރިއްޒަބަލަގާ އަށް ހެދުނު ގޯހެއްގެ ފައިދާނަގައި ސައުތެމްޓަނަށް އެއްވަރުކޮށްދިނީ ޗޭ އެޑަމްސް އެވެ. ކެޕާ މި މެޗުގައި ކުޅުނީ ޗެލްސީން މި ފަހަރުގެ ސީޒަނަށް ގެނައި ސެނެގޯލްގެ ކީޕަރު އެޑޮއާޑް މެންޑީ އަނިޔާގައި ހުރުމުންނެވެ. ސައުތެމްޓަނުން އެއްވަރުކުރިތާ ދެ މިނެޓުފަހުން ވާނާ ތަނަވަސްކުރި ފުރުޞަތަކުން ކާއީ ހަވާޓްޒް ވަނީ ޗެލްސީ އަށް އަލުން ލީޑުނަގައިދީފައެވެ. އޭގެފަހުން، މެޗުގެ އިތުރުވަގުތުގައި ސައުތެމްޓަނަށް ޕޮއިންޓެއް ކަށަވަރުކޮށްދިނީ ޑެންމާކްގެ ޑިފެންޑަރު ޔަނިކް ވެސްޓެގާޑް ވައްދާލި ލަނޑުންނެވެ.\nކުޅިވަރުއާސެނަލްއިނގިރޭސި ޕްރިމިއާ ލީގުއެވަޓަންމެންޗެސްޓާ ސިޓީމެންޗެސްޓާ ޔުނައިޓެޑްދުނިޔެލިވަޕޫލްޗެލްސީ


ހަފްތާއަކު 40 ގަޑިއިރު މަސައްކަތްކުރުން މާޒީވެ ހިނގައްޖެ - Tech News Maldives\nހަފްތާއަކު 40 ގަޑިއިރު މަސައްކަތްކުރުން މާޒީވެ ހިނގައްޖެ\nމުހައްމަދު ރައްޔާން • 10 އޮކްޓޯބަރު 2021\nއޮފީސްތަކާއި ކުންފުނިތަކުގައި ހަފްތާއަކު 40 ގަޑިއިރު މަސައްކަތް ކުރުމުގެ ސަގާފަތް މިހާރު މާޒީވެ ހިނގައްޖެކަމަށް ޑްރޮޕްބޮކްސްގެ އެއް ބާނީ ޑްރޫ ހިއުސްޓަން ހާމަކޮށްފިއެވެ. އެގޮތުން ސީއެންއެންއަށް ދިން ބަސްތީގަތުމެއްގައި އޭނާ ހާމަކޮށްފައިވާ ގޮތުގައި މިގޮތަށް މަސައްކަތްކުރާ ގަޑިތަކަށް ބަދަލުތަކެއް އަތުވެއްޖެނަމަ މުވައްޒަފުންނަށް މިހާރު ވަޒީފާ އަދާކުރުމަށް ކުރަންޖެހޭ ދަތި އުނދަގޫ ދަތުރުތައް ހުއްޓުމަކަށް އަންނާނެއެވެ. އަދި މިކަމުގެ ސަބަބުން އެމީހުނަށް އެމީހުންގެ ވަގުތު ރަނގަޅުގޮތުގައި އަތުރާލުމަށް ފުރުސަތު ލިބިގެންދާނެކަމަށްވެސް އޭނާ ހާމަކޮށްފައިވެއެވެ.\nމީގެ އިތުރުން ކޮރޯނާވައިރަސް ޕެންޑަމިކްއާއި ގުޅިގެން ދުނިޔެއަށް ކުރިމަތިވި ގޮންޖެހުންތަކާއިއެކު ވަޒީފާތަކަށް އައިބަދަލުތައް އެގޮތުގައި ދެމެހެއްޓުމަށް މޯބައިލް އަދި ކްލައުޑް ޓެކްނޮލޮޖީ މުހިންމު ދައުރެއް އަދާކުރާނެ ކަމަށްވެސް އޭނާ ފާހަގަކޮށްފައިވެއެވެ. މީގެ އިތުރުން ހަފްތާއަކު 40 ގަޑިއިރު ވަޒީފާ އަދާކުރުމަކީ ފެކްޓްރީތަކުގައި މަސައްކަތްކުރި އިރުގެ ކަމެއްކަމަށާއި މިހާރު މަސައްކަތު މާހައުލަށް ވެގެންދާނީ އެމީހާކު މަސައްކަތްކުރާ ކޮންމެ ތަނެއްކަމަށްވެސް އޭނާ ހާމަކޮށްފައިވެއެވެ. މީގެ އިތުރުން މަސައްކަތްކުރާ ދުވަސްތަކާއި ވަގުތުތައް ވެގެންދާނީ ކޮންމެ މުވައްޒަފަކަށްވެސް ތަފާތު އަދި އެމީހަކަށް ފަސޭހަ ވަގުތަކާއި ދުވަހެއްކަމަށްވެސް އޭނާ ހާމަކޮށްފައިވެއެއެވެ.\nހަމައެއާއިއެކު ރިމޯޓްކޮށް މަސައްކަތްކުރުން އިތުރުވުމާއިއެކު ކުންފުނިތަކަށް މިހާރަށްވުރެ ގާބިލު މުވައްޒަފުން އެކިތަންތަނުން ހޯދޭނެކަމަށް ގަބޫލުކުރާކަމަށްވެސް އޭނާ ވަނީ ހާމަކޮށްފައިއެވެ. މީގެ އިތުރުން ހިއުސްޓަން ހާމަކޮށްފައިވާ ގޮތުގައި ކުންފުނިތަކުގައި މަސައްކަތްކުރާ މެނޭޖަރުންނަކީ އެމީހުންގެ ދަށުން މަސައްކަތްކުރާ ފަރާތްތަކަކީ އަބަދު މޮނީޓާނުކޮށްވެސް މަސައްކަތްކުރުވަން އެނގޭ ގާބިލުފަރާތްތަކަކަށް ވާންޖެހޭނެ ކަމަށެވެ.\nޕެންޑަމިކްއާއެކު ގިނަބަޔަކު ފާހަގަކޮށްފައިވާ ގޮތުގައި ގޭގައި ތިބެގެން މަސައްކަތްކުރުމުގެ ފުރުސަތު ލިބުމުން އެމީހުންގެ މަސައްކަތްތަކަށް އިތުރު ލުޔެއް ލިބި މަސައްކަތްކުރުމުގައި މިނިވަންކަން ލިބިގެންދިޔައެވެ. މީގެއިތުރުން އަމިއްލަކަންކަން ކުރުމަށް ވަގުތު ހޯދުމަށް ފަސޭހަވިކަމަށްވެސް ގިނަބަޔަކުވަނީ އެއްބަސްވެފައިއެވެ. މީގެ އިތުރުން ރިމޯޓްކޮށް މަސައްކަތްކުރުމާއިމެދު ގޮތެއްނުނިންމައި ނުވަތަ ނުބައި ތަސައްވުރެއްހުރި ވަޒީފާދޭ ފަރާތްތަށްވެސް މިހާރުވަނީ މިކަމާއިދެކޭގޮތް ބަދަލުކޮށްފައިއެވެ.\nއެގޮތުން ގިނަކުންފުނިތަކުން ހަފްތާއަކު5ދުވަހު އޮފީހަށް ހާޒިރުވެ މަސައްކަތްކުރުމަށް ބޭނުންނުވާ އެކުންފުނިތަކުގެ މުވައްޒަފުން ވަޒީފާއިން ވަކިކުރުމުގެ ބަދަލުގައި ހައިބްރިޑްކޮށް މަސައްކަތްކުރުމަށް ނިންމާފައިއެވެ. ނަމަވެސް އިކޮނޮމިސްޓުން ގަބޫލުކުރާ ގޮތުގައި މިކަމުގެ ފާއިދާ ބޮޑަށް ލިބިގެންދާނީ ކޮމްޕިއުޓާ ޕްރޮގްރާމަރުންނާއި އެކައުންޓަންޓުން ފަދަ ވަޒީފާތައް އަދާކުރާފަރާތްތަކަށެވެ.\nހިއުސްޓަން ސީއެންއެންއާއި ވާހަކަދައްކަމުން އިތުރަށް ހާމަކޮށްފައިވާ ގޮތުގައި އަދިވެސް ކުންފުނިތަކަށް އެމީހުންގެ މުވައްޒަފުން ލައްވައި ވަޒީފާ އަދާކުރާނެ ގޮތްތަކެއް ނިންމުމަށް ދުވަސްތަކެއް ނަގާނެއެވެ. އަދި މުވައްޒަފުންނާއި ވަޒީފާދޭފަރާތްތަކުގެ މެދުގައި ހެދޭ ކޮންޓްރެކްޓްތަކާއިމެދު ދެވަނަ ވިސްނުމަކަށް ދާންޖެހޭކަމަށްވެސް އޭނާވަނީ ހާމަކޮށްފައިއެވެ.\nހިއުސްޓަން ޑްރޮޕްބޮކްސް އުފައްދާފައިވަނީ 2007 ވަނަ އަހަރުގައިއެވެ. އޭނާއަކީ ސެޕްޓެމްބަރު މަހު ސީއެންއެންއިން ޕެންޑަމިކްގައި ކުންފުނިތަކަށް ދަސްވިކަންކަމާއި ބެހޭގޮތުން އިންޓަވިއުކުރި 15 ސީއީއޯއިންގެ ތެރެއިން އެކެކެވެ. 2020 ވަނަ އަހަރު އޭނާވަނީ ޑްރޮޕްބޮކްސްގެ މުވައްޒަފުން އެއްކޮށް ރިމޯޓްކޮށް މަސައްކަތްކުރަން ނިންމާފައިވާކަން ހާމަކޮށްފައިއެވެ.\nވޯކް ފްރޮމް ހޯމް ހަނދާން ނައްތާލަންވީތަ؟


Meehun Dhahkaa Vaahaka Thakah Ice Tv Ge Show Ge Therein Sunee Javaabu Dheefi - Vaguthu\nމީހުން ދައްކާ ވާހަކަތަކަށް އައިސް ޓީވީގެ ޝޯވގެ ތެރެއިން ސުނީ ޖަވާބު ދީފި\nމީހުންގެ ވާހަކަދެއްކުމަކީ އެއް ބަޔަކަށް ވަރަށް މަޖާ ކަމަކަށް ވެދާނެއެވެ. ނަމަވެސް މަޝްހޫރު ނެށުންތެރިޔާ ސުނީތާ އަލީ ބުނިގޮތުގައި، އެއީ އޭނާ ވަރަށް ނަފްރަތު ކުރާކަމެކެވެ.\nމިދިޔަ ބުދަ ދުވަހުގެ ރޭ އައިސް ޓީވީން ގެނެސްދިން "މީހުންގެ ވާހަކަ" ޝޯވގައި ސުނީ ލައްކަ ވާހަކަދެއްކިއެވެ. ސުނީ އަށް ސުނީ ބޭނުން ގޮތަކަށް ވާހަކަދައްކާލުމުގެ ފުރުސަތު ޝޯވގެ ހޯސްޓް ޝަހޫ ދިނެވެ. ސުނީ އަމިއްލައަށް އެކަން ވަނީ ހާމަކޮށްފައެވެ.\nޝޯވގެ ތެރެއިން ސުނީ ވަނީ އޭނާއާއެކު މަސައްކަތް ކުރި ބައެއް ފަންނާނުންގެ މޮޅު ކަމުގެ ވާހަކަދައްކާފައެވެ. އެ ޝޯވގައި ސުނީއަށް ލިބުނު ފަސް ކާޑުގައިވާ ފަސް ފަންނާނަކާއި ގުޅޭގޮތުން ސުނީ ވާހަކަދެއްކިއިރު، އަޒޭއަކީ އޭނާ އެންމެ ލޯބިވާ އެއް ތަރިކަމަށާއި، ޝީލާއަކީ އެކްޓް ކުރުމަށް ވަރަށް މޮޅު ފަންނާނެކަމަށް ސުނީ ބުންޏެވެ.\nއަދި އެ ނޫނަސް ބައެއް ތަރިންނާއި ގުޅޭގޮތުން ސުނީ ވާހަކަދެއްކިއެވެ.\nމީގެ އިތުރުން ސުނީ އޭ ކިޔައިގެން ފިލްމް އިންޑަސްޓްރީގައި ދެކެވެމުންދިޔަ ބައެއް ވާހަކަތަކުގެ ތެދު މައުލޫމާތު ސުނީ ވަނީ ހާމަކޮށްފައެވެ.\nޝޯވއާއި ގުޅޭގޮތުން ފޭސްބުކްގައި ސުނީ ބުނެފައި ވަނީ، އޭނާގެ އަމިއްލަ ވާހަކަތައް ހިއްސާކޮށްލުމަށް އެ ޝޯވގެ ތެރެއިން އޭނާއަށް ފުރުސަތު ލިބުނުކަމަށާއި، އެ ޝޯވ ވަރަށް ކަމުދިޔަ ކަމަށެވެ. އަދި ޝޯވގެ ކޮންސެޕްޓުގެ ސަޅިކަމާއި، ޝޯވގެ ހޯސްޓަށްވެސް ސުނީ ވަނީ ތައުރީފްކޮށްފައެވެ.\n"އަހަންނަ މި ޝޯވގެ އެންމެ ސަޅި ތަންކޮޅަކީ އަހަރެން ބޭނުން ގޮތަކަށް އަހަންނަށް ވާހަކަދައްކާލަން ފުރުސަތު ލިބުން" ސުނީ ފޭސްބުކްގައި ލިޔުނެވެ.\nމި ހަފްތާ ބުދަ ދުވަހު މީހުންގެ ވާހަކަ ޕްރޮގްރާމްގައި ދައްކާނީ ފިލްމީ ތަރި އަޒޭއެވެ. އަދި އަންނަ އީދު ދުވަހު އަންނަ މީހުންގެ ވާހަކައިގެ ހާއްސަ އެޕިސޯޑްގައި ފެނިގެންދާނީ ރާއްޖޭގެ ކުޅަދާނަ ބަތަލާ ނިއުމާ މުހައްމަދުއެވެ.\nފައިސާގެ ދަހިވެތިކަމުގައި އަނބިމީހާ ވައްޓާލީ އުސް ތަނަކުން\nޖޫން 11, 2018 19:04\nސުނީ ވ ސަޅި ޖަވާބުތައް..ދެން ނިިއުމާ އަރާ ބުނާނެ އެއީ ދޮގެކެ


ހާސްވުމާއި، ނަފުސާނީ މައްސަލަތަކަށް ފަރުވާ ދިނުމުގައި މީހަމަ ގަބޫލުކުރެވޭ ކަމެއް – Haftha\nSat, 22 January, 2022, 7:10 pm\nހާސްވުމާއި، ނަފުސާނީ މައްސަލަތަކަށް ފަރުވާ ދިނުމުގައި މީހަމަ ގަބޫލުކުރެވޭ ކަމެއް\nއޯގަސްޓް 29, 2020\nބައެއް ބާވަތްތަކުގެ ބަލިތަކުގެ އިތުރުން ހާސްވުމާއި، ނަފުސާނީ މައްސަލަތަކަށް ފަރުވާ ދިނުމަށް، ކުލައިގެ ބޭނުންކުރެވޭ ކަމީ، ތަފާތު ހޯދުންތަކުން، އެނގޭގޮތުގައި ހަމަ ޤަބޫލުކުރެވޭ، ޙަޤީޤަތެކެވެ. އަދި މިއީ މިފަހަކަށްއައިސް ފެށިގެން އުޅޭ ކަމެއްނޫނެވެ. މީގެއެތަށް ޒަމާނެއްގެކުރިންވެސް، ކުލަތައް ބޭނުންކޮށްގެން، ތަފާތު ކަންކަމަށް، ފަރުވާ ދެވެމުން އައިސްފައިވާކަން ހޯދުންތަކުން ހޯދިފައި އެބަހުއްޓެވެ.\nއިރުގެ އަލިން ތަފާތުކުލަތައް ފެންނައިރު މިއަލި ފަރުވާދިނުމަށްޓަކައި، ބޭނުންކޮށްފައިވެއެވެ. އޭގެ އެކިކުލަތައް، ހަށިގަނޑަށް އެޅުވުމަށްޓަކައި، ބިއްލޫރި އެއްޗެއްގެ ތެރެއިން، އެއަލިތައް ވަކިވެގެން އަންނަގޮތް ހެދުން ހިމެނެއެވެ. ހަމައެގޮތަށް، ބިއްލޫރި އެއްޗެއްގެތެރެއަށް ފެން އަޅާފައި، އޭގެތެރެއިން ވެސް، ކުލަތައް ވަކިކޮށްލުމަށްޓަކައި، އަލި ދުއްވާލެވެއެވެ.\nކޮންމެ ކުލައަކަށްވެސް، ވަކި ޚާއްޞަ އަސަރެއް ވާކަމަށް ވާއިރު ރަތްކުލައަކީ ބާރާއި ހަކަތައިގެ ކުލައެވެ. ކެންސަރާއި، ދުޅަތަކަށް ފަރުވާކުރުމަށް މިކުލަ ބޭނުންކުރެވެއެވެ. ފިނިވެފައިވާ ތަންތަން ހޫނުކޮށްގެން، އެތަންތަނުން، ތަދު ލުއިކުރުމަށްވެސް، ރަތްކުލަ ބޭނުންކޮށް އުޅެއެވެ. ލެޔާއި، ލޭދައުރުކުރުމުގެ ނިޒާމުގެ ބަލިތަކަށް ފަރުވާކުރުމުގައި، ރަތްކުލައަކީ، ވަރަށް ފައިދާހުރި ކުލައެކެވެ.\nލޭމައްޗަށް ދިއުން ހުންނަ މީސްމީހުންނަށް، ރަތްކުލަ ރަނގަޅެއް ނޫނެވެ. ރަތްކުލައިގެ ދޯދިތަކަށް ދިގުމުއްދަތަކަށް މީހާ ހުށަހެޅުމުން، ރުޅިގަދަވެ، ޢުދުވާނީ ސިފަތައް އޭނާގެ ގައިގައި އަށަގަންނަކަމަށް ބުނެވެއެވެ.\nއޮރެންޖު ކުލަ އަކީވެސް، ހަކަތައިގެ ކުލައެކެވެ. މިކުލައިން، އެކި އެކި ބަލިތަކާއި އިދިކޮޅަށް ހަށިގަނޑުގެ ދިފާޢީ ބާރު ވަރުގަދަ ކޮށްދެއެވެ. ހަމަ އެފަދައިން، ޖިންސީ ބާރު ނުވަތަ ޖިންސީ ހަކަތަ އިތުރުކޮށްދިނުމުގައިވެސް، އޮރެންޖު ކުލަ އެހީތެރިވެދެއެވެ. އޭގެ އިތުރުން، ހަޖަމުކުރުމުގައި ދިމާވާ މައްސަލަތަކަށާއި، މެޔާއި، ގުރުދާގެ ކަންތައްތަކަށް ފަރުވާކުރުމަށްވެސް، އޮރެންޖަކީ މުހިންމު ކުލައެކެވެ.\nރީނދޫކުލަ ގުޅެނީ، ސިކުނޑީގެ ޙަރަކާތްތެރިކަން އިތުރުކުރުމާއިއެވެ. އެގޮތުން، އަވަހަށް ކަންތައްތައް ވިސްނައިގަތުމަށާއި، ފިކްރުކުރުމަށް ރީނދޫ ކުލައިގެ ޙިއްޞާ ވަރަށް ބޮޑެވެ.\nހަމުގެ އިންފްލެމޭޝަންތަކާއި، ހަމުގެ ބައެއްކަހަލަ ބަލިތަކަށް ފަރުވާދިނުމުގައިވެސް މިކުލަ އެހީތެރިވެދެއެވެ. ނަމަވެސް، ރީނދޫކުލައިގެ އަސަރު މާބޮޑަށް ކުރާނަމަ، ވަރުބަލިވެ، ހާސްވެ ފިކްރުބޮޑުވާނެކަމަށް ބުނެވެއެވެ.\nހުދު ކުލައަކީ ސާފު ކަމުގެ ކުލައެވެ. ހުދުކުލައިން ފަރުވާ ދިނުމުން، ހަށިގަނޑު ސާފުކޮށް ތާހިރުކޮށްދެއެވެ. ހުދުން، ހަށިގަނޑަށާއި ސިކުނޑިއަށް، ހަމަޖެހުމާއި ހިމޭންކަން ގެނެސްދެއެވެ. ހަމައެފަދައިން، ތަދުތައް ލުއިކޮށްދިނުމަށްވެސް، ހުދަކީ އެންމެ ރަނގަޅު ކުލަކަމަށް ފާހަގަކުރެވިފައިވެއެވެ.\nހުރިހާ ކަމަކަށްވެސް، ފަރުވާކުރުމަށް ބޭނުންކުރެވޭ އެންމެ ބާރުގަދަ ކުލައަކީ، ރަން ކުލައެވެ. ހަށިގަނޑުގެ ހުރިހާ ގުނަވަނަކާއި، ސިކުނޑީގެ ބާރުވެސް، މިކުލައިން ގަދަކޮށްދެއެވެ. ނަމަވެސް، ބައެއް މީހުންނަށް، ރަން ކުލައިން އުފައްދާ އަސަރުތައް ތަޙައްމަލު ނުކުރެވުމަކީ އެކަށީގެންވާކަމެކެވެ.\nއެންމެނަށް ސިއްރުން ޕްރިޔަންކާއާއި ނިކް ދަރިއަކު ހޯދައިފި


ބްރެޒިލްގެ ފޯވާޑް ގެބްރިއަލް ޖީސަސް ސިޓީ އަށް ބަދަލުވެއްޖެ\nއުމުރުން 19 އަހަރުގެ ގެބްރިއަލް ހުރީ ސިޓީއާއެކު ތަށިތައް ކާމިޔާބުކުރަން ކެތްމަދުވެފައި\nސިޓީ އަށް އަލަށް ބަދަލުވި ގެބްރިއެލް ޖީސަސް\nޕަލާމިރަސް އަށް ކުޅެމުން އައި ބްރެޒިލްގެ ފޯވާޑް ގެބްރިއަލް ޖީސަސް މެންޗެސްޓާ ސިޓީ އަށް ބަދަލުވެއްޖެ އެވެ.\nސިޓީ އަށް ބަދަލުވާން އުމުރުން 19 އަހަރުގެ ގެބްރިއަލް ހުރިހާ ލިޔެކިޔުންތައް ނިންމައި ސޮއިކޮށްފައިވަނީ ބުރާސްފަތި ދުވަހު އެވެ. އެގޮތުން އޭނާ ވަނީ ސިޓީގެ ކުޅުންތެރިޔެއްގެ ގޮތުގައި އެއްބަސްވުމުގައި ސޮއިކުރުމަށް ފަހު މީޑިއާ އަށް ދައްކާލާފައެވެ.\nސިޓީ އަށް ބަދަލުވުމަށް ފަހު އެ ކްލަބުގެ ރަސްމީ ސައިޓަށް ދިން އިންޓަވިއުއެއްގައި ގެބްރިއަލް ބުނީ ސިޓީއާއެކު ތަށިތައް ކާމިޔާބުކުރަން ބޭނުންވާ ކަމަށާއި، ކްލަބަށް ކޮށްދެވެން އޮތް ހުރިހާ ކަމެއް ކޮށްދޭން ތައްޔާރަށް ހުރި ކަމަށެވެ.\nގެބްރިއަލް ބުނީ ސިޓީއަކީ އަބަދުވެސް އެ ވާދަކުރާ މުބާރާތެއްގެ ތައްޓަށް ވާދަކުރާ ޓީމެއް ކަމަށެވެ. އެގޮތުން އެއީ ވަރަށް ރަނގަޅު ކަމެއް ކަމަށާއި، ކްލަބްގެ ކޯޗާމެދުވެސް އިތުބާރު އެބައޮތް ކަމަށް ގެބްރިއަލް ވަނީ ބުނެފައެވެ.\nބްރެޒިލްގެ ކްލަބް ޕަލާމެރަސް އިން 2015 ވަނަ އަހަރު ކެރިޔަރު ފެށި ގެބްރިއަލް ވަނީ އެ ކްލަބަށް ކުޅުނު 83 މެޗުގައި 28 ލަނޑު ކާމިޔާބުކޮށްފައެވެ. މީގެއިތުރުން އޭނާ ވަނީ ބްރެޒިލް ގައުމީ ޓީމާ މިދިޔަ އަހަރު ގުޅި އެޓީމަށް ކުޅުނު ހަ މެޗުގައި ހަތަރު ލަނޑު ކާމިޔާބުކޮށްފައެވެ.\nސިޓީ ޖޯޒީގައި ގެބްރިއަލް ކުޅޭ ފުރަތަމަ މެޗުގައި އަންނަ ހޮނިހިރު ދުވަހު ނިކުންނާނީ ވާދަވެރި ޓޮޓެންހަމްއާ ދެކޮޅަށެވެ. އެ މެޗުގައި އޭނާ ފެނުމުގެ ފުރުސަތު ބޮޑެވެ.


އެމްޑީއެން ފިކުރަކީ ހަމައެކަނި ކަރުދާސްކޮޅުގައި އޮތް އެއްޗެއްތޯ؟ – Shafeeu Abdullah\nއެމްޑީއެން ފިކުރަކީ ހަމައެކަނި ކަރުދާސްކޮޅުގައި އޮތް އެއްޗެއްތޯ؟\nNovember 4, 2019 ޝަފީޢު ޢަބްދުﷲ\nޤައުމީ ދުވަހުގެ މުނާސަބަތު ފާހަނގަކުރުމަށް ސަރުކާރުން ބޭއްވި ޖަލްސާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު ވިދާޅުވެފައިވެއެވެ.\n” އަޅުގަނޑު ގަބޫލުކުރާ ގޮތުގައި ދައްކާ ވާހަކައަކުން، ލިޔެލާ ލިޔެލުމަކުން، އަޅުގަނޑުމެންގެ ހިތްތަކުގައި ބިންވަޅު ނެގިފައިވާ އެއްކައުވަންތަކަމުގެ ޢަޤީދާ، އަޅުގަނޑުމެންނާ ވަކިކޮށްލެވޭ ވަރަށްވުރެ، އަޅުގަނޑުމެންގެ އީމާންތެރިކަން މާ ވަރުގަދަ.”\nތެދުފުޅެކެވެ. ބައެއް މީހުންގެ ޢަޤީދާ ވަރަށް ވަރުގަދަ ވެދާނެއެވެ. އަދި ސާފު ޢަޤީދާއާ ފުށުއަރާ އެއްޗެއް ގަނޑުކޮޅެއްގައި ލިޔެވިފައި އޮތަސް، އެބަޔަކަށް މާ ބޮޑު އަސަރެއްވެސް ނުކޮށްފާނެއެވެ. ނަމަވެސް ސުވާލަކީ، އެންމެން އެއްފަދަ ތޯއެވެ. ޝައްކެއްނެތް ގޮތުގައި އެންމެން އެއްފަދައެއް ނޫނެވެ. އިސްލާމީ މުޖުތަމަޢެއްގައި، ކަރުދާހުގައިވެސް ލިޔެވޭނެ އެއްޗެއްސާއި، ނުލިޔެވޭނެ އެއްޗެހި ހުންނާނެއެވެ. އެކަންކަން ވާނީ ދިވެހިރާއްޖޭގެ ޤާނޫނާއި ޤަވާޢިދުތަކުގައިވެސް ބަޔާންވެފައެވެ. އަދި، ޚާއްޞަކޮށް، މުސްލިމުންގެ ޢަޤީދާއަށް ކުރަފި އަރުވަން، ހީލަތްތެރިކަމާއެކު، މުސްލިމުންގެ ލިބާހުގައި ތިބި ބަޔަކަށް އެފަދަ ފުރުޞަތެއް ދީގެން ނުވާނެއެވެ. ޤާނޫނާއި ޤަވާޢިދުގައި އޮތް އެންމެ ހަރުކަށި ފިޔަވަޅު އެބަޔަކާމެދު އެޅުއްވުމަކީ ޙާކިމާގެ މައްޗަށް ލާޒިމުވެގެންވާ ކަމެކެވެ.\nއެންމެނަކީ، ޢަޤީދާގައި ރައީސުލްޖުމްހޫރިއްޔާ ފަދަ މީހުން ކަމަށް ބެލުމަކީ ވެސް ގޯހެކެވެ. އެހެނީ، ފާއިތުވެ ދިޔަ ތަނުގައި، މަދަރުސީ މަންހަޖުތަކުގައި އިސްލާމްދީނުގެ ޢަޤީދާއަށް މާ ބޮޑު އަހައްމިއްޔަތު ކަމެއް ނުދެވުމުގެ ސަބަބުން މި ޤައުމުގައި ވަނީ ދީނީ ޢަޤީދާ އާއި އަޚްލާޤިއްޔާތު ބަލިކަށިވެފައެވެ. ތެދެކެވެ. ކިތަންމެ ބަލިކަށި ވިޔަސް، މާތް ﷲ އާއި އެ އިލާހުގެ ދީނާއި، އެ އިލާހުގެ ނަބިއްޔާ صلى الله عليه وسلم އަށް ޞަރީޙަކޮށް ފުރައްސާރަ ބަޔަކުކޮށްފިނަމަ، މަދު ނޫން، ގާތްގަނޑަކަށް ހުރިހާ ދިވެހިންގެ ލޭ ކެކިގަންނަން ކަމީވެސް ޙަޤީޤަތެކެވެ. އެއިން އެނގިގެން ދަނީ، ދިވެހިންގެ ހިތުގައި އިސްލާމްދީނަށް އޮތް ލޯތްބަކީ ވަރަށް ވަރުގަދަ ލޯތްބެއް ކަމެވެ. އެއީ ވަރަށް ރަނގަޅު ނިޝާނެކެވެ. އެކަން މިދަނީ އެމްޑީއެން މައްސަލާގައި ވެސް ފެންނަމުންނެވެ. މިހައި ތަނަށް، 141 ކައުންސިލް އިދާރާއިން ވަނީ އެމްޑީއެން އާ ދެކޮޅަށް ނޫސް ބަޔާން ނެރެފައެވެ. އެތަކެއް ރަށެއްގައި ވަނީ ޞުލްޙަވެރި އިޙުތިޖާޖުކޮށް، އެބައިމީހުންނަށް ޤާނޫނީ ފިޔަވަޅު އެޅުމަށް ގޮވާލާފައެވެ.\nހަމައެހެންމެ، އެބައެއްގެ ހިތަށް އަސަރު ނުކުރާ މަދު ބަޔަކު ތިބި ކަމީވެސް ތެދެކެވެ. އެއިގެ ބަދަލުގައި އެމްޑީއެން ގެ ދިފާޢުގައި ނުކުމެފައި އެބަ ތިއްބެވެ. އެބަޔަކު އެމްޑީއެންގެ ދިފާޢުގައި ބަޔާންވެސް ނެރެފިއެވެ. އެމްޑީއެން މައްސަލައަކީ މާ ބޮޑު މައްސަލައެއް ނޫން ކަމަަށް ބުނަމުން އެބަ ދެއެވެ. އަދި، އެމްޑީއެން އާ މެދު ފިޔަވަޅުވެސް އަޅަން ނުކެރިގެން އެބަ އުޅެއެވެ. އެފަދަ ބައެއްގެ ހިތުގައި އިސްލާމްދީނާއި މާތް ނަބިއްޔާ صلى الله عليه وسلم އަށް އޮތީ ކޮން ލޯތްބެއް ކަމާމެދު ސުވާލުވެސް އުފެދެއެވެ. އަދި އެފަދަ ބައެއްގެ ޢަޤީދާވެސް ހަމަ އެހައި ވަރުގަދައީތޯއެވެ؟\nނަމަވެސް މިހުރިހާ ވާހަކައެއް ބާއްވާފައި، އަސްލު މައުޟޫޢަށް އެނބުރިލަމާ ހިނގާށެވެ. އެމްޑީއެން ފިކުރަކީ، ކަރުދާސްކޮޅުގައި އޮތް ފިކުރެއް ނޫނެވެ. އެ ފިކުރަކީ، ވަރަށް ނުފޫޒު ގަދަ ބަޔަކު ގެންގުޅެމުންދާ ފިކުރެކެވެ.\nއެމްޑީއެން ގެ ދިފާޢުގައި، ނުސީދާ ގޮތެއްގައި ދައްކާ ވާހަކަ އަކީ، 2016 ގައި އެ ރިޕޯޓު ނުކުތުމުން، އެކަމާ ބަޔަކު ނުއުޅުނީ ކީއްވެގެންތޯއެވެ؟ އަދި ކުރީގެ ސަރުކާރުން އެކަމާ މާ ބޮޑު ފިޔަވަޅެއް ނުއެޅީ ކީއްވެގެންތޯއެވެ؟ ދިވެހިރާއްޖޭގެ ޢިލްމުވެރިން އެއިރު ކޮބައިތޯއެވެ؟ މިހާރު މިއީ ބޮޑު މައްސަލައަކަށް ހަދަންވީ ކީއްވެގެންތޯއެވެ؟\nއެހެން ދިމާވާން މެދުވެރިވީ ކީއްވެގެން ކަމާމެދު، އަޅުގަނޑުގެ ދެ ވިސްނުމެއް އެބަ އޮތެވެ. ނުވަތަ އެހެން ޢިބާރާތަކުން ބުނާނަމަ، ދެ ސަބަބެއް އެބަ އޮތް ކަމަށް ބުނެވިދާނެއެވެ.\nފުރަތަމަ ސަބަބަކީ، އެމްޑީއެންގެ ރިޕޯޓެއް ނެރުނުކަން މާ ގިނަ ބަޔަކަށް އެނގިފައި ނެތުމެވެ. ޢާންމުކޮށް، މި ފިކުރުގެ މީހުންނަކީ، ބޭރު ދުނިޔެއިން ފަންޑު ހޯދައިގެން، ރާއްޖެ ބަދުނާމު ކުރުމަށް، ރާއްޖޭގައި އިންސާނީ ޙައްޤުތައް ނެތް ކަމާއި، ދީނީ މިނިވަންކަން ނެތްކަމާއި، މިއީ ހައްދުފަހަނައަޅާފައިވާ އިސްލާމުން އުޅޭ ޤައުމެއްކަމަށް ބުނެ، ބޭރު ދުނިޔޭގެ އެކަހަލަ ކަންކަމާ ބެހޭ ޖަމްޢިއްޔާތަކާއި، މަޖްލިސްތަކަށް ރިޕޯޓުތައް ހަދައި ހުށަހަޅާ ބައެކެވެ.\nމި ރިޕޯޓަށް ބަލާއިރު، މި ރިޕޯޓުވެސް ހަދާފައި އޮތީ، ކެނެޑާގެ ކޮންމެވެސް ފަންޑަކުން ފަންޑު ނަގައިގެންނެވެ. އެހެންކަމުން، މި ރިޕޯޓު ރާއްޖޭގައި މާ ބޮޑަކަށް ހިނގާފައި ނުވެއެވެ. އަދި މިބައިމީހުންނާ މެދު، ރައްޔިތުންގެ މާ ބޮޑު ސަމާލުކަމެއްވެސް އެއިރަކު ނެތެވެ. އެހެނީ، ރާއްޖޭގެ ސިޔާސީ މަސްރަޙު އެއިރު އޮތީ ކޯޅުމެއްގެ ތެރޭގައެވެ. ފުލު ފުލުގައި ދިޔައީ ރާއްޖޭގެ ސިޔާސީ މައިދާނަށް ތަފާތު ބަދަލުތައް އަންނަމުންނެވެ. ރައްޔިތުން އެންމެން ތިބީ އެކަމުގެ ފޯރީގައެވެ. މުޒާހަރާ ކުރުމާއި، ސިޔާސީ ހަލަބޮލި ކަމުގެ ތެރޭގައި ހުރިހާ ރައްޔިތުންނެއްހެން ތިބީ މަޝްޣޫލުވެފައެވެ. ވުމާއެކު، އެމްޑީއެން ކިޔާ ޖަމްޢިއްޔާއެއް އެބަ އުޅޭ ކަމެއްވެސް ގިނަ ބަޔަކަށް ނޭނގެއެވެ. އެހެންކަމުން، އެބަޔަކު ރިޕޯޓެއް ނެރެގެން އުޅޭކަން ދެން އެނގޭނީ އަދި މާފަހުންނެއް ނޫންތޯއެވެ؟ މިއީ ތެދެއްކަން، އެބައިމީހުންގެ ފޭސްބުކްފޭޖު ބަލައިލި ކޮންމެ މީހަކަށް ޔަޤީންވާނެއެވެ. އަދި، އެބުނާ ރިޕޯޓެއް ނެރުނު ކަން އެޖަމްޢިއްޔާގެ ފޭސްބުކް ފޭޖުގައި ހިއްސާކޮށްފައިވާ ޕޯސްޓަށް ދެތިން މީހެއްގެ “ލައިކް” ނޫނީ ލިބިފައެއް ނުވެއެވެ.\nދެވަނަ ސަބަބެއްކަމަށް އަޅުގަނޑަށް ފެންނަނީ، އެބައިމީހުންނަކީ، ރައީސް ޔާމިނުގެ ސަރުކާރުގައި، މާ ބޮޑު ބާރަކާއި ނުފޫޒެއް ދެވިފައިވާ ބައެއް ނޫން ކަމެވެ. އެއިރު، އެބައިމީހުންނާއި އެބައިމީހުންގެ ފިކުރުގެ މީހުން ތިބީ އެކަހެރި ކުރެވިފައެވެ. އެބައިމީހުން ނިސްބަތް ވަނީ އެއިރު ސަރުކާރާ އިދިކޮޅު ޕާޓީ އެމްޑީޕީ އަށެވެ. އެހެންކަމުން، އެއިރު އެބައިމީހުންގެ ކަމަކީ، ސަރުކާރުގެ ކަންކަމަށް ފާޑު ކިޔުމެވެ. އަދި، އެ ދުވަސްވަރު ޙުކުމްކޮށް، ޖަލަށް ލާފައި ތިބި މީހުންގެ ވަކާލާތު، ބޭރު ދުނިޔޭގައި ކުރުމެވެ. ޔޫރަޕިއަން ޔޫނިއަން އާއި، ބައިނަލްއަޤްވާމީ ހިޔުމަން ރައިޓްސް ފޯރަމްތަކުގައި ދިވެހިރާއްޖެއަކީ، ޓެރަރިސްޓުންނާއި، ހައްދުފަހަނައަޅާފައިވާ މީހުންގެ ހާއްޔެއް ކަމާއި، ސަރުކާރުންވެސް ޤިސާސްގެ ޙައްދު ޤާއިމުު ކުރަން އުޅޭ ކަމަށާއި، ޒިނޭގެ ކުށް ސާބިތުވާ އަންހެނުން ޙައްދު ޖަހާ ކަމަށާއި، ސަރުކާރަކީ ހައްދުފަހަނައަޅާފައިވާ ދީނީ ފިކުރުގެ ސަރުކާރެއް ކަން ދިޔައީ އަންގައި ހާމަކުރަމުންނެވެ.\nނަމަވެސް، އޭރު ސަރުކާރުގެ ޕޮލިސީ ލެވެލް އާ ކައިރިއަށްވެސް މިބައިމީހުން ކައިރިކޮށްފައި ނުވެއެވެ. އެހެންކަމުން، ދިވެހިރާއްޖޭގައި މިބައިމީހުން ބޭނުންވާ ގޮތަށް ޕޮލިސީ ހަދައިގެން މިބައިމީހުން ބޭނުން ގޮތަކަށް ރާއްޖޭގެ ކަންކަން ބައްޓަންކޮށް، ރާއްޖޭގެ ދީނަށް ކުރަފި އަރުވައި، ދީނީ ވަޙުދަތު ނަގައިލާ، ތަޢުލީމީ މަންހަޖު އިސްލާމްދީނާ ބީރައްޓެހި ކުރަން، މިބައިމީހުންނަށް ސަރުކާރު ތެރެއިން ފުރުޞަތު ދެވިފައި ނުވެއެވެ. މިބައިމީހުންގެ އުދަނގުލާއި، ނުރައްކާތެރިކަން އަންނަނީ، ސަރުކާރުގެ ތެރެއަށް ވަދެ ޕޮލިސީ ލެވެލްއާ ހަމައަށް ވާސިލުމުންނެވެ. ކަރުދާސްކޮޅުގައި މިބައިމީހުން ލިޔެފައިވާ ނަޖިސް ފިކުރު، ދިވެހިރާއްޖޭގައި ފަތުރަން ރަސްމީކޮށް ހުޅުވައިލެވުމުންނެވެ. އެކަން ޔާމިނު ސަރުކާރުގައި ވެފައި ނެތެވެ.\nނަމަވެސް ރައީސް އިބްރާހީމް މުޙައްމަދު ޞާލިޙުގެ ވެރިކަން މިއާ މުޅިން ޚިލާފެވެ. އެމްޑީޕީ ކޯލިޝަނަށް ވެރިކަން ލިބުމާއެކު، މިބައިމީހުންނަށް ތަފާތު ޕޮލިސީ ލެވެލްގެ ވަޒީފާތައް ހަމަޖެހިއްޖެއެވެ. ރައީސްގެ އަރިހުގައި، ރައީސް އޮފީހުގައި މި ފިކުރުގެ މީހުން އެބަތިއްބެވެ. ޚުޠުބާއަށް “ހޮޓްބާ” ކިޔައި ފުރައްސާރަ ކުރަމުން އޭރު ދުވި މީހުންނަކީ މިހާރު ރާއްޖޭގެ މުސްތަޤްބަލު ކަނޑައަޅަން ތިބި މީހުންނެވެ. ރައީސްގެ ކައުންޓާ ޓެރަރިޒަމް އެޑްވައިޒަކީ، އެމްޑީއެން ގެ ޗެއާޕާސަން ނޫޝިން ވަޙީދެވެ. ޖަލު ކޮމިޓީގެ މެމްބަރަކަށް ޝަހިންދާއެވެ. ސްޕްރީމް ކޯޓުގެ ޖަޖަކަށް ނަން ފޮނުއްވައި، އައްޔަން ކުރެވިގެން ދިޔައީ އެމްޑީއެންގެ މުއައްސިސެއްގެ ނަމެވެ. ޕޮލިސް ކަމިޝަނަރަކަށް އައްޔަން ކުރެއްވީ، އެބައިމީހުންގެ ބޯޑުގެ މެމްބަރެކެވެ.\nއެކަން ވާނީ ވެސް އެހެންތާއެވެ. އެއިގެ ތެރޭގައި ބައެއް މީހުންނަކީ، ރައީސާއި ނުވަތަ ރައީސްގެ އަނބިކަނބަލުންގެ ޢާއިލީ މީހުންނެވެ. ޅިޔަނުންނާއި، ބޮޑު ދައިތަގެ ދަރިންނާއި، ޒަމާންވީ އެކުވެރިންނެވެ. ޕާޓީ މީހުންނެވެ. އަދި، އެބައިމީހުންގެ ފިކުރަކީ ކޮބައިކަން، އަޅުގަނޑުމެންނަށް ވުރެ ބޮޑަށް ރައީސަށް އެނގިލައްވާނެއެވެ.\nއެހެންކަމުން، މި ރިޕޯޓުގެ މައްސަލަ ފެންމަތިވެގެން އައުމަށް މެދުވެރިވި އެއް ސަބަބުކަމަށް ވަނީ، އެބައިމީހުންނަށް މިފަދަ ބޮޑެތި ވަޒީފާތައް ހަމަޖެހިގެން ދިޔުމެވެ. އިސްލާމްދީނާއި މާތް ނަބިއްޔާ صلى الله عليه وسلم އަށް ފުރައްސާރަކޮށް ރިޕޯޓެއް ނެރެފައިވާ ބަޔަކަށް ދިވެހިރައްޔިތުންގެ ބައިތުލްމާލުން ބޮޑު މުސާރަ ދީފައި، ރައްޔިތުންގެ ދީން ފަސާދަކުުރުމަށް ދޫކޮށްލައިގެން ތިބުމަކީ ރައްޔިތުން އެދޭނެ ކަމެއް ނޫނެވެ. އަދި އެއީ ރާއްޖޭގެ ދީނީ ޢިލްމުވެރިންވެސް ރުހިގެން ތިބޭނޭ ކަމެއް ނޫނެވެ. ވުމާއެކު، ރައްޔިތުންނާއި ދީނީ ޢިލްމުވެރިންނަށް މިބައިމީހުންގެ ޙަޤީޤަތް އެއްވެސް އޮޅުމެއް ނެތް މިންވަރަށް އެނގުނު އިރު، ކަމަކު ދާކަށް ނެތެވެ، މިބައިމީހުން މިތިބީ ސަރުކާރުގެ އެންމެ އެތެރޭގައެވެ. ރާއްޖޭގެ ދީނީ ވަޙުދަތާއި، ދީނީ ކަންކަމަށް މިބައިމީހުންގެ މި ފިކުރުގެ ނުބައި ވިހަ ލެވޭ ހިސާބުގައެވެ. ސަރުކާރުގެ އާރާއި ބާރާއި ނުފޫޒުގައެވެ. ދައުލަތުގެ އިއްޒަތާއި ޤަދަރާއި ސަލާމަތުގައެވެ.\nހުޅު ފަޅައިގެން ދިޔަ އެންމެ ބޮޑު ސަބަބަކީ އެއީއެވެ. އަދި، އެމްޑީއެން އާ ދެކޮޅަށް ޖަމާޢީކޮށް، އެއްވެސް ސިޔާސީ ފިކުރަކަށް ބެލުމެއްނެތި، އެއްވެސް ޚިލާފަކަށް ބެލުމެއް ނެތި، އެންމެން އެއްބައިވެ، އެންމެން އެއް އަޑަކުން، އެބައިމީހުންނަށް ފިޔަވަޅު އަޅަން ގޮވައިލުމުގެ ސިއްރަކީ އެއީއެވެ.\nއެހެންކަމުން، އެމްޑީއެން ފިކުރަކީ، ކަރުދާސްކޮޅެއްގައި އޮތް ފިކުރެއް ނޫނެވެ. އެ ފިކުރު ވަނީ ދައުލަތުގެ އެންމެ އެތެރެއަށް ފޭދިގެން ގޮސްފައެވެ. އެބުނާ، އަނދިރި ދައުލަތަކީ އެއީ ކަމަށް ވުން ވެސް އެކަށީގެންވެއެވެ.\nމިއަދު، ދިވެހި ރައްޔިތުން މި ފިކުރާ ދެކޮޅަށް ތެދުވެ، މި ފިކުރު މި ޤައުމުން ފައްސަައި ނުލައިފިނަމަ، ދިވެހިންގެ ދީނީ ވަޙްދަތާއި އެއްބައިވަންތަކަން މާދަން ކަފުން ކުރަން ޖެހުމަކީ ނުވެ ނުދާނޭ ކަމެކެވެ.


Midhiya aharu ge 1,000 hajj quota othee PPM ge is meehunnan bahaalaafai! | Mihaaru\nމިދިއަ އަހަރުގެ 1،000 ހައްޖު ކޯޓާ އޮތީ ޕީޕީއެމްގެ އިސް މީހުންނަށް ބަހާލާފައި\nހައްޖުވެރިން މިދިޔަ އަހަރު އަަރަފާތު ފަރުބަދަ ނުވަތަ ޖަބަލުއް ރަހުމާގައި: ރާއްޖެ އަށް މިދިޔަ އަހަރު ލިބުނު އިތުރު ކޯޓާ އިން 50 ޕަސެންޓަކީ ސިޔާސީ އެކި މީހުންނަށް ހާއްސަ ކުރި ޖާގަތަކެއް. --ފޮޓޯ:އޭއެފްޕީ\nއެ ޖާގަތައް ދިނީ، ލިއުންތަކުން ފެންނަ ގޮތުގައި، ކުރީގެ ސަރުކާރުގެ މިނިސްޓަރުންނާއި ރައްޔިތުންގެ މަޖިލީހުގެ މެމްބަރުންގެ އިތުރުން ސިޔާސީ އެކި މަގާމްތަކުގައި ތިއްބެވި ބޭފުޅުންނަށެވެ. އޭގެ އިތުރުން އިސްލާމިކް މިނިސްޓްރީގެ ބައެއް މުވައްޒަފުންނަށް ވެސް ޖާގަ ދިނެވެ.\nސައުދީ ސަރުކާރުން ރާއްޖެ އަށް ކަނޑައަޅާފައިވާ ރަސްމީ ކޯޓާ އަކީ 1،000 އެވެ. އެކަމަކު ކޮންމެ އަހަރަކު ވެސް އިތުރު 1،000 ކޯޓާއާ އެކު ޖުމްލަ 2،000 މީހުންނަށް ހައްޖުގެ އަޅުކަން ކުރުމުގެ ފުރުސަތު އެ ގައުމުން ރާއްޖެއަށް ދޭތާ ހަތަރު އަހަރު ވެއްޖެ އެވެ.\nމިދިޔަ އަހަރު، ސައުދީ ސަރުކާރުން އިތުރު 1،000 ކޯޓާ ދިނީ ވަރަށް ލަސްވި ފަހުންނެވެ. އޭރު، ފުރަތަމަ ކޯޓާ އިން ޖާގަ ލިބުނު މީހުން ތިބީ މައްކާގަ އެވެ.\nފަހުން ލިބުނު 1،000 ކޯޓާ ބެހި ގޮތުގެ ތަފްސީލު އޭރު އިސްލާމިކް މިނިސްޓްރީ އާއި ހައްޖު ކޯޕަރޭޝަނުން ވެސް ނުދެ އެވެ.\nކޯޓާ ބެހި ގޮތާ ގުޅޭ ގޮތުން "މިހާރު" އަށް ލިބިފައިވާ ލިއުންތަކުގައިވާ ގޮތުން، އެ ކޯޓާ އިން ހައްޖަށް ގެންދަން އަމިއްލަ ކުންފުނިތަކަށް ދަތިތަކެއް ކުރިމަތިވުމުން އިސްލާމިކް މިނިސްޓްރީން ނިންމީ 900 ޖާގަ ހައްޖު ކޯޕަރޭޝަނަށް ދިނުމަށެވެ. ބާކީ 100 ޖާގަ ދިނީ އަމިއްލަ ދެ ކުންފުންޏަކަށެވެ.\nހައްޖު ކޯޕަރޭޝަނަށް ދިން 900 ޖާގަ އިން ހައްޖަށް ގެންދާނެ މީހުން ވެސް ކަނޑައެޅީ އިސްލާމިކް މިނިސްޓްރީންނެވެ. އެ ކޯޕަރޭޝަނަށް ފައިސާ ދައްކައި ހައްޖަށް ދިއުމުގެ އިންތިޒާރުގައި ތިބި މީހުންނަށް ބެލުމެއް ނެތެވެ.\nއޮގަސްޓު، 9، 2018 ގައި އިސްލާމިކް މިނިސްޓަރު ޒިޔާދު ބާގިރު ސޮއިކުރައްވައި ހައްޖު ކޯޕަރޭޝަނަށް ފޮނުވި ލިސްޓުގައިވާ ގޮތުން، ރައްޔިތުންގެ މަޖިލީހުގެ ޕީޕީއެމްގެ މެމްބަރުންނަށް އެކަނި 143 ޖާގަ ދީފައިވެ އެވެ. އޭގެ އިތުރުން، މިނިސްޓަރުންނާއި މިނިވަން މުއައްސަސާތަކުގެ ވެރިންނާއި ކުންފުނިތަކުގެ އިސް ބައެއް ބޭފުޅުންގެ ނަމުގައި ވެސް ޖާގަތައް ރިޒާވްކޮށްފައިވެ އެވެ.\nމީގެތެރެއިން ބައެއް ބޭފުޅުންގެ ނަމުގައި 10-15 ޖާގަ ވެސް ރިޒާވްކޮށްދިނެވެ.\nޒިޔާދު ފުރަތަމަ ފޮނުއްވި ލިސްޓުގައި 900 މީހުން ހައްޖަށް ގެންދިއުމުގެ އިންތިޒާމް ހަމަޖައްސައިދޭން އެދިފައި އޮތަސް، ވަގުތު ކުޑަތަންވެފައި އޮތުމުން އެކަން ކުރެވެން ނެތިގެން، ހައްޖު ކޯޕަރޭޝަނުން ނިންމީ އެ ކޯޓާ އިން 400 މީހުން ހައްޖަށް ގެންދާށެވެ.\nމި އަދަދަށް، އިޝާރާތްކުރައްވައި، އޮގަސްޓު، 12، 2018 ގައި ހައްޖު ކޯޕަރޭޝަންގެ ކުރީގެ މެނޭޖިން ޑިރެކްޓަރު އިދުރީސް އިސްމާއީލަށް ޒިޔާދު ފޮނުއްވި ސިޓީގައި ވިދާޅުވެފައި ވަނީ އެ ކޯޕަރޭޝަނުން އެދިފައިވާ ގޮތުގެ މަތިން 259 މީހުންގެ ލިސްޓަކާއި ޕީޕީއެމްގެ ޕާލަމެންޓްރީ ގްރޫޕްގެ ލިސްޓެއް އެ ސިޓީއާ އެކު ހިމަނާފައިވާނެ ކަމަށެވެ.\nޒިޔާދު އެދިވަޑައިގެންފައި ވަނީ، އެ މީހުންނަށް ހައްޖަށް ގެންދިއުމުގެ އިންތިޒާމްތައް ކޯޕަރޭޝަނުން ހަމަޖައްސައި ދިނުމަށެވެ.\nމި ލިސްޓުތަކާ ގުޅޭ ގޮތުން ހައްޖު ކޯޕަރޭޝަންގެ މިހާރުގެ މެނޭޖިން ޑިރެކްޓަރު އިސްމާއިލް ހަމީދާ "މިހާރު" އިން ސުވާލު ދެންނެވުމުން ވިދާޅުވީ، ހައްޖު ކޯޕަރޭޝަނުން މިދިޔަ އަހަރު ހައްޖަށް ގެންގޮސްފައި ވަނީ ގާތްގަނޑަކަށް 960 މީހުން ކަމަށެވެ. އެއީ، ރަސްމީ ކޯޓާ އާއި ފަހުން ލިބުނު ކޯޓާ ހިމަނައިގެން ޖުމްލަ އަދަދެވެ.\nއޭނާ ވިދާޅުވި ގޮތުގައި މިހާތަނަށް ބެލިބެލުމުގައި ކޯޓާތަކުގެ ގާތްގަނޑަކަށް 50 ޕަސެންޓް ދޫކޮށްފައި ވަނީ ސިޔާސީ އެކި މަގާމްތަކަށް ކަން އޭނާ އަށް ލިބިވަޑައިގެންފައިވާ މައުލޫމާތުތަކުން ވެސް އެނގެ އެވެ. ހައްޖަށް މީހުން ގެންދިއުމާ ބެހޭ އުސޫލް މިހާރު އޮތީ އެގޮތަށް އެކަން ކުރުމުގެ ފުރުސަތު ފަހިވާ ގޮތަށް ކަމަށް ވެސް އޭނާ ވިދާޅުވި އެވެ.\n"ކޯޓާތައް ވަރަށް ބޮޑަށް، ނަހަމަ ގޮތުގައި ބޭނުންކޮށްފައި އޮތީ،" ހަމީދު ވިދާޅުވި އެވެ.\nމިހާރު އޮތް އުސޫލު ކޮރަޕްޝަނަށް މަގުފަހިވޭ!\nރާއްޖެ އިން ހައްޖަށް މީހުން ގެންދިއުމާ ބެހޭ އުސޫލްގައި، ރާއްޖެ އަށް ލިބޭ ކޯޓާގެ އަދަދު ބަހާނެ ގޮތް އޮތީ އިސްލާމިކް މިނިސްޓަރުގެ އަތް މައްޗަށް ދޫކޮށްލައިފަ އެވެ. މިއީ، މައްސަލައެއް ކަން، ހައްޖުގެ އިންތިޒާމްތަކާ ގުޅޭ ގޮތުން އެންޓި ކޮރަޕްޝަން ކޮމިޝަން (އޭސީސީ) އިން މިދިޔަ ހަފުތާގައި ނެރުނު ރިޕޯޓުގައި ވެސް ފާހަގަކޮށްފައިވެ އެވެ.\nއެ މައްސަލަ އޭސީސީން ފާހަގަކުރިއިރު، މިދިއަ އަހަރު ފަހުން ލިބުނު ކޯޓާގެ ތެރެއިން ޖާގަތަކެއް އޭސީސީގެ މެމްބަރަކަށް ވެސް ޚާއްސަކުރި އެވެ.\nއޭސީސީގެ ރިޕޯޓުގައި ބުނެފައި ވަނީ، ހައްޖު އުސޫލަށް ކޮންމެ އަހަރަކު ކަހަލަ ގޮތަކަށް އިސްލާމިކް މިނިސްޓްރީން ބަދަލު ގެނެ އެވެ. ރާއްޖެ އަށް ލިބޭ ކޯޓާގެ މަދުވެގެން 50 ޕަސެންޓް ކޮންމެ އަހަރަކު ވެސް މޯލްޑިވްސް ހައްޖު ކޯޕަރޭޝަނަށް ދޭންވާނެ ކަމަށް 2015 ވަނަ އަހަރުގެ ހައްޖު އުސޫލްގައި ބަޔާންކޮށްފައިވެ އެވެ. އެކަމަކު 2017 ގައި އަމަލުކުރަން ފެށި އުސޫލްގައި އޮންނަނީ، ހައްޖު ކޯޓާގެ ތެރެއިން ކޯޕަރޭޝަނަށް ދޭނެ މިންވަރު ކަނޑައަޅާނީ މިނިސްޓަރު ކަމަށެވެ.\nއޭސީސީން ބުނިގޮތުގައި ރިޒާވްކުރާ އަދަދުގައި ހިމަނައިގެން މިނިސްޓްރީން ހައްޖަށް ފޮނުވަނީ ކޮން ބައެއް ކަމާއި އެ ޖާގަ ދޭނެ ފަރާތްތައް ކަނޑައެޅުމުގައި އަމަލުކުރާނެ އުސޫލެއް އެކުލަވާލައިފައެއް ނުވެ އެވެ.\nއެއީ، ކޯޕަރޭޝަނަށް ފައިސާ ދައްކައިގެން ހައްޖަށް ދިއުމުގެ އިންތިޒާރުގައި ތިބޭ ފަރާތްތަކަށް ލިބޭ ފުރުސަތު މަދުވެ ހައްޖަށް ނުދެވި ދިގު މުއްދަތަކަށް މަޑުކުރަން ޖެހިދާނެ ކަމެއް ކަން ވެސް އޭސީސީން ފާހަގަކޮށްފައިވެ އެވެ.\nދިވެހި ސަރުކާރު އެންޓި ކޮރަޕްޝަން ކޮމިޝަން ހައްޖު އިސްލާމިކް މިނިސްޓްރީ ހައްޖު ކޯޓާ މޯލްޑިވްސް ހައްޖު ކޯޕަރޭޝަން\n64 ކޮމެންޓް, 162 ރިއެކްޝަންސް\nވައްކަމުގަ ހައްޖެކޭ ފުލެޓެކޭ ތަފާނެތް\nދެން ވައްކަން ނުކުރާނީ ކޯއްޗަކުން؟\nޙުރިހާކަމަކުން ވައްކަން ކުރީމާ ރައްޔިތުން ނުކުމެއެތިބީ އެމީހުން ނަގާ ފާރުބުޑައް ޖަހާފަ ދެންވެސް އެގޮތަށް ކަންކުރާނަމަ ސޯލިހްގެ ސަރުކާރުވެސް ނަގާ ހޫރާލުމައް ރައްޔިތުންފަސް ނުޖެހޭނެ.\nތިޔަކަންކަމަކީ މާކިރިންވެސް ރައްޔިތުންނަށް އެގޭ ކަންކަމެވެ. ޖާގައަށް އެދި ފައިސާ ދައްކާފައިތިބި އެތައްބަޔަކު އެތައް ދުވަހެއްގެ އިންތިޒާރުގައި ތިބިއިރުބެސް އެމީހުންނަށް ޖާގަ ނުލިބި، ޖެހިގެން ހުރިގޭ އާދަނާއި އައިސާފުޅަށް މެންބަރު ގާތު ބުނެގެން ވަގުތުން ޖާގަ ލިބުނުކަމެވެ.\nމިކަމުގައި އެއްދުވަހުގެ ތެރޭގައި ހައްޖަށް ދެވޭ ހާލަތުގައި ތިބި އެންމެނަށް ދެވުނު. މޑޕ ތޯ ޕޕމ ތޯ ބަލައިގެން ނޫން އެކަން ކުރީ. އެކަމުގައި ވަރަށް ކައިރިން އުޅުނު މީހެއް އަޅުގަނޑަކީ.\nސައުދީން ހަދިޔާ ކުރާ ކަދުރު ބެހުމެކޭ އެއްވެސް ތަފާތެއް ނެތްދޯ؟\nލޮލައް ފެނުނަސް ޤަބޫލެއް ނުކުރާނެ، ނުވެސް ކުރެވޭނެ ކުރަން ބޭނުމެއްވެސް ނުވާނެ އޭގެ މީރުކަން ލިބިފައިވާ ހަމަ އެންމެ މީހަކައްވެސް ޤަބޫލެއް ނުކުރެވޭނެ، ހިތާމަޔަކީ ރަށްޔިތުންގެ ލޭބޮޔެގެން ތިބި މީހުން އާޚިރަތް ދުވަހު ހިތް ޙަލާލް ހޯދާނީ ފަހެ ކިހިނަކުންތޯ؟ ސޮރީ! ޢެފަދަ ބޭފުޅުންނަކީ އާޚިރަތަކައް ބަލައިބައެއްނޫން، އެކަމަކު އެހެން މީހުނާ ދިމާކޮށް ލާދީނީ ކިޔަންއިގޭނެ ވައްކަން ކުރާކައް ޖެހިލުމެއް ނުވާނެ....???\nމިދިޔަ ސަރުކާރުގައި ވައްކަންކުރުން ހައްދުންނެއްޓިފައި ވާކަން ހަމަ އެކަނި މި މާތްވި އަޅުކަމައް އޮތް ޖާގަތަކުން އެކަނިވެސް ހާމަވޭ، ޤައުމަކުން ނިކަމެތިންނަށް ބަހަން ޙަވާލު ކުރި ކަދުރު ކޮޅުވެސް ނަގައި ތިމަން ކަމަނާ ދިން އެއްޗަކައް ހަދައި ފެންނަ ބަޔަކައް ބަހާލީ، ފެލެޓް، ސަރުކާރުގެ ޕޮރޮޖެކެޓްތައް ފަޅުރަށްރަށާއި އެތައް އެތައް ފަޅެއް ވިއްކާހުސް ކުރި އިރު އޭރުވެސް މިނިވަން މުއައްސަސާތަކައް އައީ ބައި އަޅަމުން ??\nރައީސް ސޯލިޙަށް މިޚަބަރު ފެނިވަޑައިގަތްބާވައެވެ؟ މިފަދަކަންތައް ކުރިމީހުން ޝަރީޢަތަށް ހުށަހަޅުއްވަންވިދާޅުވެ، ވެވަޑައިގެން ވަޢުދު ފުއްދަވައިދެއްވަވާށެވެ. މިފަދައަށް ކަންކޮށްފައިވާމީހުނާއިމެދު ފިޔަވަޅު އެޅުއްވުމަކީ ބަދަލުހިއްޕެވުމަކަށްނުވާނެެއެވެ. އެޔާއިޚިލާފަށް އެކަންވާނީ އިސްލާހުގެމަގަށް ކޮށޭ މަގަކަށެވެ. ކަންކުރަންތިބޭމީހުނަށް ފިލާވަލަކަށެވެ. ފިޔަވަޅު ނާޅުއްވާނަމަ، މަނިކުފާނުގެ ސަރުކާރުގައިތިބިމީހުނަށް ތިދެއްވެވެނީ ހުއްދައެކެވެ. ވިސްނަވާ!\nމިފަދަގޮތަކަށް ހައްޖަށް ދިއުމަށް ހުއްދަ ލިބުމުން ހައްޖަށް ދާން މަށަކަށް ނުކެރޭނެ......... އެއީ އެކަމަށް އެދި އެތަކެއް ބަޔަކު ލިސްޓް ގައި ތިއްބާ އެމީހުންގެ ހައްގަކަށް އަރައިގަތުން ކަމުގައި ނޫނީ ނުވާނެ.........\nބައެއްމީހުނަށް ވީ ގޮތަކީ 3ދުވަހުގެ ތެތޭގަ ފުރަންޖެހުނީމަ ދާންވެސް ބޭނުން ނުވީ ހައްޖު މަހުގެ5 ނުވަތަ 6ވަނަ ދުވަސްވީމަ ކުއްލިއަކަށް ތެޅިގަނެގެން ފުރަން ވީމަ ކަންބޮޑުވާ ގޮތްވީ ބޭނުން ނުކުރެވި ޖާގަ ތަކެއް ބާކީވެސްވި ، އެފަހަރު ފަހުޖާގައިގަ ދިޔަމީހުން އުމްރާގެ އަޅުކަން އަދާކުރުމަށްފަު ސީދާ މިނާއަށް ދާންޖެހުނީވެސް


Male' gai thaaru elhun2dhuvas therey gai ninmaanan: Muizzu | Mihaaru\nމާލެ އާއި ހުޅުލެއާ ދެމެދު އަޅާފައިވާ ސިނަމާލެ ބްރިޖާ ބޮޑުތަކުރުފާނުމަގު ގުޅޭ ހިސާބުގައި ތާރުއެޅުމުގެ މަސައްކަތް ގާތްގަނޑަކަށް ނިމިފައި .---ފޮޓޯ: ނިޝާން އަލީ/މިހާރު\nމާލޭގައި ތާރު އެޅުން ދެ ދުވަސް ތެރޭގައި ނިންމާނަން: މުއިއްޒު\n28 އޯގަސްޓް 2018 - 11:24 33 comments\nމާލެ އާއި ހުޅުލެއާ ދެމެދު އަޅާފައިވާ ބްރިޖާ ގުޅޭ މަގުތަކުގައި ތާރު އަޅައިގެން ހަދާ މަގުތަކުގެ މަސައްކަތް، ބްރިޖް ހުޅުވެން ވާއިރަށް ނިންމާނެ ކަމަށް ސަރުކާރުން ކުރިން ވެސް ބުނެފައި ވެ އެވެ. މިހާރު ކަނޑައަޅާފައިވާ ގޮތުން، އަންނަ ބުރާސްފަތި ދުވަހު ރޭ ބްރިޖް ރަސްމީކޮށް ހުޅުވާނެ އެވެ.\nރައީސް އަބްދުﷲ ޔާމީން ރ. ދުވާފަރަށް ވަޑައިގެން އެ ރަށުގައި ޕީޕީއެމުން ރޭ ބޭއްވި ޖަލްސާގައި މިނިސްޓަރު މުއިއްޒު ވިދާޅުވީ، މާލޭގެ މަގުތައް ނިންމުމަށް ފަހު، ތާރު އެޅުމަށް ބޭނުން ކުރި މެޝިނަރީޒް އާއި ސާމާނު ދެން ގެންދާނީ ދުވާފަރަށް ކަމަށެވެ. އަދި ހަފުތާއެއްގެ ތެރޭގައި އެ ތަކެތި އެ ރަށަށް ގެންގޮސް، މަގުތައް ހެދުމުގެ މަޝްރޫއު ވަރަށް އަވަހަށް ފައްޓަވާނެ ކަމަށް އޭނާ ވިދާޅުވި އެވެ.\nބްރިޖާ ގުޅޭ ބައެއް މަގުތަކުގައި ތާރު އަޅާ ނިމިފައި: މި މަސައްކަތް ދެ ދުވަސްތެރޭގައި އެއްކޮށް ނިމޭނެ ކަމަށް ހައުސިން މިނިސްޓަރު ވިދާޅުވި-- މިހާރު ފޮޓޯ: ނިޝާން އަލީ\nބްރިޖާ ގުޅިފައިވާ މަގުތަކުގައި ތާރު އެޅުމުގެ މަސައްކަތް މިހާރު ގާތްގަނޑަކަށް ވަނީ ނިމިފަ އެވެ. އެގޮތުން، މާލޭގައި ހުންނަ ހުޅުމާލޭގެ ފެރީ ޓާމިނަލުން ފެށިގެން އިންޑަސްޓްރިއަލް ވިލެޖާ ހަމައަށް ތާރު އަޅަމުން އަންނައިރު، މާލޭގެ އިރުމަތީ ފަރާތާއި ދެކުނު ފަރާތުން ބޮޑުތަކުރުފާނު މަގުގައި ހަތަރު ލޭން ހިމެނޭ ގޮތަށް 12 މީޓަރަށް ވަނީ ފުޅާކޮށްފަ އެވެ.\nއެ މަގު ފުޅާކުރަނީ ބްރިޖަށް ދަތުރުކުރާ އުޅަނދުތައް ތޮއްޖެހުނު ނުދިނުމަށް ކަމަށް ހައުސިން މިނިސްޓްރީން ވަނީ ބުނެފަ އެވެ.\nހދ. ނޮޅިވަރަމްފަރުގެ ބަނދަރު ރަަސްމީކޮށް ހުޅުވުމުގެގޮތުން ބޭއްވި ރަސްމިއްޔާތުގައި ހައުސިން މިނިސްޓަރު މުއިއްޒު ވާހަކަދައްކަވަނީ.---ފޮޓޯ: ރައީސް އޮފީސް\nއެ މަގުތަކުގައި ލައިޓު ހަރުކޮށް، ގަސް އިންދާ ގޮތަށް ވެސް ވަނީ ހަމަޖައްސައިފަ އެވެ. ހުޅުލޭ ކޮޅުން، ބްރިޖާ ގުޅޭ މަގުތައް ހަދަނީ ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ޗައިނާގެ ކުންފުންޏަކާ ހަވާލުކޮށްގެންނެވެ.\nއިތުރު ލިޔުންތައް ރ. ދުވާފަރު ތަރައްގީގެ މަޝްރޫއުތައް މަގު ހެދުން ހައުސިން މިނިސްޓްރީ ކުރީގެ މިނިސްޓަރު ޑރ. މުހައްމަދު މުއިއްޒު ސިނަމާލެ ބްރިޖު މާލެ ހައުސިން މިނިސްޓަރު


Fathuruverikamuge sinaai hoadhaa kaamiyaabeege enmme bodu dhaureh adhaakurany muvahzifun: Dr.Mausoom | Jazeera\tފަތުރުވެރިކަމުގެ ސިނާއަތް ހޯދާ ކާމިޔާބީގެ އެންމެ ބޮޑު ދައުރެއް އަދާކުރަނީ މުވައްޒިފުން: ޑރ.މައުސޫމް - Jazeera\nފަތުރުވެރިކަމުގެ ސިނާއަތް ހޯދާ ކާމިޔާބީގެ އެންމެ ބޮޑު ދައުރެއް އަދާކުރަނީ މުވައްޒިފުން: ޑރ.މައުސޫމް\nމުޙައްމަދު އަފްޒަލް January 5, 2021 206 views0\nދިވެހިރާއްޖޭގެ ފަތުރުވެރިކަމުގެ ސިނާއަތް ހޯދާ ކާމިޔާބީގައި އެންމެ ބޮޑު ދައުރެއް އަދާކުރަނީ އެ ސިނާއަތުގައި މަސައްކަތް ކުރާ މުވައްޒިފުން ކަމަށް މިނިސްޓަރ އޮފް ޓޫރިޒަމް ޑރ.އަބްދުﷲ މައުސޫމް ވިދާޅުވެއްޖެއެވެ.\nޑރ.މައުސޫމް މިހެން ވިދާޅުވީ އައްޑޫ ސިޓީގައި އޮންނަ ބްރިޓިޝް ލޯޔަލްޓީ ޑައިވް ސައިޓަށް 75 އަހަރުން ފުރުން ފާހަގަކުރުމަށް އެ ސިޓީގައި ބޭއްވެވި ރަސްމިއްޔާތުގައި ވާހަކަދައްކަވަމުންނެވެ. މި ރަސްމިއްޔާތުގައި ވާހަކަދައްކަވަމުން، ޑރ.މައުސޫމް ވަނީ އައްޑޫ ސިޓީގައި ފަތުރުވެރިކަން ކުރިއެރުވުމަށް ސަރުކާރުން ގިނަ މަސައްކަތްތަކެއް ކުރައްވާނެކަމުގެ ޔަގީންކަން އަރުވާފައެވެ.\nއެގޮތުން، 2021 ވަނަ އަހަރު ޓޫރިޒަމް މިނިސްޓްރީއިން ބައިވެރިވާ އެންމެ ފުރަތަމަ އިވެންޓްވެސް ބޭއްވިގެން މިދަނީ އައްޑޫ ސިޓީގައި ކަަން މިނިސްޓަރ ފާހަގަކުރެއްވިއެވެ. މިއީ ރަނގަޅު ފެށުމެއްގެ ގޮތުގައި ސިފަކުރައްވައި، މުސްތަގްބަލުގައިވެސް އައްޑޫ ސިޓީގެ ފަތުރުވެރިކަން ކުރިއެރުވުމަށް މަސައްކަތް ކުރައްވާނެކަން ފާހަގަކުރެއްވިއެވެ. އައްޑޫގައި އޮންނަ ދެ ރިސޯޓް ކޮވިޑް-19ގެ ސަބަބުން ހުއްޓާލެވިފައިވާއިރު، މި ދެ ރިސޯޓް ހުޅުވުމަށްޓަކައިވެސް ގިނަ މަސައްކަތް ތަކެއް ސަރުކާރުން ކުރަމުން އަންނަ ކަމުގައި ވިދާޅުވިއެވެ.\nއައްޑޫގައި އޮންނަ ދެ ރިސޯޓް ހުޅުވުމަށް ބާރު އެޅުމުގެ ގޮތުން، ގަން އިންޓަނޭޝަނަލް އެއަރޕޯޓަށް ފްލައިޓް ޖެއްސޭގޮތް ހަދަންޖެހޭކަމަށާއި، އެކަން މި އަހަރުގެ ތެރޭގައި ކުރެވިގެން ދާނެކަމަށް ވިދާޅުވިއެވެ. އަދި ދުނިޔޭގެ ފަތުރުވެރިކަމުގެ ދުވަހަކީ ދިވެހިރާއްޖޭގައި ކުލަގަދަކޮށް ފާހަަގަ ކުރާ ދުވަހެއްކަމަށް ވިދާޅުވެ، މި އަހަރު އެ ދުވަސް ފާހަގަކުރުމަށް ހިންގާ ގިނަ ހަރަކާތްތައް ކުރިއަށް ގެންދާނީ އައްޑޫގައި ކަން މިނިސްޓަރ ޑރ.މައުސޫމް އިއުލާންކުރެއްވިއެވެ.\nމީގެއިތުރުންވެސްް، ފަތުރުވެރިކަމުގެ ސިނާއަތުގައި މަސައްކަތްކުރާ މުވައްޒިފުންގެ ބުރަ މަސައްކަތްވެސް މިނިސްޓަރ ފާހަގަކުރެއްވިއެވެ. އެގޮތުން، ދިވެހިރާއްޖޭގެ ޓޫރިޒަމް ސިނާއަތަކީ ދުނިޔޭގެ ފެންވަރުގައިވެސް ފާހަގަކޮށްލެވޭ ސިނާއަތަކަށް މިހާރުވެފައިވާއިރު، އޭގެ ފަހަތުގައި ވަނީ މި ސިނާއަތުގައި މަސައްކަތްކުރާ މުވައްޒިފުންގެ ބުރަ މަސައްކަތްކަން ޑރ.މައުސޫމް ފާހަގަކުރެއްވިއެވެ. އެހެންކަމުން، ރަން އަހަރު ރަން އަހަރަކަށް ވާނީ ފަތުރުވެރިކަމުގެ ސިނާއަތުގައި މަސައްކަތް ކުރާ މުވައްޒިފުން ހިނިތުންކުރެވިގެންކަމަށް ޑރ.މައުސޫމް ވިދާޅުވިއެވެ.\nމިއަދު ބޭއްވުނު ރަސްމިއްޔާތުގައި، ޑރ.މައުސޫމްގެ އިތުރުން އައްޑޫ ސިޓީގެ މޭޔަރު އަބްދުﷲ ސޯދިގް (ސޯބެ)، ރައްޔިތުންގެ މަޖިލީހުގެ މެމްބަރުން އަދި ނަލަފެހި މީދޫ ޖަމިއްޔާގެ އިސްވެރިން ބައިވެރިވެފައިވެއެވެ.


އާރަށު މައްސަލާގައި ރައީސް ޔާމީން އަނެއްކާވެސް ފުލުހަށް ހާޒިރު ކުރަނީ – Hathaavees\nވ. އާރަށުގައި ރިސޯޓެއް ތަރައްގީ ކުރުމަށްޓަކައި އެރަށް ބޭރުގެ ބަޔަކަށް ވިއްކާލައިގެން ލިބުނު ފައިސާގެ ތެރެއިން އެއް މިލިއަން ޑޮލަރު ކުރީގެ ރައީސް އަދި އިދިކޮޅު ލީޑަރު ޔާމީންގެ އަމިއްލަފުޅު އެކައުންޓަށް ޖަމާކުރި މައްސަލާގައި ފުލުހުންގެ އިދާރާ އަށް އެމަނިކުފާނު ހާޒިރު ކުރެއްވުމަށް ނިންމައިފިއެވެ.\nމިއީ މި މައްސަލާގައި ޔާމީން ފުލުހުންގެ އިދާރާ އަށް މިމަހު ވަނީ މީގެކުރިން ހާޒިރު ކޮށްފައެވެ. މީގެއިތުރުން އިއްޔެ ރ. ފުއްގިރި މައްސަލާގައި ޔާމީންގެ މައްޗަށް އުފުލާފައިވާ ދައުވާގެ އަޑުއެހުމެއް ވެސް ކުރިޔަށް ދިޔައެވެ.\nއާރަށު މައްސަލާގައި ޔާމީން ފުލުހުންގެ އިދާރާ އަށް ހާޒިރުވާން އަންގާފައި ވަނީ މިއަދުގެ މެންދުރު 14:00 އަށެވެ.\nއެ މައްސަލާގައި ރައީސް ޔާމީންގެ މައްޗަށް ދައުވާ ކޮށްދިނުމަށް އެދި ޕީޖީ އިން ފޮނުވީ މިދިޔަ އޭޕްރީލް މަހުގެ ތެރޭގައެވެ.\nއާރަށުގައި ރިސޯޓެއް ތަރައްގީ ކުރުމަށް މީގެކުރިނހަވާލުކުރީ ޓޫޖީ މޯލްޑިވްސް ކިޔާ ކުންފުންޏަކަށެވެ. އެއީ ޑީއާރްޕީގެ ކުރީގެ ލީޑަރު އަހުމަދު ތަސްމީނު އަލީގެ ހިއްސާ އޮންނަ ކުންފުންޏެކެވެ. ނަމަވެސް ރައީސް ޔާމީންގެ ވެރިކަމުގައި އެރަށް ބޭރުގެ ބަޔަކަށް ވިއްކާލިއެވެ.\nމިހާރުވެސް މަނީ ލޯންޑަރިންގެ ކުށް ސާބިތުވެ ފަސް އަހަރު ދުވަހުގެ ޖަލު ހުކުމެއް ތަންފީޒު ކުރައްވަމުން އަންނަ ރައީސް ޔާމީންގެ މައްޗަށް މިފަހަރުވެސް ކުރާ ތުހުމަތަކީ ރިޝްވަތު ނެންގެވުމާއި މަނީ ލޯންޑްރިންގެ ތުހުމަތެވެ.\nމުސާރަ ބޭނުމެއް ނޫނޭ ބުނި މީހާ ލާރިފަށެއް ކައިފި ދެއްތޯއެވެ؟


ނަމޫނާ އަތޮޅު ތައުލީމީ މަރުކަޒު އުފަންވީ ކިހިނެއް؟\n24 ފެބްރުއަރީ 2013\nކުރީގެ ތައުލީމީ ވަޒީރު އަބްދުއްސައްތާރު ބ. ކޮމިޔުނިޓީ ސްކޫލްގެ ނަންބޯޑުން ފަރުދާ ކައްސަވަނީ\nސިޔާސީ ފުރަތަމަ މިނިވަންކަމުގެ އުފާވެރި ދިދަ ދިވެހި އުޑުދަށުގައި ވިހުރުވެން ފެށިތާ މާގިނަދުވަހެއްނުވެ އދގެ މެމްބަރު ގައުމުތަކުގެ ލިސްޓްގައި ދިވެހިރާއްޖޭގެ ނަން ލިޔެވިއްޖެއެވެ. އެހެންކަމާއެކު ބައިނަލް އަގްވާމީ ގައުމުތަކަށް ލިބެންވީ ހުރިހާ ހައްޤުތަކެއް ލިބިދެވޭ ގައުމަކަށް މިކުޑަކުޑަ ދިވެހިރާއްޖެވެސް ރަޖިސްޓްރީ ކުރެވުމުން ތަރައްޤީގެ ދުނިޔެއަށް އަޅުގަނޑުމެން ލޯހުޅުވާލެވުމުގެ ނަސީބު ލިބިގެން ދިޔައެވެ.\nބައިނަލްއަޤްވާމީ ދުނިޔޭގައި ތަރައްޤީގެ އައު މިސްރާބަކަށް ދިވެހިރާއްޖެ ދަތުރުކުރަން ފެށުމުން ބައިނަލް އަޤްވާމީ ޖަމާއަތްތަކުގެ ހިދްމަތް މިރާއްޖެއަށްވެސް ވަނީ ހިއްސާވެފައެވެ. އެޖަމާއަތް ހިއްސާވާ އެހެން ގައުމުތަކެކޭ އެއްނަޒަރަކުން ރާއްޖެއާމެދުވެސް ވަނީ ބެލެވެން ފަށާފައެވެ. އެދުވަސްވަރު އާދެ! 1971 ވަނަ އަހަރު ރާއްޖެއަށް ޒިޔާރަތްކުރެއްވި އިނގެރޭސިވިލާތުގެ ރައްޔިތެއްކަމަށްވާ މިސްޓަރ އޭބީ ބެޑްލޭ އޭރު ރާއްޖޭގެ ތައުލީމީ ހާލަތު އޮތްގޮތް ބައްލަވައި ތައުލީމީ ކަތްތައްތައް ރަނގަޅުކުރުމުގެ ހިޔާލުދެއްވައި ދިވެހި ސަރުކާރަށް ރިޕޯޓެއް ހުށައެޅުއްވިއެވެ. ފަށާތައުލީމް ރާއްޖެއަށް ފެތުރުމުގެ މުހިއްމުކަމާއެކު ސިއްހީ މަރުކަޒުތައް ހުންނަ ރަށްރަށަށް އިސްކަން ދިނުމަށް ބުރަވެލައްވައި ބެޑްލޭގެ ރިޕޯޓްގައި ފާހަގަކުރައްވާފައިވެއެވެ. މިއީ އަތޮޅުގެ ތައުލީމީ މަރުކަޒުގެ މަޝްރޫއު އުފަންވުމުގެ ފުރަތަމަ ހިޔާލުކަމުގައި ވެދާނެއެވެ.\nއެހެންކަމުން ރާއްޖޭގެ ތައުލީމީ ހާލަތު އޭރުއޮތްގޮތް ޔުނެސްކޯއާއި ޔުނިސެފުން ދިރާސާތަކެއް ކުރިއެވެ. އެޖަމާއަތުގެ ކަމާބެހޭ މާހިރުން ރާއްޖެ ފޮނުވައިގެންނެވެ. އެފަދަ ދިރާސާއަކަށްފަހު ތައްޔާރުކުރެވުނު ރިޕޯޓްތަކުގެ މައްޗަށް ބިނާކުރައްވައި ރާއްޖޭގެ ތައުލީމީ ހާލަތު ރަނގަޅުކުރުމަށްޓަކައި އެޖަމާއަތުން އަޅަންނިންމެވި ފިޔަވަޅުތަކުގެ ތެރެއިން އެއްކަމަކަށްވީ ރާއްޖޭގެ އަތޮޅުތަކުގެ އިލްމީ ތަރައްޤީއަށް އިސްލާހްގެނައުމަށްޓަކައި ޔުނިސެފްގެ އެހީގައި ރަށްފުށުގައި އިލްމީ ހިޔާވައްސެއް ބިނާކުރުމެވެ. އެފުރާޅަކުން ރަށްފުށަށް ހިޔާވައިކަނ ލިއްބައިދިނުމެވެ.\nތައުލީމީ މަރުކަޒު ހުޅުވި ޖަލްސާގައި ކ.ކޮޑިނޭޓަރ ލުތުފީ އިމާރާތްކުރި ގޮތުގެ ރިޕޯޓް ހުށަހަޅުއްވަނީ- ފޮޓޯ / ބއތމ ވެބްސައިޓް\nމިގޮތުން ކޮމިއުނިޓީ ސްކޫލް (މިހާރުގެ ގޮތުންނަމަ ތައުލީމީ މަރުކަޒު) ގެ މަޝްރޫއަކީ ޔުނިސެފާއި ދިވެހިސަރުކާރާއި ގުޅިގެން ފުރަތަމަ އެޅުނު ފިޔަވަޅެވެ. ހަމައެކަނި ތަޖުރިބާކުރުމުގެ އެއްމެތަނެއް އިމާރާތްކުރުމުގެ ހުއްދަ އޭރުއޮތްސަރުކާރުން ދެއްވުމުން ކޮމިއުނިޓީ މޮޑެލް ސްކޫލެއް ރާއްޖެތެރޭގެ އަތޮޅެއްގައި އިމާރާތްކުރުމާ ބެހޭގޮތުން ޔުނެސްކޯގެ ރީޖަނަލް މެނޭޖްމަންޓް އެޑިއުކޭޝަނަލް އެޑްވައިޒަރ ޑޮކްޓަރ ގްރޫޑޭ 1973ވަނަ އަހަރު އޭދަފުއްޓަށް ކުރެއްވި ޒިޔާރަތާ ގުޅިގެން ދިވެހިދައުލަތުގެ އިރުޝާދާ ލަފާގެމަތިން ކޮންމެވެސް މަގްބޫލް ސަބަބުތަކަކާއެކު ރާއްޖޭގައި އިމާރާތްކުރެވޭ ފުރަތަމަ ކޮމިއުނިޓީ މޮޑެލް ސްކޫލް އޭދަފުށީގައި އިމާރާތްކުރުމަށް ދައުލަތުން ހިޔާރުކުރެއްވިއެވެ.\nއޭދަފުށީގައި ސްކޫލް ބިނާކުރާނޭ ބިމަކާމެދުވެސް ޔުނިސެފްގެ ތަޖުރިބާކާރުން ދިރާސާކުރައްވާ ނިންމެވި ބިމަކީވެސް ފަހްރުވެރިމާޒީއެއް އޮތްބިމެއްކަމުގައިވިއެވެ. އެދުވަހަކަށް އިންތިޒާރުކުރެވުނު އުއްމީދީ ހުވަފެންތަކުން ހަގީގީ ކުލަޖެހުނު މަޝްހޫރު އޭދަފުށީ ހެޕީ ގްރައުންޑް އަކީ މަދްރަސަތުލް ބަހިއްޔާގެ ދަރިވަރުންގެ އިލްމީ އަދި ރިޔާސީ ބަގީޗާއެއްގެ ފަރިކަމާ ފެހިކަން އެބިމަކަށް ގެނެސްދީފައިވާ މިއަދު ތިފެންނަ ބ. އަތޮޅު ތައުލީމީ މަރުކަޒު ބިނާކުރެވުނު ތާރީހީ ބިމެވެ.\n6 މާރޗް 1976 ގައި ޔުނެސްކޯގެ އާކިޓެކްޓް މިސްޓަރ ނެގޫޗީ އެބިމަށް ޒިޔާރަތްކުރައްވައި ކޮމިއުނިޓީ މޮޑެލް ސްކޫލް އެބިމުގައި ބިނާކުރުމަށް ޕްލޭންކުރައްވައި 19 އޯގަސްޓް 1976ވީ ބުރާސްފަތިދުވަހު ހެނދުނު 8:30ގައި ކޮމިއުނިޓީ މޮޑެލް ސްކޫލް (ރާއްޖޭގެ ފުރަތަމަ ކޮމިއުނިޓީ ސްކޫލް) ގެ ބިނާ އެޅުނެވެ. އެޑިއުކޭޝަނަލް ޕްރޮޖެކްޓް އޮފީހުގެ އެންގެވުމުގެ މަތިން އެތާރީހީ ބިނާގެ ބިންގާ އަޅުއްވައިދެއްވީ އޭރުގެ ބ. އަތޮޅުވެރިޔާ އަލްއުސްތާޒު މުހައްމަދު އިބްރާހީމް ލުތުފީއެވެ. އޭރު މަދްރަސަތުލް ބަހިއްޔާގެ އެންމެ ތުއްތު2ދަރިވަރުން ކަމުގައިވާ އޭދަފުށީ އޯކިޑްވިލާ މުހައްމަދު ރިފްއަތާ، ޗާނދަނީގޭ ފަރަހަނާޒް އަލީއާ ދެދަރިވަރުންގެ އަތުގުޅާލުމާ އެކުގައެވެ.\nމިދެންނެވި ތާރީހީ ބިނާ އިމާރާތްކުރެއްވުމުގެ މަސައްކަތުގައި އަތޮޅުގެ ރަށްރަށުގެ ވެރިންނާއި، ރައްޔިތުން ހާއްސަކޮށް އޭދަފުށި އަންހެނުންނާއި، މަދްރަސަތުލް ބަހިއްޔާގެ ދަރިވަރުން ވެދެއްވި އެހީއާ މަދަދު މިއަދުގެ މިމުނާސަބަތުގައި ޒިކުރާ ކުރެވެއެވެ.\nސްކޫލް އިމާރާތްކުރުމުގައި ޔުނިސެޕްގެ ޕްލޭނާ އެއްގޮތަށް ސްރީލަންކާގެ2މާހިރަކުގެ ހަރަކާތާއެކު އޭދަފުށީ ދިރިމާގޭ އަލްފާޟިލް އިބްރާހީމް ހުސައިންގެ ހިދްމަތް ފާހަގަކުރެވޭނެއެވެ. ފެށުނީއްސުރެ ނިމުމަކަށް ދާންދެން އަލްއުސްތާޛު އަލްމަރުހޫމް މުހައްމަދު އިބްރާހީމް ލުތުފީއަކީ އިމާރާތްކުރުމުގެ އެންމެބުރަ މަސްއޫލިއްޔަތު އަދާކުރައްވާފައިވާ ހިދްމަތްތެރިޔާއެވެ. އެޑިއުކޭޝަން މިނިސްޓްރީގެ ވަކީލްގެ މަގާމްގައި ހުންނަވައިގެން އަދި ބ. އަތޮޅުވެރިޔާގެ ހައިސިއްޔަތުން އެންމެފަހުން އެޑިއުކޭޝަނަލް ޕްރޮޖެކްޓް ކޯޑިނޭޓަރުގެ ހައިސިއްޔަތުންނެވެ.\nރާއްޖޭގެ ފުރަތަމަ ކޮމިއުނިޓީ މޮޑެލް ސްކޫލް (މިހާރު ބ. އަތޮޅު ތައުލީމީ މަރުކަޒު) ހުޅުވުމުގެ ތާރީހީ ރަސްމިއްޔާތު އޮތީ އޭރުގެ ރައީސުލްޖުމްހޫރިއްޔާ އަލްފާޟިލް އިބްރާހީމް ނާސިރުގެ ލަފާފުޅާ އެއްގޮތްވާގޮތުގެ މަތީން 24 ފެބްރުއަރީ 1978 (14 ރަބީއުލް އައްވަލް 1398) ވީ ހުކުރުދުވަހުގެ ހެނދުނު 10 ޖެހިއިރުއެވެ. ހުޅުއްވައިދެއްވީ އޭރުގެ މިނިސްޓަރ އޮފް އެޑިއުކޭޝަން އޮނަރަބުލް އަލްފާޟިލް އަބްދުއްސައްތާރު މޫސާ ދިދީއެވެ.\n(މިއީ 2003 ވަނައަހަރު ނެރުނު “ރިހިވިލުން” ފޮތުގައި އޭދަފުށީ ޖަވާހިރުމާގޭ އަބްދުﷲ އަހްމަދު ލިޔުއްވާފައިވާ ލިޔުމުން ނަގާފައިވާ ބައެކެވެ)\nފެބްރުއަރީ 25, 2013 at 8:16 am\nރާއްޖޭގެތެރޭގައި ތައުލީމު ޢާންމުކޮށް ފެއްޓެވުމަށް ނަމޫނާ ތަޢުލީމުގެ ބާނީއަކީ ދިވެހިގައުމަށާއި ރައްޔިތުންނަށް އިޚުލާސްތެރިވި މަރުހޫމް އިބުރާހިމް ނާސިރު. އެމަނިކުފާނު ހިކުމަތްތެރި ވިސްނުންފުޅުގެ ސަބަބުން ރާއްޖެތެރެއަށް ތައުލީމް ފެތުރިގެން މިދިޔައީ . މަރުހޫމް ނާސިރަކީ ރާއްޖޭތެރޭގެ ތައުލީމީ މަރުކަޒުތަކުގެ ބާނީ .\nފެބްރުއަރީ 24, 2013 at 10:19 pm\nެެެެެެެައެކަމަކު ކިޔާ މަައުމޫނު އެލި ތަނެކޭ.؟


މަށަށް މިކަން ދިމާ މިވީ ކީއްވެ؟ – Ilm\nމަށަށް މިކަން ދިމާ މިވީ ކީއްވެ؟\nމި އަރޓިކަލް ގައި މި ބަލާލަނީ މުޞީބާތްތައް މެދުވެރިވާ ބައެއް ސަބަބުތަކަށެވެ.\n• ތިބާއަށް ދުނިޔެމަތީގައި މުޞީބާތްތައް ޖެހުމަކީ އުޚުރަވީ އަޒާބު ކުޑަ ކޮށްދޭނެ ކަމެކެވެ.\nأخرجه الترمذي، كتاب الزهد ، باب ما جاء في الصبر على البلاء (4/ 601)، رقم: (2396)\n“ﷲ ސުބުޙާނަހޫ ވަތަޢާލާ އެ އިލާހުގެ އަޅަކަށް ރަނގަޅު ގޮތް މެދުވެރިކުރެއްވުމަށް އިރާދަކުރައްވައިފިނަމަ، އެމީހަކަށް ދުނިޔެމަތީން (އެމީހެއްގެ ފާފަތަކުގެ މައްޗަށް) މުޞީބާތް ޖައްސަވައި، އާޚިރަތުގެ އަޒާބުން ސަލާމަތްކުރައްވައެވެ. އަދި ﷲ ސުބުޙާނަހޫ ވަތަޢާލާ އެއިލާހުގެ އަޅަކަށް ނުބައި ގޮތް މެދުވެރިކުރެއްވުމަށް އިރާދަކުރައްވައިފިނަމަ، އެމީހެއްގެ ފާފަތަކަށް ދުނިޔެމަތީން އެއްވެސް އުޤޫބާތެއް ނުޖައްސަވާ، (ފާގަތިކަމުގައި) ބެހެއްޓެވުމަށްފަހު، އާޚިރަތްދުވަހުން އެހުރިހާ ފާފަތަކަށް އެއްކޮށް އަޒާބު ދެއްވަވައެވެ.”\n• އިހުގެ އުއްމަތްތަކުގެ މާތް ﷲއަށް އީމާންވީ އަޅުތަކުންނަށްވެސް ބޮޑެތި މުޞީބާތްތައް ޖެހުނެވެ.\nأَحَسِبَ النَّاسُ أَنْ يُتْرَكُوا أَنْ يَقُولُوا آمَنَّا وَهُمْ لاَ يُفْتَنُونَ (العنكبوت: 2).\nوَلَقَدْ فَتَنَّا الَّذِينَ مِنْ قَبْلِهِمْ فَلَيَعْلَمَنَّ اللَّهُ الَّذِينَ صَدَقُوا وَلَيَعْلَمَنَّ الْكَاذِبِينَ (العنكبوت: 3).\n• މުޞީބާތްތަކުގެ ސަބަބުން ފާފަތައް ފުހެވިގެންދެއެވެ.\nމުއުމިނު އަޅާއަށް ކުރިމަތިވާ މުސީބާތްތަކަކީ ނިއުމަތެކެވެ. އަދި ބަލިތަކާއި ދަތި އުނދަގޫކަމަކީ އޭނައަށްޓަކައި ވާ ހެވެކެވެ.\n• މުޞީބާތްތައް ބޮޑުވާވަރަކަށް، ލިބޭ އަޖުރުވެސް ބޮޑުވާނެއެވެ.\nމާނައީ: “ހަމަކަށަވަރުން ބޮޑެތި ހެޔޮޖަޒާތައް ލިބޭހުށީ ބޮޑެތި މުޞީބާތްތަކަށް ކެތްކޮށްގެންނެވެ. އަދި ހަމަކަށަވަރުން ﷲ ތަޢާލާ ބަޔަކުމީހުންދެކެ ލޯބި ވެވޮޑިގަންނަވައިފިނަމަ، އެބައިމީހުން އިމްތިޙާނު ކުރައްވައެވެ. ފަހެ އެކަމަށް ރުހިއްޖެ ކަމުގައި ވަނީނަމަ، ﷲ ތަޢާލާގެ ރުއްސެވުން އެބައިމީހުންގެ މައްޗަށްވެއެވެ. އަދި އެކަމާއި ނުރުހިއްޖެ ކަމުގައި ވަނީނަމަ، ﷲ ތަޢާލާގެ ނުރުއްސެވުން، އެބައިމީހުންގެ މައްޗަށްވެއެވެ.”\n• މުޞީބާތްތަކަށްފަހު އުފާވެރިކަމާއި ފާގަތިކަން އަންނާނެއެވެ.\n• ކޮންމެ މުޞީބާތެއްގެ ފަހަތުގައި އެތައް ހެވެއް ފޮރުވިފައިވާނެއެވެ.\nوَعَسَىٰ أَن تَكْرَ‌هُوا شَيْئًا وَهُوَ خَيْرٌ لَّكُمْ ۖ وَعَسَىٰ أَن تُحِبُّوا شَيْئًا وَهُوَ شَرٌّ لَّكُمْ ۗ وَاللَّـهُ يَعْلَمُ وَأَنتُمْ لَا تَعْلَمُونَ– سورة البقرة 216\nމާނަ : ” އަދި ތިޔަބައިމީހުން ނުރުހޭ ކަމެއް އެއީ ތިޔަބައިމީހުންނަށް ލާބަހުރި ކަމަކަށް ވެދާނެތެވެ. އަދި ތިޔަބައިމީހުން ލޯބިކުރާކަމެއް، އެއީ ތިޔަބައިމީހުންނަށް ގެއްލުންހުރި ކަމަކަށް ވެދާނެތެވެ. އަދި ﷲ ހުރިހާ ކަމެއްމެ މޮޅަށް ދެނެވޮޑިގެންވެއެވެ. ތިޔަބައިމީހުންނަކަށް ނޭނގެއެވެ.\nރަސޫލާ ޞައްލަﷲ ޢަލައިހި ވަސައްލަމަ ޙަދީޘްފުޅު ކުރެއްވެވިއެވެ.\n”މުއުމިނާގެ ކަންތަކާއިމެދު އަޖާއިބު ހުއްޓެވެ. އޭނާގެ ހުރިހާ ކަމަކީވެސް ހެޔޮ ކަމެވެ. މުއުމިނެއްގެ ކިބައިގައި މެނުވީ އެކަން އެގޮތަށް ނުވެއެވެ. އޭނާއަށް އުފާވެރިކަމެއް ލިބިއްޖެއްޔާ ޝުކުރުކުރެއެވެ. އެކަން އޭނާއަށް ހެޔޮކަމެއް ކަމުގައި ވެދެއެވެ. އަދި އޭނާއަށް މުޞީބާތެއް ކުރިމަތިވެއްޖެއްޔާ ކެތްތެރިވެއެވެ. ފަހެ އެ ކަންވެސް އޭނާއަށް ހެޔޮކަމެއްކަމުގައި ވެއެވެ.“


އިކޮނޮމިކް ޝޯޝަލް އެންޑް މުނިސިޕަލް ސަރވިސް\nކޮޅުމަޑުލު އޮމަދު ކައުންސިލްގެ އިދާރާ\n1- ރައްޔިތުންގެ ބައިވެރިވުމާއެކު ރަށުގެ ތަރައްޤީ ޕްލޭނާއި، ފައިނޭންޝަލް ޕްލޭން އެކުލަވާލައި އަތޮޅު ކައުންސިލަށް ފޮނުވުން.\n2- ރަށު ކައުންސިލުން އެކުލަވާލައި އަތޮޅު ކައުންސިލަށް ފޮނުވާ ތަރައްޤީގެ ޕްލޭނަށް ރިޢާޔަތްކުރެވިގެން ސަރުކާރުން އެކަށައަޅާ މަޝްރޫޢުތަކުގެ ތެރެއިން ރަށު ކައުންސިލުން ތަންފީޛްކުރުމަށް ރަށު ކައުންސިލާއި ސަރުކާރުން ޙަވާލުކުރާ ތަރައްޤީގެ މަޝްރޫޢުތައް ޤާނޫނުގައިވާ ގޮތުގެމަތިން ތަންފީޛްކުރުން.\n3- ތަރައްޤީގެ އެކިއެކި މަޝްރޫޢުތައް ހިނގާނުހިނގާގޮތް ބެލުމުގައި ސަރުކާރުގެ މިނިސްޓްރީތަކަށާއި އަތޮޅު ކައުންސިލަށް އެހީތެރިވެދީ، ތަރައްޤީގެ މަޝްރޫޢުތައް ތަންފީޛްކުރުމުގައި އަތޮޅު ކައުންސިލަށް ޖަވާބުދާރީވެ، މިނިސްޓްރީތަކުންނާއި އަތޮޅު ކައުންސިލުން ކަނޑައަޅާ ގޮތަކަށް ގަވާއިދުން ރިޕޯޓް ހުށަހެޅުން.\n4- ލޭންޑް ޔޫސް ޕްލޭން ތައްޔާރުކޮށް، ކަމާބެހޭ ފަރާތްތަކަށް ފޮނުވުން.\n5- އަތޮޅު ކައުންސިލްގެ ލަފަޔާއި އިރުޝާދުގެ މަތިން އަދި ދިވެހިރާއްޖޭގެ ބިމާބެހޭ ޤާނޫނާއި ރަށުގެ ލޭންޑް ޔޫސް ޕްލޭނާ އެއްގޮތްވާ ގޮތުގެމަތިން ސަރުކާރުގެ ބިމާއިބެހޭ ޤައުމީ އިދާރާއިން ރަށު ކައުންސިލާއި ޙާވާލުކޮއްފައިވާ ފަޅާއި ބިން އެކި ބޭނުންމަށް ކުއްޔަށް ދޫކުރުމާއި ދިނުމުގައި އިދާރީގޮތުން ކުރަންޖެހޭ އެންމެހައި މަސައްކަތްތައް ކުރުން.\n6- ޤާނޫނާ އެއްގޮތްވާ ގޮތުގެމަތިން ރަށުގެ ފަޅާއި، ފަރުފަދަ ގުދުރަތީ ވަޞީލަތްތައް ބޭނުންކުރާނޭ ގޮތުގެ ޕްލޭން ކައުންސިލްގެ މަސްވަރާގެމަތިން އެކުލަވާލާ ފޮނުވަންޖެހޭ ފަރާތްތަކަށް ފޮނުވާ ބެލެހެއްޓުން.\n7- ރަށުގެ މަގުތައް ހެދުމާއި މަގުތައް މަރާމާތުކުރުމުގެ ޕްލޭން ހެދުން.\n8- އެޗް އާރް އެމްޑީ ކޮމެޓީ މެމްބަރެއްގެ ހައިޘިއްޔަތުން ކުރަންޖެހޭ މަސައްކަތްތައް ކުރުން.\n9- ރަށުގެ އާބާދީގެ އެންމެހާ ކަންކަމާއި، ތަފާސްހިސާބުތަކާއި ބެހޭ އެންމެހައި ކަންކަން ލިޔެ ބެލެހެއްޓުން.\n10- ކައުންސިލް އިދާރާއިން ކުރިއަށް ގެންދާ ޚާއްޞަ މަސައްކަތްތަކުގައި ބައިވެރިވުމާއި، ކައުންސިލް އިދާރާގެ މަސައްކަތުގެ ދާއިރާގެ ތެރެއިން ޙަވާލުކުރެވޭ އެހެނިހެން މަސައްކަތްތައް ކުރުން.\nބިޒްނަސް މެނޭޖުމަންޓް، ޕްލޭނިންގް ނުވަތަ ޕްރޮޖެކްޓު މެނޭޖުމަންޓުގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން.\nލިބިފައިވާ ތަޢުލީމާއި، ތަޖުރިބާ، އިންޓަވިއު އަދި ގިނަވަގުތު މަސައްކަތު އުޅެވޭނެ މީހެއްކަމުގައިވުން.\nމަޤާމަށް އެދި ހުށަހަޅުއްވާނީ ވަޒީފާއަށް އެދޭ ފޯމް ފުރިހަމަކޮށްގެނެވެ. ވަޒީފާއަށް އެދޭ ފޯމު ކޮޅުމަޑުލު އޮމަދޫ ކައުންސިލްގެ އިދާރާގެ ކައުންޓަރުން ލިބިވަޑައިގަންނަވާނެއެވެ. މަޤާމަށް އެދި ހުށަހަޅުންވަންޖެހޭ ތަކެތި ހުށަހަޅުއްވާނީ 06 އޮގަސްޓް 2019 ވާ އަންގާރަ ދުވަހުގެ 14:00 ގެ ކުރިން، ކޮޅުމަޑުލު އޮމަދޫ ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅުއްވާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 18 އޮގަސްޓް 2019 އާއި 22 އޮގަސްޓް 2019 އާ ދެމެދު، ކޮޅުމަޑުލު ކައުންސިލްގެ އިދާރާގެ ޖަލްސާކުރާ މާލަމް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެ ތިއްބެވުން އެދެމެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ ފަރާތްތައް ޝޯޓްލިސްޓް ކުރެވޭނެއެވެ.\n45% (ސާޅިސް ފަސް އިންސައްތަ)\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅުއްވާނީ 6780039 ނަންބަރު ފޯނާއެވެ. އީ-މެއިލް ކުރައްވާނީ [email protected] އަށެވެ.


B. Football challege: Kendhoo Semi fainalun jaaga hoadhaifi\nބ. ފުޓްބޯލް ޗެލެންޖުގައި އިއްޔެ ހަވީރު 2-0 އިން ދޮންފަނު ބަލިކޮށް ކެންދޫ މުބާރާތުގެ ސެމީ ފައިނަލުން ޖާގަ ހޯދައިފއެވެ.\nގްރޫޕް އޭގައި ކުޅުނު ދެ މެޗު ވެސް ކާމިޔާބުކޮށް ހަ ޕޮއިންޓާ އެކު ކެންދޫ ސެމީން ޖާގަ ހޯދި އިރު މި ގްރޫޕުގައި ހިމެނޭ ދޮންފަނާއި ދަރަވަންދޫ ވަނީ މުބާރާތުން ކަޓައިފަ އެވެ.\nމި ދޮންފަނު ބަލިކުރި އިރު ފުރަތަމަ މެޗުގައި ކެންދޫން ވަނީ ދަރަވަންދޫ ބަލިކޮށްފަ އެވެ. މި ގްރޫޕުގައި ކުޅޭ ފަހު މެޗުގައި ދަރަވަންދޫއާ ދޮންފަނު ވާދަކުރާނެ އެވެ. ދެޓީމަށް ވެސް ސެމީގެ ފުރުސަތު ގެއްލުމުން މެޗުގެ މުހިއްމުކަން ވަނީ ކުޑަވެފަ އެވެ.\nމުބާރާތުގައި މިއަދު ކުޅޭނީ ގްރޫޕް ބީގެ އޭދަފުއްޓާއި ކުޑަރިކިލެވެ. މާދަމާގެ މެޗު އެއްވަރު ކޮށްލައިގެން ވެސް އޭދަފުއްޓަށް ގްރޫޕް ބީގެ އެއް ވަނަ ޓީމުގެ ގޮތުގައި ސެމީގެ ދެ ވަނަ ޖާގަ ލިބޭނެ އެވެ. އަމިއްލަ ބާރުގެ ސެމީ ފައިނަލަށް ދެވެން ނެތް ކުޑަރިކިލަށް ކިރިޔާ ވެސް އޮތް ފުރުސަތަކީ ބޮޑު ތަފާތަކުން އޭދަފުށި ބަލިކޮށް މި ގްރޫޕުގެ ފަހު މެޗުގައި ވާދަކުރާ ގޮއިދޫ އާއި މާޅޮސް މެޗަށް އިންތިޒާރުކުރުމެވެ.\nފޯ ސީޒަން ލަނޑާ ގިރާވަރު ރިސޯޓާއި އޭދަފުށީ ވެސްޓް ވިންގްސް ޖަމިއްޔާ ގުޅިގެން ކުރިއަށްގެންދާ މި މުބާރާތުގައި އެ އަތޮޅުގެ 11 ރަށަކުން ވަނީ ބައިވެރިވެފަ އެވެ. މުބާރާތުގައި ބައިވެރިވި ރަށްތަކުގެ ދަތުރުފަތުރު ލަނޑާ ގިރާވަރު ރިސޯޓުން ހަމަޖައްސައިދޭއިރު ހުރިހާ މެޗެއް ވެސްޓް ވިންގްސް ފޭސްބުކް ޕޭޖުން އަންނަނީ ވަގުތުން ގެނެސްދެމުންނެވެ


Imaaraaiy kurumuge dhaairaage kanboduvun inthihaagai! | Mihaaru\nމާލޭގެ މަތިން ނަގާފައިވާ މަންޒަރެއް--ފޮޓޯ:ނިޝާން އަލީ/މިހާރު\n24 ޖުލައި 2019 - 11:11 13 comments\nކަސްޓަމްސްގެ އެންމެ ފަހުގެ ތަފާސްހިސާބުތަކުން މިދިޔަ ޖޫން މަހު ރާއްޖޭގެ އިމްޕޯޓާއި އެކްސްޕޯޓް ދަށްވެފައިވެފައިވާ ކަން އެނގެ އެވެ. އަދި މިދިޔަ އަހަރަށް ވުރެ މި އަހަރު ރާއްޖެ އަށް އެތެރެކުރި، ކޮންސްޓްރަޝަން މެޓީރިއަލް ވަނީ މާ ބޮޑަށް ވެސް މަދުވެފަ އެވެ.\nވޭތުވެދިޔަ ވަރަކަށް އަހަރުގެ ތެރޭގައި ކޮންސްޓްރަކްޝަން ދާއިރާ ދިޔައީ ވަރަށް ބޮޑަށް ކުރިއަރަމުންނެވެ. ރާއްޖޭގެ އިގްތިސާދުގެ ބޮޑު ހިއްސާއެއް އޮންނަ ކޮންސްޓްރަކްޝަން ދާއިރާގައި މަސައްކަތް ކުރާ ބެޗް ކޮންސްޓްރަކްޝަންގެ މެނޭޖިން ޑިރެކްޓަރު މުހައްމަދު ސައީދު ވިދާޅުވީ، ޕްރޮޖެކްޓްތައް ލިބޭ ވަރު ވަރަށް ބޮޑަށް ދަށް ކަމަށެވެ. އެގޮތުން ލިބޭ ޕްރޮޖެކްޓްތަކުގެ އަދަދު މިދިޔަ އަހަރަށް ވުރެ ދެބައިކުޅަ އެއްބައި ދަށަށް ހިނގައްޖެ ކަމަށް އޭނާ ވިދާޅުވި އެވެ.\nއޭގެ ސަބަބެއް ކަމަށް އޭނާ އަށް ގަބޫލު ކުރެވުނީ، އާ ސަރުކާރު އައުމާ އެކު ހިންގާ ސޯޝަލް ހައުސިން ޕްރޮޖެކްޓްތައް ނެތުމެވެ.\n"ކުރީގެ ސަރުކާރުން ހިންގީ އިކޮނޮމިކް ޑިވެލޮޕްމެންޓް ބޮޑު ޕްރޮޖެކްޓްތައް. މި ސަރުކާރު އަދި ފެންނަނީ ސޯޝަލް މަޝްރޫއުތަކަށް ފޯކަސް ކުރާތަން،" އޭނާ ވިދާޅުވި އެވެ.\nއޭނާ ވިދާޅުވީ، އާ ސަރުކާރުން ބޮޑެތި މަޝްރޫއުތައް ފެށުމަށް ވަގުތުކޮޅެއް ނަގާނެ ކަމަށް ގަބޫލުކުރެވޭ ކަމަށާއި އާ މަޝްރޫއުތައް ފެށިގެން ދިއުމާ އެކު އަނެއްކާ ވެސް ރަނގަޅު ވެގެންދާނެ ކަމަށް އުންމީދުކުރައްވާ ކަމަށެވެ.\nރަޝީދު ކާޕެންޓްރީ ކޮންސްޓްރަކްޝަން ޕްރައިވެޓް ލިމިޑެޓްގެ ޖެނެރަލް މެނޭޖަރު މުހައްމަދު ވިޝާމް ވިދާޅުވީ، ކުންފުނިތަކުން ހިންގާ ޕްރޮޖެކްޓްތައް އެހާ ބޮޑަށް މަދުވެފައި ވަނީ ސަރުކާރުގެ ޕްރޮޖެކްޓްތައް މަދުވުމުން ކަމަށެވެ. އަދި މި ދުވަސްވަރު ބޭންކުތަކުން ލޯނުތައް ވެސް ނުލިބޭ ކަމަށް އޭނާ ވިދާޅުވި އެވެ.\n"ބޮޑަށް އަމިއްލަ ފަރާތްތަކުގެ ޕްރޮޖެކްޓްތައް އަޅުގަނޑުމެން ގެންގުޅެނީ. މި އިންޑަސްޓްރީގައި ސަރުކާރުގެ މަޝްރޫއުތައް ނަގާ ކުންފުނިތައް ވެސް އެބައުޅޭ. އެފަދަ ކުންފުނިތަކަށް ބޮޑަށް ގެއްލުން ވާނީ،" އޭނާ ވިދާޅުވި އެވެ.\nއެހެން ކުންފުންޏެއްގެ އިސް ބޭފުޅަކު ވިދާޅުވި ގޮތުގައި ކޮންސްޓްރަކްޝަން މަސައްކަތްތައް މިހާރު މި ވަނީ ވޭތުވެދިޔަ ދެތިން ހަތަރު ވަރަކަށް އަހަރުގެ ތެރޭގައި ވެސް ދަށަށް ނުދާ ވަރަށް ދަށަށް ގޮސްފަ އެވެ. އޭނާ ވިދާޅުވާ ގޮތުގައި، މިގޮތަށް މިކަން ދިގުލައިގެން ދާ ނަމަ މިއީ ވަރަށް ގިނަ ކުންފުނިތަކަށް ކުރިމަތިވާނެ ނުރައްކަލެކެވެ.\n"މަސައްކަތެއް ނެތި މަސްތައް ފާއިތުވެގެން މިދަނީ. މިގޮތަކަށް އަބަދަކު ހިފަހައްޓައެއް ނުލެވޭނެ،" އޭނާ ވިދާޅުވި އެވެ. "މިއީ މި އިންޑަސްޓްރީގެ ވެސް ވަރަށް ބޮޑު ކަންބޮޑުވުމެއް."\nކޮންސްޓްރަކްޝަން މެޓީރިއަލް އެތެރެކުރާލެއް މަދު\nމި އަހަރުގެ އެންމެ ފަހުގެ ތަފާސްހިސާބުތަކުން ދައްކާ ގޮތުން ރާއްޖެ އަށް ސިމެންތި އާއި ހިލަވެލި އެތެރެކޮށްގެން މި އަހަރު 179 މިލިއަން ޑޮލަރު ލިބުނު އިރު މިދިޔަ އަހަރު މި އަދަދު އުޅުނީ 206 މިލިއަން ޑޮލަރުގަ އެވެ.\nރާއްޖެ އަށް އެތެރެކުރާ މުދާ ކްލިއާ ކުރުމުގައި އިސްކޮށް އުޅޭ ސެންޗޫރިއަންގެ ޗެއާމަން އަހުމަދު މައުމޫން ވިދާޅުވީ، ރާއްޖޭގެ އިގްތިސާދީ ހަރަކާތްތައް މި ދުވަސްވަރު ވަރަށް މަދު ކަމަށެވެ. އޭނާ ވިދާޅުވި ގޮތުގައި އިމްޕޯޓް ދަށްވެފައި ވަނީ މިދިޔަ އަހަރު ހިންގި ބޮޑެތި ޕްރޮޖެކްޓްތައް ނިމުމާ އެކު، އެއާ އެއްވަރުގެ ޕްރޮޖެކްޓްތައް އަދި ނުހިނގާތީ ކަމަށެވެ.\nމާލޭގެ ބާޒާރުމަތީ ފިހާރައެއް ކައިރީގައި ބަޔަކު ބިސް ކޭސްތަކެއް އުފުލަނީ. ފޮޓޯ: ނިޝާން އަލީ /މިހާރު\n"މީގެ ކުރިން އަބަދުވެސް މާލޭގެ ބަނދަރުގައި 50،000 ޓަނު ނުވަތަ 70،000 ޓަނުގެ ހިލަ އާއި ހިލަވެލި ގެންނަ ބޯޓުތައް އޮންނާނެ. މިހާރު ހިލަވެލި ގެންނަ ބޯޓުތައް އަންނަލެއް މަދު،" އޭނާ ވިދާޅުވި އެވެ.\nއޭނާ ވިދާޅުވީ، ބޯޓުފަހަރުގެ 50 ޕަސެންޓް ވެސް މިހާރު ނުފުރޭ ކަމަށާއި، އަންނަ ކޮންޓެއިނާތައް ވަރަށް މަދު ކަމަށެވެ. އެހެންވެ ކުންފުނިތަކަށް ގެއްލުންވާނެ ކަމަށް އޭނާ ވިދާޅުވި އެވެ.\n"މިގޮތަށް ދިގު ދެމިގެންދާ ނަމަ މުވައްޒަފުން މަދު ކުރަން އަޅުގަނޑުމެންނަށް ވެސް މަޖުބޫރުވާނެ،" މާނު ވިދާޅުވި އެވެ.\nއޭނާ ގަބޫލުކުރައްވާ ގޮތުގައި އިންވެސްޓަރުންގެ ޝައުގުވެރިކަން އިތުރުކުރުމަށް ސަރުކާރު ހިންގާ މަޝްރޫއުތައް ފަށަން ޖެހެ އެވެ.\nގާތްގަނޑަކަށް 300 މުވައްޒަފުން ގެންގުޅޭ ސެންޗޫރިއަން އިން މިހާރު ވަނީ އިތުރު މުވައްޒަފުން ކުންފުންޏަށް ނެގުން ވެސް މަޑުޖައްސާލާފަ އެވެ. އޭނާ ވިދާޅުވީ، ސަރުކާރުން ޕްރޮޖެކްޓްތައް ހިންގަން ފެށުމުން އަނެއްކާ ވެސް އިގްތިސާދީ ހަރަކާތްތައް އިތުރުވެ، އިމްޕޯޓު ކުރާ މިންވަރު ރަނގަޅުވާނެ ކަމަށެވެ.\nއަހަރު ދެބައި ވެގެންދިޔައިރު ސަރުކާރުން ޕަބްލިކް ސެކްޓާ އިންވެސްޓްމެންޓް ޕްރޮގްރާމް (ޕީއެސްއައިޕީ) މަޝްރޫއުތަކަށް ހޭދަކޮށްފައި ވަނީ 1.3 ބިލިއަން ރުފިޔާ އެވެ. މި އަހަރަށް ޕީއެސްއައިޕީ މަޝްރޫއުތަކުގެ ގޮތުގައި ހަތް ބިލިއަން ހޭދަކުރުމަށް ކަނޑައަޅާފައިވާ އިރު ހޭދަކުރެވުނީ 20 ޕަސެންޓެވެ. އެއިން ވެސް، ސަރުކާރުން ހިންގާ މަޝްރޫއުތަކުގެ މަދުކަން އެނގެ އެވެ.\nކޮންސްޓްރަކްޝަން ދާއިރާއަކީ ރާއްޖޭގައި ދެވަނަ އަށް އެންމެ ބޮޑު ދާއިރާ އަށް ވެފައި، ވޭތުވެދިޔަ ތިން އަހަރު ވެސް ހަލުވި ދުވެއްޔެއްގައި މި ދާއިރާގެ ކުރިއެރުމަށް ވަނީ މަޑުޖެހުމެއް އައިސްފަ އެވެ. މި ދާއިރާގައި މަސައްކަތް ކުރާ ކުންފުނިތަކުން ބުނާ ގޮތުގައި މިއީ އާ ސަރުކާރެއް ބަދަލުވެގެން ދިމާވެގެން އުޅޭ ކަމެއް ކަމަށެވެ. މި ސަރުކާރުގެ ގިނަ ޕްރޮޖެކްޓްތަކުގެ އަމަލީ މަސައްކަތް އަދި ނުފެށެ އެވެ. އަދި ހަމަ ފެންނަނީ ލިޔުންތަކުގައި ސޮއި ކުރާ މަންޒަރެވެ.\nމި ދާއިރާގައި މަސައްކަތް ކުރާ މީހުން ބުނާ ގޮތުގައި ކޮންސްޓްރަކްޝަން ދާއިރާ އަށް ކުރާ އަސަރު ދިގު ދެމިގެންދާނަމަ އާންމު ދިރިއުޅުންތަކަށް އަސަރު ކުރާނެ ކަމަށެވެ.\nއިތުރު ލިޔުންތައް އިގްތިސާދު ފިނޭންސް މިނިސްޓްރީ ދައުލަތުގެ އާމްދަނީ


މިރަށަކީ ފަސްގަނޑު އުސް ހުޅަނގު މޫސުމުގައި ފަޅުގަދަ ރަށެކެވެ. މިރަށުގެ މީހުން 1969 ވަނަ އަހަރު މިއަތޮޅު މަގޫދޫއަށް ބަދަލުކުރައްވާ ގޮތަށް ސަރުކާރުން ހަމަޖެއްސެވުމުން އެއިރު ރަށުގައިތިބި 123 މީހުންގެ ތެރެއިން 89 މީހުން މަގޫދޫއަށް ބަދަލު ވިއެވެ. 34 މީހުން މަގޫދޫއަށް ނުގޮސް ރަށުގައި ތިއްބެވެ. މަގޫދޫއަށް ބަދަލުވި ދަރަނބޫދޫގެ މީހުން އެނބުރި ރަށަށް ދިއުމަށް ސަރުކާރުން ހުއްދައެއްވުމުން މަގޫދޫގައި ދިރިއުޅެމުންދިޔަ ދަރަނބޫދޫގެ ގިނަ މީހުން 1977 ވަނަ އަހަރު އެނބުރި ދަރަނބޫދޫއަށް ދިރިއުޅުން ބަދަލުކުރި އެވެ.\nމިރަށުގެ ފަޅުގެ ދަތިކަންބޮޑު ލަފާފުރުންދަތި ރަށަކަށްވުމާއިއެކު މިރަށުގައި ސަރުކާރުން ބަނދަރެއް ހައްދަވާ ދެއްވާފައި ވެއެވެ. މިބަނދަރުގެ މިސައްކަތްފެށީ 26 ޖުލައި 2006 ގައެވެ. ބަނދަރުގެ ބޮޑުމިނަކީ 175 ފޫޓް 315 ފޫޓެވެ.\nމިހާރު މިކައުންސިލް ހިންގާ ޢިމާރާތަކީ ރާއްޖެތެރެ ތަރައްޤީ ކުރުމުގެ މަޝްރޫޢުގެ ދަށުން ސަރުކާރުން ޢިމާރާތް ކޮށްދެއްވާފައިވާ ޢިމާރާތެކެވެ. މިރަށު ކޯޓާއި ރަށްވެހިގެ ހިމެނޭ ގޮތަށް ޢިމާރާތް ކޮށްދެއްވި މި ޢިމާރާތް ހުޅުވިފައިވަނީ 12 ނޮވެމްބަރ 1992 ގައެވެ. އޭގެ ކުރިން މިރަށު އޮފީސް ހިންގަމުން ގޮސްފައިވަނީ އާދައިގެ ގޮތަކަށްހަދާފައިވާ މިރަށު ރައްޔިތުންގެ ޢިމާރާތެއްގައެވެ.


SunOnline: Jet Airways ge hurihaa dhathuruthah huttaalaifi\nޖެޓް އެއާވެސްގެ ހުރިހާ ދަތުރުތައް ހުއްޓާލައިފި\nރުގިއްޔާ މުހައްމަދު މޫސާ 18 Apr 2019, 09:48\nޖެޓް އެއާވޭސްގެ ދަތުރުތައް ވަނީ ހުއްޓާލާފަ -- ފޮޓޯ: ރޮއިޓާސް\nދިއްލީ (އޭޕްރިލް 18): ޖެޓް އެއާވޭސް ހިންގަން ބޭނުންވާ ފައިސާ ނުލިބުމުގެ ސަބަބުން އެ އެއާލައިނުގެ ހުރިހާ ދަތުރުތައް ވަގުތީ ގޮތުން ހުއްޓާލައިފި އެވެ.\nއެއް ބިލިއަން ޑޮލަރަށް ވުރެ ބޮޑު އަދަދަކުން ދަރަނިވެރިވެފައިވާ ޖެޓު އެއާވޭސްއިން ނެރުނު ބަޔާނެއްގައި ބުނީ، އެ އެއާލައިނުގެ މަސައްކަތްތައް ހުއްޓާލަން ނިންމީ ތެލަށާއި އެހެނިހެން ހިދުމަތްތަކަށް ހަރަދު ކުރާނެ ފައިސާ ނެތުމުގެ ސަބަބުންނެވެ. އަދި އެފައިސާ ހޯދުމަށް ކުރި މަސައްކަތްތައް ނާކާމިޔާބުވުމުންނެވެ.\nމީގެ 25 އަހަރު ކުރިން ނަރޭޝް ގޯޔާލް އުފެއްދި ޖެޓް އެއާވޭސްގެ މުވައްޒަފުންގެ އަދަދު 23،000އަށް އަރަ އެވެ. ގޯޔާލް ވަނީ މިދިޔަ މަހުން ޗެއާމަން ކަމުން އިސްތިއުފާ ދީފަ އެވެ. އަދި އެ އެއާލައިނުގެ ގިނަ އަދަދެއްގެ މުވައްޒަފުންނަށް މުސާރަ ނުދޭތާ ތިން މަސްވެއްޖެ އެވެ.\nސްޓޭޓް ބޭންކް އޮފް އިންޑިއާއިން ވަނީ ޖެޓް އެއާވޭސްގެ ހިއްސާ ގަތުމަށް ބައެއް ފަރާތްތަކުން ޝައުގުވެރިކަން ފާޅުކޮށްފައިވާ ކަމަށާއި އަދި ހިއްސާ ނީލަން ކިޔުން ނިމޭނީ އަންނަ މަހުގެ 10އެއްގައި ކަމަށް ބުނެފަ އެވެ. އަދި ބޭންކުން އުއްމީދު ކުރަނީ އެއާލައިނުގެ ހިއްސާ ވިއްކުމުން މަސައްކަތްތައް ފެށޭ ވަރަށް ފައިސާ ލިބޭނެ ކަމަށެވެ.\nޖެޓް އެއާވޭސްގެ އިތުރުން އިންޑިއާގެ ގައުމީ އެއާލައިން އެއާ އިންޑިއާއަށް ވެސް ވަނީ މާލީ ދަތިތަކާ ކުރިމަތިލާންޖެހިފަ އެވެ. މިދިޔަ އަހަރު ޕްރައިވަޓައިޒް ކުރަން އުޅުމުން އެކަން ނާކާމިޔާބުވި އެއާ އިންޑިއާގެ މަސައްކަތްތައް ކުރިއަށްގެންދަނީ އެތައް ބިލިއަން ޑޮލަރުގެ ޓެކްސް ފައިސާ ހަރަދުކޮށްގެންނެވެ.\nޖެޓް އެއާވެސް ހުއްޓުމަކަށް އައީ އިންޑިއާގެ އާއްމު އިންތިހާބު ކުރިއަށްދަނިކޮށެވެ. އޭގެ ސަބަބުން ގައުމުގެ ބޮޑުވަޒީރު ކަމަށް ދެވަނަ ފަހަރަށް ވާދަކުރައްވާ ނަރެންދުރަ މޯދީއަށް ވަނީ އިދިކޮޅު ފަރާތްތަކުގެ ފާޑު ކިޔުން އަމާޒުވެފަ އެވެ. އަދި އިންޑިއާގައި ވަޒީފާ އިތުރު ކުރާނެ ކަމަށް ވިދާޅުވެ ވެރިކަމަށް ވަޑައިގެންނެވި މޯދީއަށް އެވައުދު ނުފުއްދޭ ކަމަށް ބުނާ ފާޑުކިޔުމުގެ އަޑުތައް ވަނީ ގަދަވެފަ އެވެ.\nއިންޑިއާގައި ބޮލީވުޑް ލަވައަށް ވުރެ ކޭޕޮޕް މަގުބޫލުވަނީ!\nއިންޑިއާގެ އިންސާނުން ޖައްވަށް ފޮނުވާ މިޝަންއަށް ސަމާލުކަން\nޗަންދުރަޔާން-2ގެ ލޭންޑާ އޮތް ތަން ހޯދިއްޖެ: އިންޑިއާ


ވެލާނާ އެއާޕޯޓުގެ އާ އެއާޑްރޯމް އޮފިސް ހުޅުވައިފި | Jazeera\tވެލާނާ އެއާޕޯޓުގެ އާ އެއާޑްރޯމް އޮފިސް ހުޅުވައިފި - Jazeera\nވެލާނާ އެއާޕޯޓުގެ އާ އެއާޑްރޯމް އޮފިސް ހުޅުވައިފި\nޝަރޫނާ އަބްދުﷲ April 11, 2019 83 views0\nވެލާނާ އިންޓަނޭޝަނަލް އެއާޕޯޓްގެ އާ އެއާޑްރޯމް އޮފީސް ރަސްމީކޮށް ހުޅުވައިފިއެވެ.\nއެއާޕޯޓްގެ އެކްސްޓެންޝަން މަސައްކަތުގެ ބައެއްގެ ގޮތުގައި ތަރައްގީކުރި މިތަން، މިއަދު އެކަމަށް ހާއްސަކޮށް ބޭއްވުނު ރަސްމިއްޔާތެއްގައި، ހުޅުވައިދެއްވީ އެމްއޭސީއެލްގެ ބޯޑް ޑައިރެކްޓަރ އިބްރާހިމް ނޫރައްދީނެވެ. ދެ ބުރީގެ އެ އިމާރާތަކީ ދިވެހި ކުންފުންޏަކުން ތަރައްގީކޮށްފައިވާ ތަނަކަށް ވާއިރު، ކުރީގެ އެއާޑްރޯމް އިމާރާތަށްވުރެ އެތަން ބޮޑެވެ.\nއާ އެއާޑްރޯމް ތަރައްގީކުރަން 11 މަސް ދުވަސް ނެގިއިރު އެތަން އިމާރާތް ކުރުމަށް ގާތްގަނޑަކަށް 17 މިލިއަން ރުފިޔާ ހަރަދުކޮށްފައިވާނެ ކަމަށް އެމްއޭސީއެލްގެ އެކްޓިންގ މެނޭޖިންގ ޑިރެކްޓަރ މޫސާ ސޯލިހު ވިދާޅުވިއެވެ. އަދި މިތަން ހުޅުވިގެން ދިޔައީ އެއާޕޯޓްގެ އޮޕަރޭޝަންގެ ހިދުމަތް ރަނގަޅު ކުރުމަށް ކަމަށްވެސް އޭނާ ވިދާޅުވިއެވެ.\nމުޅި އެއާޑްރޯމް ސަރަހައްދު ބަލަހައްޓާނީ، އަލަށް ހުޅުވުނު އޮފީހުން ކަމުގައި އެމްއޭސީއެލް އިން ބުނެފައިވެއެވެ. އެގޮތުން ރަންވޭ އައި ވަށައިގެންވާ ސަރަހައްދުގެ ހުރިހާ އެއްޗެއް ބަލަހައްޓަމުންދާނެ އެއް އޮފީހަށް މިތަން ވެގެންދާނެއެވެ.


India aai Raajje inn USD 400 million ge currency swap agreement ga soikoffi\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ގަވަރުނަރު އަހްމަދު ނަސީރާއި ރިޒާވް ބޭންކު އޮފް އިންޑިއާގެ އެގްޒެކްޓިވް ޑިރެކްޓަރު ރަބީ އެން މިޝްރާ އެއްބަސްވުމުގައި ސޮއިކުރައްވަނީ-- ފޮޓޯ: އެމްއެމްއޭ\nއިންޑިއާ އާއި ރާއްޖެއިން 400 މިލިއަން ޑޮލަރުގެ ކަރަންސީ ސްވޮޕް އެއްބަސްވުމުގައި ސޮއިކޮށްފި\nއިންޑިއާ އާއި ރާއްޖެއާ ދެމެދު 400 މިލިއަން ޑޮލަރުގެ ކަރަންސީ ސްވޮޕް އެއްބަސްވުމެއްގައި މިއަދު ސޮއިކޮށްފި އެވެ.\nއެ ކަރެންސީ ސްވޮޕަކީ މިދިޔަ ޑިސެމްބަރު މަހު ރާއްޖެ އަށް ދޭން އިއުލާން ކުރީ 1.4 ބިލިއަން ޑޮލަރުގެ އެހީގެ ޕެކޭޖުގައި ހިމެނޭ މާލީ އެހީ އެކެވެ.\nރާއްޖޭގެ ފަރާތުން އެއްބަސްވުމުގައި ސޮއިކުރެއްވީ މޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ގަވަރުނަރު އަހްމަދު ނަސީރެވެ.\nއަދި އިންޑިއާގެ ފަރާތުން އެއްބަސްވުމުގައި ސޮއިކުރެއްވީ ރިޒާވް ބޭންކު އޮފް އިންޑިއާގެ އެގްޒެކްޓިވް ޑިރެކްޓަރު ރަބީ އެން މިޝްރާ އެވެ.\nކަރަންސީ ސްވޮޕް ހަދަނީ ސްވޮޕްކުރާ ދެގައުމެއްގެ ފައިސާ ބަދަލު ކުރުމަށެވެ. އެއްބަސްވުމުގެ ދަށުން އިންޑިއާގެ މަރުކަޒީ ބޭންކުގައި ދިވެހި ރުފިޔާ ބަހައްޓާނެ އެވެ. އަދި ރާއްޖޭގެ މަރުކަޒީ ބޭންކުގައި އިންޑިއާ ރުޕީޒް ބަހައްޓާނެ އެވެ. އަދި ފަހުން އެއްބަސްވާ ތާރީހެއްގައި ދެ ފައިސާ ބަދަލު ކުރާނެ އެވެ.\nފިނޭންސް މިނިސްޓްރީން ބުނެފައި ވަނީ އެ ކަރަންސީ ސްވޮޕަކީ ސާކުގެ ސަމިޓުގެ ތެރެއިން އެކުލަވާލި 200 މިލިއަން ޑޮލަރުގެ ފެސިލިޓީގެ އިތުރުން ދެ ގައުމުގެ މަރުކަޒީ ބޭންކުގެ މެދުގައި ހެދޭ ކަރަންސީ ސްވޮޕެއް ކަމަށެވެ.\n"މި ފެސިލިޓީ ބޭނުން ކުރާނީ ދައުލަތުގެ ރަސްމީ ރިޒާވަށް މި ފެސިލިޓީގެ ބޭނުން ޖެހިއްޖެ ހާލަތެއްގައި ރިޒާވް މެނޭޖު ކުރުމަށް،" ފިނޭންސް މިނިސްޓްރީން ބުނެފައި ވެއެވެ.\nއެމްއެމްއޭ އިން ބޭރުގެ ބޭންކަކާއެކު ކަރަންސީ ސްވޮޕެއް އެންމެ ފަހުން ހެދީ 2017 ވަނަ އަހަރު އެވެ. އެފަހަރު އިންޑިއާ އާއެކު ހެދީ 100 މިލިއަން ޑޮލަރުގެ ސްވޮޕެކެވެ.\nއެ ފަހަރު ސްވޮޕް ހަދާފައި ވަނީ ޖީއެމްއާރު އެއްބަސްވުން އުވާލުމުން ބަދަލުގެ ގޮތުގައި ފައިސާ ދައްކަން ޖެހިގެންނެވެ. އެމްއެމްއޭ އިން ބުނީ އެ ފައިސާ ޖޫން 2017 ގައި އިންޑިއާގެ މަރުކަޒީ ބޭންކަށް ދައްކައި ނިންމި ކަމަށެވެ.\nރާއްޖޭގެ ރިޒާވް މިދިޔަ ފެބްރުއަރީ މަހު 938 މިލިއަން ޑޮލަރުގައި ހުރުމަށް ފަހު، މާޗް މަސް ނިމުނު އިރު އެ އަދަދުން 162 މިލިއަން ޑޮލަރު މަދުވެފައި ވަނީ ކުރީގެ ކަރަންސީ ސްވޮޕަށް ފައިސާ ދެއްކުމުން ކަމަށް އެމްއެމްއޭ އިން ބުނެ އެވެ.\nމިމަހުގެ ކުރީކޮޅު އެމްއެމްއޭ އިން ބުނީ މިދިޔަ ޖޫން މަސް ނިމުނު އިރު އެމްއެމްއޭގެ ބޭނުންކުރެވޭ ރިޒާވްގެ ގޮތުގައި ހުރީ 276 މިލިޔަން ޑޮލަރެވެ. އޭގެ އިތުރުން ސަރުކާރުން އުފައްދާފައިވާ ސޮވަރެއިން ޑިވެލޮޕްމެންޓް ފަންޑުގައި 158 ޑޮލަރު ހުރިކަމަށެވެ.\nބަޖެޓް އިންޑިއާ-ރާއްޖެ އެމްއެމްއޭ ފިނޭންސް\nކަރަންސީ ސުވަޕޭ ކިޔާފަރާއްޖެއައް ވަންނަ އެންމެހާ ޑޮލަރެއް އިންޑިޔާ އައް ދޭން ތިޔަ އުޅެނީ.. އަންނަ އަހަރު މެދެއްހާތާގަ ޑޮލަރު ވަރައް ތަދުވާން ފަށާނެކަމައް ލަފާ ކުރެވޭ.. ރަނގަޅައް ވިއްޔާ އަޑިއަޑީން ނަސީދު އޮންނާނީ އެމީހުންނައް ޔަގީންކަންދީފަ ރާއްޖޭގެ ފައިސާގެ އަގު ޑޮލަރައް 100 ރުފިޔާއައް ހަދާލާނެކަމުގެ.\nއެމްއެމްއޭ އިން ކަރަންސީ ސްވޮޕެއް އެންމެ ފުރަތަމަ ހެދީ 2017 ވަނަ އަހަރު އެވެ. އެފަހަރު އިންޑިއާ އާއެކު ހެދީ 100 މިލިއަން ޑޮލަރުގެ ސްވޮޕެކޯ.\n900 މިލިޔަން ޑޮލަރުގެ ރިޒާވް އިން ކަރަންސީ ސްވޮޕަށް ނެގި 100 މިލިޔަން މާޗުމަހުގެ ނިޔަލަށް ދެއްކީމަ ރިޒާވް ގައި ބާކީ މިހުރީ، ޖޫންގެ ނިޔަލަށް، 276 މިލިޔަން ޑޮލަރެވެ.\nކޮން ހިސާބެއް؟ އަދުރެ؟


"ހާއްޔަށް ބިސް އަޅައިފި، އެކަމަކު ހާލި ވައްޓާލާކަށް...\nލާމަރުކަޒީ ނިޒާމުން ގައުމު ހިންގުން\n"ހާއްޔަށް ބިސް އަޅައިފި، އެކަމަކު ހާލި ވައްޓާލާކަށް ނުދާނަން"\nއެމްޑީޕީން ހެދި ހާއްޔަށް ޕީޕީއެމުން އައިސް ބިސް އަޅައިފި\nނިޒާމް ވަރުގަދަކޮށްދީ ރައްޔިތުންނަށް މި ނިޒާމް މެދުވެރިކޮށް ގޮތްތައް ހޯދައިދޭން ޖެހޭ\nއެމްޑީޕީން ގަބޫލުކުރާ ލާމަރުކަޒީ ފަލްސަފާއަށް ބަދަލެއް ނާންނާނެ\n12 އޭޕްރިލް 2021 | ހޯމަ 08:18\nރައީސް، މުހައްމަދު ނަޝީދު ބޭއްވެވި ނޫސްވެރިންގެ ބައްދަލުވުމެއްގެ ތެރެއިން\nނިމިގެން ދިޔަ ލޯކަލް ކައުންސިލް އިންތިޚާބަށް އެމްޑީޕީން ކުރި ކެމްޕެއިން ނިންމާލުމުގެ ގޮތުން އއ ރަސްދޫ ފަޅުތެރޭގައި ކަންނެލި އޮޑިތަކުގައި ބޭއްވި ޖަލްސާގައި ވާހަކަދައްކަވަމުން އެމްޑީޕީގެ ރައީސް މުހައްމަދު ނަޝީދު ވިދާޅުވީ ލާމަރުކަޒީ ނިޒާމަކީ އެމްޑީޕީގެ އުފެއްދުމެއް ކަމަށާއި އެއީ އެ ޕާޓީގެ "ހާއްޔެއް" ކަމުން، އިދިކޮޅު ޕީޕީއެމަށް އެ "ހާއްޔަށް" ބިހެއް ނޭޅޭނެ ކަމަށެވެ.\n"ކޮވެލީގެ ޒާތެއް އެއީ ކާޅުގެ ހާއްޔަށް ބިސް އެޅުން. ނޫން. މިއީ އެމްޑީޕީގެ ހާއްޔެއް. މި ހާއްޔަކަށް ޕީޕީއެމަށް ބިހެއް ނޭޅޭނެ. ހާލީގައި ބިސް އަޅާނީ ވެސް، ބިސް ފީކުރާނީ ވެސް އަދި އެ ދޫނި ނެރެ އުދުއްސާލާނީ ވެސް ހަމަ އެމްޑީޕީން"\nރައީސް މުހައްމަދު ނަޝީދު/ އެމްޑީޕީގެ ރައީސް\nމިއީ އިންތިޚާބުގެ ކުރިން އެމްޑީޕީން ކުރިއަށްގެންދިޔަ ކެމްޕެއިންގައި ރައީސް ނަޝީދު ވަރަށް ސާބިތުވެ ހުންނަވައި ދެއްކެވި ވާހަކަފުޅެކެވެ. އެހެންނަމަވެސް އިންތިޚާބުގެ ނަތީޖާ ސާފުވިއިރު ކަންތައްދިމާވީ ވިދާޅުވި ގޮތަކަށްނޫނެވެ. މީގެކުރިން އެމްޑީޕީން މާލޭގައި ދަމަހައްޓަމުން އައި ނަތީޖާ މިފަހަރު ވަނީ އެހެން ގޮތަކަށް ބަދަލުވެފައެވެ. މީގެކުރިން މާލެ ސިޓީއަކީ އެމްޑީޕީން ފުލްކޮށް ކޮންޓްރޯލް ހޯދަމުން އައި ތަނެއް ކަމުގައިވީނަމަވެސް މިފަހަރު މާލެ ސިޓީގެ މޭޔަރުގެ ގޮނޑިއާއެކު ގިނަ ގޮނޑިތަކެއް ވަނީ އެމްޑީޕީއަށް ގެއްލިފައެވެ.\nމިއާއެކު އެންމެންވެސް ބުނަމުން އައީ އެމްޑީޕީގެ ހާއްޔަށް ޕީޕީއެމުން ބިސް އަޅައިފިކަމަށެވެ. އިންތިޚާބުގެ ނަތީޖާތައް ކޮންމެސް ވަރަކަށް ސާފުވެ ގޮނޑިތައް ކާމިޔާބުވި ދިމަދިމާ ސާފުވާން ފެށުމުން ރައީސް ނަޝީދު ވަނީ ނޫސްވެރިންނާ ބައްދަލުކުރައްވާ ވާހަކަފުޅު ދައްކަވާފައެވެ. ނަޝީދު ވިދާޅުވީ މާލެއިން ބޮޑު ނާކާމިޔާބީއަކާ ކުރިމަތިވެފައިވާކަމަށާއި އެކަމުގެ ސަބަބުތައް ދެނެގަންނާނެކަމަށެވެ.\nދެން އުފެދޭ ސުވާލަކީ އެމްޑީޕީގެ ލާމަރުކަޒީ ހާއްޔަށް ޕީޕީއެމުން ބިސް އެޅުމުން ދެން އެމްޑީޕީން އަމަލުކުރާނީ ކޮންގޮތަކަށްތޯއެވެ. އެސުވާލުގެ ޖަވާބުވެސް ނަޝީދު ވަނީ ދެއްވާފައެވެ.\nހާއްޔަށް ބިސް އެޅިނަމަވެސް ހާލި ވައްޓާލަން ނުދާނެކަމަށް ނަޝީދު ވިދާޅުވިއެވެ.\nކޮވެއްޔަށް ވީގޮތް ވެ ނިމިފަ މިއޮތީ. ހާލި ހެދީ އަޅުގަނޑުމެން. ކާޅު. ދެން ޕީޕީއެމުން އައިސް އެތަނަށް ބިސް އަޅާފަ މި އޮތީ. އަޅުގަނޑު ގަބޫލުކުރާ ގޮތުގައި މީކީ އަޅުގަނޑުމެން ބުޅާ ހެދިފަ ހާލި ވައްޓާލަން ދުއްވައިގަންނަންވީ ކަމެއް ނޫން، އަޅުގަނޑުމެން މި ނިޒާމް ވަރުގަދަކޮށްދީ ރައްޔިތުންނަށް މި ނިޒާމް މެދުވެރިކޮށް ގޮތްތައް ހޯދައިދޭން ޖެހޭނެ. މުއިއްޒު އެކަން ކުރެއްވި ކަމުގައި ވީނަމަވެސް އަދި އެހެން މީހަކު އެކަން ކުރެއްވި ކަމުގައި ވީނަމަވެސް އެކަން ހިންގުމަށް އަޅުގަނޑުމެންގެ އެެއްބާރުލުން ލިބެންޖެހޭނެ\nހަގީގަތަކީ މާލެ ސިޓީގެ މޭޔަރުކަމަށް އިންތިޚާބުވެ ވަޑައިގެންނެވި ކުރީގެ ހައުސިން މިނިސްޓަރ ޑރ.މުހައްމަދު މުއިއްޒަކީ އެމްޑީޕީ އެއްގޮތަކަށްވެސް ގަޔާވާ ބޭފުޅެއް ނޫންކަމެވެ. އިންތިޚާބުގެ ކެމްޕެއިން ތެރޭގައި އެމްޑީޕީން މީގެ ކުރިން ދުވަހަކުވެސް މީހަކާ ދެކޮޅަށް އެންޓި ކެމްޕެއިން ނުކުރާވަރަށް މުއިއްޒާ ދެކޮޅަށް އެންޓި ކެމްޕެއިން ކުރިއެވެ. އެހަފުތާގައި ބޭއްވި ރައްޔިތުންގެ މަޖިލީހުގެ ޖަލްސާތަކަށް ބަލާލިނަމަވެސް ޑރ މުއިއްޒާ ބެހޭގޮތުން ކޮންމެސް އެއްޗެއް ވިދާޅުނުވެ އެމްޑީޕީގެ މެމްބަރަކު ތަޅުމުގައި ވާހަކަދައްކަވާ ނިންމަވާ ލައްވާފައެއްނުވެއެވެ. މިހުރިހާ ކަމެއް މިހެން އޮތްއިރު އެމްޑީޕީން "ހިތާނުވާ" ބޭފުޅަކާއެކު މާލެ ސިޓީ ހިންގުމުގެ ކަންކަމުގައި އެމްޑީޕީގެ ވިސްނުން ހުރިގޮތެއް ވަރަށް މުހިންމުވެއެވެ.\nމާޒީގައި ކަންކަން ހިނގާފައިވާ ގޮތަށް ބަލާއިރު ކުރީގެ ރައީސް އަބްދުﷲ ޔާމީނުގެ ވެރިކަމުގައި ކައުންސިލްތަކުގެ މެޖޯރިޓީ އެމްޑީޕީއަށް ލިބުމުން މުޅިންވެސް ފެނުނީ ކައުންސިލްތައް ފިއްތާލިތަނެވެ. މާލެ ސިޓީއަށް ބަލާލިނަމަވެސް މާލެ ސިޓީ ކައުންސިލަށް އެއްވެސް ކަމެއް ނުކުރެވޭ ވަރަށް ޑރ މުއިއްޒު ވަނީ އޭރު ހައުސިން މިނިސްޓަރަކަށް ހުންނަވައިގެން ފިއްތާލައިފައެވެ. މާލެ ސިޓީގެ ބާރުގެ ދަށުން ކުރަމުން އައި އެތައް ކަމެއް ހައުސިން މިނިސްޓްރީގެ ބެލުމުގެ ދަށަށް ބަދަލުކޮށް އެމްޑީޕީގެ ސުޕަރ މެޖޯރިޓީ އޮތް މާލެ ސިޓީ ކައުންސިލްގެ ހަތަރެސް ފައި ބަނދެލިއެވެ.\nއެހެންކަމުން ލާމަރުކަޒީ ނިޒާމުގެ ވާރިސުންކަމަށް ދައުވާ ކުރަމުން އަންނަ އެމްޑީޕީން މިފަހަރު ކަންތައް ކުރާނީ ކިހިނެއްތޯ އެއީ ބޮޑު ސުވާލެކެވެ. ވެރިކަމަށް އައީވެސް ލާމަރުކަޒީ އުސޫލުން އިދާރީ ދާއިރާތައް ހިންގުމަށް ބާރު ދޫކޮށްލުމުގެ ވައުދާއިގެންނެވެ. އެޖެންޑާ 19ގެ ދަށުން މަޖިލީހުގެ ސުޕަރމެޖޯރިޓީ ހޯދީވެސް އެ ބަދަލުތައް ގާނޫނަށް ގެންނާނެކަމުގެ ވައުދާއިގެންނެވެ. މުޅި ރާއްޖޭގެ އެކި ހިސާބުތަކުގައި ކައުންސިލްތަކާއެކު ބޭއްވި ބޮޑެތި މަހާސިންތާ ތަކަށްފަހު އެގާނޫނަށް ބޮޑެތި ބަދަލުތަކެއްގެނެސް ގިނަ ބާރުތަކެއް ކައުންސިލްތަކަށް ގާނޫނީ ގޮތުން ދޫކޮށްލިއެވެ. ދެން އޮތީ އަނެއްކާވެސް ކުރިން އުފައްދަމުން އަންނަ ސުވާލެވެ.\nގާނޫނުގައި ލިޔެފައިވާ ގޮތަށް އަމަލުކުރާނެތޯއެވެ. އަބަދުވެސް ގާނޫގައި ކަންކަން ހުދާއި ކަޅުން ބަޔާންވެފައި އޮވެއެވެ. ނަމަވެސް މައްސަލަ ޖެހެނީ އަމަލުކުރަން ފަށާ ހިސާބުންނެވެ. އެހެންކަމުން މިހާރު އުފެދޭ ސުވާލަކީ އެމްޑީޕީން އެބާރުތައް ދޫކޮށްލައިގެން ތިބޭނެތޯއެވެ. ސަރުކާރާއި މަޖިލިސް އެމްޑީޕީއަށް ލިބިފައިވާއިރު އިދިކޮޅު ޕީޕީއެމްއަށް މެޖޯރިޓީ ލިބިފައިވާ މާލެ ސިޓީ ކައުންސިލަށް ދެމުން ގެންދާނީ ކިހާ އެއްބާރުލުމެއްތޯއެވެ. މާލެ ސިޓީގެ ތަރައްގީއަށް، ކުރިމަގަށް ކައުންސިލުން ކުރަމުން އަންނަ ކަންކަމަށް އެމްޑީޕީން އެއްބާރުލުން ދޭނެތޯއެވެ. މިނިޒާމާ އެއްގޮތަށް އެމްޑީޕީން އަމަލުކުރާނެތޯއެވެ.\nތަކުރާރުކޮށް މިސުވާލު ނޫސްވެރިންގެ ބައްދަލުވުމުގައި ރައީސް ނަޝީދަށް އެކިގޮތްގޮތުން އަމާޒުކުރިއެވެ. ކޮންމެ ފަހަރަކުވެސް ވިދާޅުވެފައިވަނީ "އަޅުގަނޑުމެންގެ ފަލްސަފާއަކަށް ބަދަލެއް ނާންނާނެ" ކަމަށެވެ.\nމިސާލަކަށް މާލެ ސިޓީ ކައުންސިލްގެ ކާމިޔާބު ޕްރޮގްރާމެއް ހިންގަވަން ފެއްޓެވީ މާލެ ސިޓީ ކައުންސިލްގެ އަޣްލަބިއްޔަތަކުން. އެފަދަ ޕްރޮގްރާމަކަށް އަޅުގަނޑު ދެކޭގޮތުގައި ސަރުކާރަކުންވެސް ހުރަހެއް ނާޅާނެ އަދި އެމްޑީޕީއަކުންވެސް ހުރަހެއް ނާޅާނެ. އަޅުގަނޑު މިސާލެއް ދަންނަވާނަން ، ދޮށީ އުމުރުގެ މީހުންނަށް ޕެންޝަން ދިނީމާ ޕީޕީއެމްއިން ވަޑައިގެންނެވީ ކޯޓަށް. އެއީ 2009 ގައޭ އަޅުގަނޑު ހަނދާންވަނީ އެކަން ހުއްޓުވަން. އަޅުގަނޑުމެން އޭރުގައި އިޖުތިމާއީ އޮނިގަނޑުގެ ގާނޫނެއް ނުހެދިގެން އެޚަރަދު ނުކުރެވިގެން ގާތްގަނޑަކަށް ދެ އަހަރު ވަރު ދިޔަ. އަޅުގަނޑު ދެކޭގޮތުގައި ދެ އަހަރު މިސާލަކަށް ޕީޕީއެމް ނިކަމެތި ކޮށްލެވިދާނެ. މުއިއްޒު ނިކަމެތި ކޮށްލެވިދާނެ. އެހެންނަމަވެސް ނިކަމެތި ހަގީގަތުގައި ވެގެންދާނީ މާލެ ރައްޔިތުންނާއި ދިވެހި ރައްޔިތުން. އަޅުގަނޑުމެންގެ އަމާޒަކަށް ނުވާނެ މިއަކަށް ގެއްލުން ދިނުމެއް.\nރައީސް މުހައްމަދު ނަޝީދު / އެމްޑީޕީގެ ރައީސް\nމާލެ ސިޓީ ކައުންސިލްގެ މެޖޯރިޓީ ނުލިބުނު ކަމުގައިވީނަމަވެސް އެކައުންސިލުން ކުރަމުންދާ މަސައްކަތްތަކަށް އެމްޑީޕީން ހުރަސް އަޅަމުން ނުދާނެކަމަށް ނަޝީދު ވިދާޅުވެފައިވާއިރު ލާމަރުކަޒީ ނިޒާމު ހަލާކުކޮށްލުމަށް ނުވަތަ އެމްޑީޕީން އަބަދުވެސް ވަކާލާތުކުރަމުން އައި މިނިޒާމުގެ ދަށުން ވެރިކަން ހިންގުމަށް އެއްވެސް ހުރަހެއް ނާޅުއްވާނެކަމަށް ވެސް ރައީސް ނަޝީދު ވަނީ ވިދާޅުވެފައެވެ.\nލާމަރުކަޒީ ނިޒާމުގެ ދަށުން ރާއްޖެ ހިންގުމަށް އެކި މަސައްކަތްތައް ފާއިތުވި 10 ވަރަކަށް އަހަރު ކޮށްފިއެވެ. ގާނޫނަށް ބޮޑެތި ބަދަލުތަކެއް ގެނެސްފިއެވެ. މިނިޒާމުން ރާއްޖެ ހިނގަންޖެހޭކަމަށް އެންމެ ބޮޑަށް ގަބޫލުކުރަނީވެސް އެމްޑީޕީންނެވެ. އެހެންކަމުން މިނިޒާމާ އެއްގޮތަށް ކަންކަން ކުރިޔަށް ގެންދިޔުމުގެ ފުރުސަތު ކައުންސިލްތަކަށް ދިނުމަކީ ނުހަނު ބޭނުންތެރިކަމެކެވެ.\nލޯކަލް ކައުންސިލް އިންތިޚާބު އެމްޑީޕީ


"Haraam Relationship" ah nugos "Halal Marriage" ah dhiyun maa salhi! | Dhiislam\n"ހަރާމް ރިލޭޝަންޝިޕް" އަށް ނުގޮސް "ހަލާލު މެރީ" އަށް ދިޔުން މާ ސަޅި!\nއައިޝަތު އަހުނާ ސެޕްޓެމްބަރ 1, 2020\n"އަހަރެންގެ އުމުރުން 19 އަހަރުވީއިރުވެސް މަންމަގެ އިނގިލިކުރިން ދޫނުކޮށްލަމޭ ބުންޏަސް ދޮގަކަށް ނުވާނެއެވެ. މަންމައާއި ނުލާ އެއްވެސް ތާކަށް ނުދަމެވެ. ބިޓުންގެ ކުޅިއަކީ އަހަރެން ކުޅެން ބޭނުންވާ ކުޅިވަރެއް ނޫނެވެ. އިންތިޒާރު ކުރަމުން ދިޔައީ ކައިވެނިކުރާނެ ރަނގަޅު ފިރިހެންކުއްޖަކަށެވެ.\nމަންމަ އަބަދުވެސް ބުނެއެވެ. "ދަރިފުޅާއެވެ. ރަނގަޅު ފިރިހެނުންނަކީ މަގުމަތީ ނީލަން ކިޔަމުން ދުވެގެން ލިބޭނެ އެއްޗެއް ނޫނެވެ."\nކޮންމެއަކަސް އަހަރެން އެގޮތުގައި ދުވަސްތައް ހޭދަކުރަނިކޮށް ރީތި ފިރިހެނަކާ ދިމާވެއްޖެއެވެ. އެއްރެއެއްގައި ވަރުގަދަ ކެރިގަނޑެއްގެ ދަށުވެ އަހަރުމެންގޭ އަސްކަނި ދަށުން ހިމާޔަތް ހޯދަން އައި މީހެކެވެ. ރީތި ތުނބުޅިއެއްގެ ވެރިއެކެވެ. އެއީ ކާކުކަމެއް އުޅޭތަނެއްވެސް ނޭނގެއެވެ. ދެދުވަހެއް ފަހުން ފެނުނީ ގޭ ކަރަންޓް ބިލް ހަވާލުކުރަން އައި ކުއްޖާއާއެކު ގޭ ދޮރުމަތީ ހުއްޓައެވެ. އެކި ފަހަރު އެކިތަނުން ފެންނަމުންދިޔަ އެ ރީތި މީހާގެ ހަޤީޤަތް ހޯދިއިރު އެއީ އިންޖީނުގެ މަސައްކަތެއް ކުރުމަށް އައިސް އުޅޭ މާލޭ ކުއްޖެކެވެ.\nމިހާރު މިރަށުގައި އުޅޭތާ2މަސްވަނީއެވެ. ކޮންމެއަކަސް އަހަރެންނަށް އެމީހާ ރީތިވިޔަސް އެކަން ސިއްރުކޮށްލައިގެން ހުއްޓާ އޭނާ އަމިއްލައަށް އަހަރެންނަށް ފޭސްބުކް އިން ފްރެންޑް ރިކުއެސްޓް ފޮނުވިއެވެ. އަހަރެން އެކްސެޕްޓްކޮށްލީމެވެ. އެހިސާބުން ޗެޓް ކުރުން ފެށުނެވެ. އެންމެ ފަހުން އޭނާއަށް އަހަރެން ވަރަށް ރީތިކަމަށް ބުންޏެވެ. އަދި ފުރަތަމަ ފެނިލުމުންވެސް އަހަރެންގެ "ސިމްޕަލް ނެޗުރަލް ލުކް" ކަމުދިޔަކަމަށް ބުނެ ތައުރީފް ކުރިއެވެ. ޗެޓް ކުރަން ފަށާ މާގިނަ ދުވަހެއް ނުވެ ލޯބިވާކަމަށް ބުންޏެވެ. ވާހަކަ ދެކެވެމުން ދިޔަޔަސް ބައްދަލުކުރާކަށް އަހަރެން އެއްބަހެއް ނުވަމެވެ. އެހެނަސް ޝައިތާނީ ވަސްވާސް ހިތަށް ވަދެ އަހަރެންގެ އިއްފަތްތެރިކަން ގެއްލިދާން ނެގީ ހަމަ އެންމެ ރެއެކެވެ. އެއްރެއެއްގެ ދަންވަރު އޭނާ ކުރި އާދޭހަށް ގެއިން ބޭރަށް ނިކުމެވުނީއެވެ. އެހެނަސް ހަމަ އެންމެ ރެއެއްގެ އެ ނުކަސިޔާރު އަމަލަށް ފަހު އޭނާގެ ފޯނަކަށް ނުގުޅެއެވެ. ޗެޓްކުރިޔަސް ރިޕްލައިނުކުރެއެވެ. ހަފްތާއެއް ފަހުން މެސެޖެއް ކޮށްލިއެވެ. "ވީކަމެއް ނުވާކަމަކަށް ހަދާލާށެވެ. މިހިރީ މާލޭގައެވެ. މަށަކީ ތެދުވެރި ކިޔަމަންތެރި އަނތްބެއްގެ ފިރިއެކެވެ. ސޮރީއެވެ.".....\nމިއީ މިއަދު ސިއްރުކުރިޔަކަސް، އާންމު ވެފަވާ ކުޅިވަރެކެވެ. ބުނެބަލާށެވެ. އެހިސާބުން އެކަން ނުވާކަމަކަށް ވާނެހެއްޔެވެ؟ މީހަކު ރީތިވުމަކީ ތިމާ އޭނާ 'މިސް ޔޫޒް' ކޮށްލަން ޖެހޭނެކަމެއް ނޫނެވެ. ތިމާގެ ބައިވެރިޔާއާ ތިމާގެ ލޯކުރިމަތިން ގެއްލޭ ހިނދުކޮޅު ދެން ހުރި މީހަކަށް ކަނެކްޓް ވާން ތިއީ ބްލޫޓޫތް ޑިވައިޒްއެއްހެއްޔެވެ؟ ތެދުވެރި ބައިވެރިޔާއަށް ބޭވަފާތެރިވުމަކީ ބައިވެރިޔާއަށް އެކަން ފަޅާއެރުން އެކަނި ހެއްޔެވެ؟\nއަޑުއަހާށެވެ. މައުސޫމު މޫނެއްގެ ނިވަލުގައި ސިއްރުން ހުރެ ކުށެއްނެތި އަނެކާގެ އިޙްސާސްތަކާއި ކުޅުމަކީ ކުޑަ އަނިޔާއެއް ނޫނެވެ. ތިމާއަށް އެކަން ކޮށްލާއިރު ކަމަކަށް ނުވެދާނެއެވެ. އަނިޔާގެ ކަނޑަށް ގެނބުނު ކުއްޖާ ޣަރަޤުވެ ދާތަން ތިބާއަށް ނުފެނިދާނެއެވެ. އެހެނަސް އެކަނޑުގައި ގެނބިދިޔަ އިޙްސާސާއި، ފިސްފިސްކޮށްލި އިއްފަތާއި، ކުދިކުދިކޮށްލި ޖަޒުބާތުގެ އަގުވެސް އިނގޭނެ ދުވަހެއް އަންނާނެއެވެ. ފިރިހެނަކަށް ހަތަރު އަނބިން ހުއްދަވުމުގެ މާނައަކީ ހަތަރު ލޯބިވެރިން ހުއްދަވުމެއް ނޫނެވެ. އިނދެވެން ނެތިއްޔާ ލޯބީގެ ނަޒަރުން ނުދެކޭށެވެ.\nހަމަ މިބީދައިން އެދަލުގައި ބެދެވޭ އަންހެނާއަށް ބުނަމެވެ. ކޮންމެ އަންހެނެއްގެ ބޮލުގެ އިސްތަށިގަނޑުން ފެށިގެން ފައިގެ އިނގިލިތަކުގެ ކުރިއާހަމައަށް މުޅިހަށިގަނޑު ވާންޖެހޭނީ ލަދުވެތިކަމުގެ ކިއްލާގައި ޢިއްފަތްތެރިކަމުގެ ގަހަނާއިން ނިވާވެފައެވެ. އެއީ މަސްފަލަ ފުއްލާއަކަށް މިނިކާވަގު ދަހިވެތިވެ ފާރަލާފަދައިން ފިރިހެނާ ހިލޭ އަންހެނާގެ ހަށިގަނޑަށް ދަހިވެތިވެ ފިރިހެނުން ފާރަލާނެއެވެ. ތިޔަ ކަނބަލުންގެ ހަށިގަނޑުގެ ރީތިކަމާއި ޒުވާންކަމުގެ ޗާލުކަމުން އަރާމާއި ލައްޛަތު ލިބިގަތުމަށް ފާރަވެރިވާނެއެވެ. ކޮންމެ އަންހެންކުއްޖެއްގެވެސް ހަލާލު ފިރިމީހާއަށް ހައްޤުވާ އަގުމާތްވި ހަދިޔާ، ބިކުރުވެރިކަން ވާންޖެހޭނީ ލަދުވެތިކަމުގެ ކިއްލާގައި ޢިއްފަތްތެރިކަމުގެ ގަހަނާއިން ނިވައިކޮށް ފަރުދާކޮށްގެން ގެންގުޅޭ އެއްޗަކަށެވެ. އެެ ލޫޓުވައިގަތުމަށްޓަކައި ބޭނުންކުރާ އިބްލީހުގެ ވިހަގަދަ ތީރު (ލޮލުގެ ބެލުން) ތިމާގެ މެޔަށް ހަރާލުމުގެ ކުޑަވެސް ފުރުޞަތެއް ހިލޭ ފިރިހެނަކަށް ލިބިޔަނުދޭށެވެ. އެތީރު ތިމާގެ މެޔަށް ހެރި ހިތަށް އޭގެ ވިހަގަދަ އަސަރު ކޮށްފިނަމަ، އެއިން ސަލާމަތްވުމަކީ ފަސޭހަކަމެއްނޫނެވެ.\nތިމާގެ މެޔަށް އެތީރު ހެރި ތިމާގެ އާރާއި ބާރު އަދި އިޚްތިޔާރު ތިމާގެ އަތުން ކެނޑިގެންގޮސް ހިތާއި، ސިކުނޑިއަށް އިބްލީހުގެ ވަސްވާސްތެރިކަމުގެ ޝުޢޫރާއި ޚިޔާލު ވެރިވެ، ހަށިގަނޑަށް އެފަދަ އިޙްސާސާއި ލައްޛަތު ވެރިވުމުގެ ފުރުސަތު ނަމަނަމަ ނުދޭއްޗެވެ!\nވިސްނަންވީ ކައިވެނިން ބޭރު ކޮންމެ ލޯބީގެ ގުޅުމަކީ ހަރާމް ގުޅުމެއްކަމެވެ. ކިތަންމެ ސިއްރުން ކުރިޔަސް ކާއިނާތުގެ ވެރި ރައްބު ދެކެދެނެވޮޑިގެންވެއެވެ. ހަލާލު ގުޅުމަށް ކައިވެނީގެ އަގުމާތްގުޅުން އިޚްތިޔާރުކުރާށެވެ. "ހަރާމް ރިލޭޝަންޝިޕް" އަށް ނުގޮސް "ހަލާލު މެރީ" އަށް ދިޔުން މާ ސަޅިއެވެ.


ބަޙްރައިން އަދި އޮމާންވެސް އިޒްރާއީލްއާއި ގުޅެނީ؟ – DhiDaily\nބަޙްރައިން އަދި އޮމާންވެސް އިޒްރާއީލްއާއި ގުޅެނީ؟\nމެދު އިރުމަތީގެ މަސްރަޙު ދިރާސާ ކުރައްވާ ބޭފުޅުން ވިދާޅުވާގޮތުގައި، ޔޫއޭއީ އިން އިޒްރާއީލްއާއި އެކީ ސިޔާސީ ގުޅުން ދަމަހަށްޓައިފިނަމަ ގިނަ ޤައުމުތަކެއް ޔޫއޭއީ ފަހަތުން އިޒްރާއީލްއާއި ގުޅުން ބަދަހި ކުރާނެ ކަމަށް ލަފާކުރެވެއެވެ. ނަމަވެސް، މި ސަރަހައްދުގެ އެންމެ މުހިންމު ޤައުމުކަމަށްވާ ސަޢޫދީއިން މި ގުޅުމަށް ފުރަގަސްދޭނެކަމަށް މި ބޭފުޅުން ވިދާޅުވެއެވެ.\nއިޒްރާއީލްގެ އިންޓެލިޖެންސް މިނިސްޓަރ، އީލައި ކޯހެން ބުނެފައިފަނީ، ބަހްރައިން އަދި އޮމާން ވެސް އޮތީ އެޖެންޑާ ކުރެވިފައިކަމަށެވެ. އަދި އެނާ ބެލި ބެލުމުން އިނގޭ ގޮތުގައި އެފްރިކާގެ ގިނަ ޤައުމުތަކާއި އެކު ސިޔާސީ ގުޅުން ޤާއިމުކުރެވޭނެއެވެ. އޭގެ ތެރޭގައި ސޫދާންވެސް ހިމެނެއެވެ.\nބަހްރައިން އަދި އޮމާން އިންވެސް ވަނީ އެމެރިކާ މެދުވެރިއަކަށް ވެގެން މެދު އިރުމަތީގައި ހަމަޖެހުން ގެނައުމަށް ޔޫއޭއީ އާއި އިޒްރާއީލްގެ ދެމެދު ސިޔާސީ ގުޅުން ދެމެހެއްޓުމަށް ކުރާ މަސައްކަތަށް ތަޢުރީފުކޮށްފައެވެ. އަދި އިޒްރާއީލްގެ ބޮޑު ވަޒީރު ނެތަންޔާހޫ ވަނީ ވޭތުވެދިޔަ2އަހަރުގައި އޮމާން އަދި ސޫދާންގެ އިސްވެރިންނާއި ބައްދަލުކޮށްފައެވެ. އޭގެ ތެރޭގައި 2018 ވަނަ އަހަރު އޮމާންއަށް ކުރި ދަތުރު ހިމެނެއެވެ.\nޔޫއޭއީ އިން ބުނާ ގޮތުގައި މި އެއްބަސްވުމަކީ އީރާންއާއި ދެކޮޅުވުމަށް ވެވޭ އެއްބަސްވުމެކެވެ. ނަމަވެސް، އެކުވެރި އަރަބި ފަލަސްޠީންއިން މިއީ ވަފާތެރި ރައްޓެހިން ކުރާ ކަމެއް ނޫން ކަމުގައި ވިދާޅުވެފައެވެ.


ރައީސް ސޯލިހު ޔޫއޭއީއަށް ފުރާވަޑައިގެންފި! | Sandhaanu\nރައީސް ސޯލިހު ޔޫއޭއީއަށް ފުރާވަޑައިގެންފި!\nރައީސް އިބްރާހީމް މުހައްމަދު ސޯލިހް ނުރަސްމީ ދަތުރުފުޅެއްގައި މިއަދު ޔޫއޭއީއަށް ފުރާވަޑައިގެންފިއެވެ.\nރައީސްގެ މިދަތުރުފުޅަކީ ނުރަސްމީ ދަތުރުފުޅަކަށް ވާތީ ރައީސް އޮފީހުގެ ތަރުޖަމާން މުހައްމަދު މަބްރޫކް އަޒީޒު މި ދަތުރުފުޅާ ގުޅޭ ގޮތުން މައުލޫމާތު ހިއްސާ ކުރައްވާފައެއް ނުވެއެވެ.\nރައީސް ސޯލިހު ޔޫއޭއީއަށް ފުރާވަޑައިގަތީ އީދު ބަންދަށް ނުރަސްމީ ދަތުރުފުޅެއްގައި ސްރީލަންކާއަށް ވަޑައިގަތުމަށްފަހު އެނބުރި ވަޑައިގަތްތާ ހަތަރު ދުވަސް ފަހުންނެވެ.\nރައީސް ވަނީ މިދިޔަ މަހުގެ 21 ވަނަ ދުވަހު ވެސް ނުރަސްމީ ދަތުރުފުޅެއްގައި ޔޫއޭއީއަށް ވަޑައިގެންފަ އެވެ. އެ ފަހަރު ދުބާއީއަށް ވަޑައިގެންނެވީ އެމަނިކުފާނުގެ ކޮއްކޯފުޅު އަހްމަދު މުހައްމަދު ސޯލިހް އަވަހާރަވުމާ ގުޅިގެން ޖަނާޒާގައި ބައިވެރިވެވަޑައިގަތުމަށެވެ.\nޔޫއޭއީއަށް ކުރައްވާ ދަތުރުފުޅު ނިންމަވާލެއްވުމަށް ފަހު ރައީސް ސޯލިހު އެނބުރި ރާއްޖެ ވަޑައިގަތުމަށް ހަމަޖެހިފައިވަނީ މިމަހުގެ 31 ވަނަ ދުވަހު އެވެ.